title: ฤๅษีวาสุเทพ

text: พระเจ้ากรุงละโว้ทรงพระดำริว่าพระธิดา ของพระองค์ทรงมีพระชันษาสมควรที่จะเสกสมรสแล้ว จึงได้ทรงกำหนดให้เจ้าหญิงจามเทวีทรงหมั้นหมายกับ เจ้าชายรามราช แห่งนครรามบุรี ซึ่งอยู่ใกล้กรุงลวปุระ ตามตำนานเจ้าชายรามราชนั้นทรงเป็นพระญาติของพระเจ้ากรุงละโว้ และทรงมีพระจริยาวัตรดีงามเหมาะสมกับเจ้าหญิงจามเทวีอยู่ วันที่ประกอบพระราชพิธีหมั้นตรงกับวันพฤหัสบดี ข้างขึ้น เดือน ๖ พุทธศักราช ๑๑๙๖ เจ้าผู้ครองนครทั้งหลายต่าง พากันส่งเครื่องราชบรรณาการมาถวายเป็นเกียรติแก่พระราชพิธีดังกล่าวอย่าง มโหฬาร ภายหลังเสร็จสิ้นพระราชพิธีแล้ว ก็มีมหรสพสมโภชกันอย่างเอิกเกริกในกรุงละโว้ เป็นที่รื่นเริงสนุกสนานแก่ไพร่บ้านพลเมืองทั่วไปโดยถ้วนหน้า


title: ฤๅษีวาสุเทพ

text: แต่แล้ว เรื่องยุ่งยากก็เกิดขึ้นในปีนั้นเอง เมื่อเจ้าชายแห่งนครโกสัมพีได้ส่งพระราชสาส์นพร้อมเครื่องราชบรรณาการมากมาย มาถวายพระเจ้ากรุงลวปุระ พร้อมทั้งแจ้งความประสงค์จะขอเจ้าหญิงจามเทวีไปเป็นพระชายาเพื่อเป็นเกียรติ แก่นครโกสัมพี ซึ่งเป็นนครใหญ่เหมาะสมด้วยศักดิ์ศรีแห่งพระนาง พระเจ้ากรุงละโว้ได้ทรงตอบสสาส์นนั้นไปตามความเป็นจริงว่าทรงหมั้นเจ้าหญิง จามเทวีไว้กับเจ้าชายรามราชแล้ว การณ์กลับกลายเป็นว่าเจ้าชายแห่งโกสัมพีทรงลุแก่โทสะ ทรงมีพระดำริว่ากรุงละโว้คงไม่ประสงค์จะมีสัมพันธไมตรีกับกรุงโกสัมพีเสีย แล้ว จึงทรงรวบรวมกองทัพโดยความช่วยเหลือของพระญาติ พระวงศ์ และพระราชาแห่งกลิงครัฐที่เป็นพันธมิตร ทำให้กองทัพของพระองค์เป็นกองทัพใหญ่มีกษัตริย์เป็นผู้นำทัพทั้งสิ้น ในราวเดือนอ้าย ปลายปี พ.ศ. ๑๑๙๖ กองทัพนี้ได้ยกเข้าโจมตีนครรามบุรีเป็นอันดับแรก อาจเป็นเพราะความแค้นหรือนครนั้นอยู่ในเส้นทางการเดินทัพก่อนจะถึงละโว้ก็ เป็นได้


title: ฤๅษีวาสุเทพ

text: แน่นอน กองทัพที่รักษานครรามบุรีนั้นไม่มีความหวังที่จะต้านทานข้าศึกที่ยกพลมามาก มายขนาดนั้นได้ เจ้าชายรามราชต้องทรงนำกองทหารเท่าที่มีตั้งรับข้าศึกไว้เพื่อประวิงเวลา และส่งสาส์นขอความช่วยเหลือจากกรุงลวปุระอย่างเร่งด่วนที่สุด


title: ฤๅษีวาสุเทพ

text: ทางละโว้เมื่อทราบข่าวก็จัดประชุมกันโดย ทันที บรรดาแม่ทัพนายกองได้ถวายความเห็นแก่พระเจ้ากรุงละโว้ว่า ไม่น่าจะทำศึกกับกองทัพโกสัมพีเพราะว่าเป็นกองทัพขนาดใหญ่มาก เสนาบดีต่างๆ ก็กราบบังคมทูลว่า เห็นทีคราวนี้จะต้องรับไมตรีจากเจ้าชายแห่งโกสัมพีเสียแล้ว แต่ในท่ามกลางความอกสั่นขวัญแขวนของทุกคนในที่ประชุม เจ้าหญิงจามเทวีซึ่งประทับอยู่ในที่นั้นด้วยได้ทรงมีพระดำรัสว่า “น่าจะต้องเข้าร่วมสงคราม”


title: ฤๅษีวาสุเทพ

text: ทุกคนในที่นั้นล้วนตกตะลึงพรึงเพริด แม้แต่พระบิดาและพระมารดา เจ้าหญิงผู้ทรงพระสิริโฉมแห่งลวปุระตรัสต่อไปอย่างเด็ดเดี่ยวว่า พระองค์จะทรงนำทัพเอง เวลานั้นพระมเหสีจึงรีบทัดทานว่า เป็นหญิงจะนำทัพไปออกศึกได้อย่างไร พระธิดาก็ตรัสตอบว่า


title: ฤๅษีวาสุเทพ

text: “หากว่าหม่อมฉันไม่ออกศึกเสียเอง กรุงลวปุระซึ่งเป็นเมืองใหญ่ก็จะเป็นที่ครหาต่อไปได้ อีกทั้งเหล่าประเทศราชจักต้องแข็งข้อเพราะเห็นว่าละโว้อ่อนแอ ปัญหาต่างๆ จะบังเกิดตามมาอีกมากมายนัก และที่สำคัญยิ่ง คือ กองทัพของโกสัมพีที่ยกมาครั้งนี้เป็นทัพกษัตริย์ เจ้าชายแห่งละโว้จะทำศึกก็ไม่มี จึงสมควรที่พระบิดาเจ้าจะพระราชทานพระบรมราชานุญาตให้ลูกหญิงของพระองค์ออก กระทำศึกจะเป็นการเหมาะสมแก่พระเกียรติยศของบรรดากษัตริย์ที่ทรงนำทัพมานั้น ด้วย”


title: ฤๅษีวาสุเทพ

text: ด้วยจำนนต่อเหตุผลนั้น และพระเจ้ากรุงละโว้ทรงระลึกได้ว่าเมื่อแรกรับพระธิดาองค์นี้เข้าวัง ทราบความที่ท่านสุเทวฤๅษีฝากมาว่าพระธิดาพระองค์นี้จะมาช่วยบำราบอริราช ศัตรู และจากเหตุการณ์ที่ล่วงมาแล้วก็แสดงว่า พระธิดานี้ทรงมีบุญญาธิการแก่กล้านัก เห็นทีศัตรูจะทำอันตรายมิได้เป็นแน่ พระเจ้ากรุงละโว้และพระมเหสีทรงอนุญาตให้พระธิดาทรงจัดทัพจากกรุงลวปุระไป ช่วยเจ้าชายรามราชและโปรดฯ ให้นิมนต์สมเด็จพระสังฆราชเจ้าและพระสงฆ์ผู้ทรงสมณศักดิ์เข้ามายังพระอารา หลวงโดยพร้อมกันเพื่อประกอบพิธีถวายพระพรชัยเจ้าหญิงจามเทวีเสียก่อน


title: ฤๅษีวาสุเทพ

text: จากนั้นเจ้าหญิงจามเทวีทรงมีรับสั่งให้ ขุนศึกทั้งหลายเตรียมทัพทันที ทรงให้พระพี่เลี้ยงทั้งสองช่วยกันจัดทัพหน้าเป็นชาย ๒๐๐๐ คน หญิง ๕๐๐ คน รวมกับพญากากะวานรและบริวารทั้ง ๓๕ ตัวที่ติดตามมาจากระมิงค์นคร เมื่อการจัดทัพสำเร็จเสร็จสิ้น พระนางจามเทวีเสด็จประทับเบื้องหน้าทวยทหารทั้งปวง ตรัสว่า


title: ฤๅษีวาสุเทพ

text: “เพื่อปิตุภูมิ เราจะขอทำหน้าที่และยอมสละชีวิตก่อนท่านทั้งหลาย แต่ถ้าผู้ใดไม่เต็มใจไปราชการด้วยครั้งนี้เราจะไม่เอาโทษ จะปลดปล่อยทันที”


title: ฤๅษีวาสุเทพ

text: บรรดาทหารได้ยินรับสั่งเช่นนั้นก็พากัน โห่ร้องถวายพระพรกันเซ็งแซ่ ทุกคนถวายสัตย์ปฏิญาณว่า จะขอตายเพื่อพระนางและผืนแผ่นดินละโว้โดยไม่มีใครคิดจะหนีจากการสู้รบเลย กองทัพของเจ้าหญิงจามเทวีนี้แม้จะมีไพร่พลไม่สู้มาก แต่ไม่นานต่อมาก็ได้กำลังสมทบจากกองทัพนครต่างๆ ที่มีสัมพันธไมตรีกับกรุงละโว้มาแต่เดิม ตามตำนานว่ากองทัพจากพันธมิตรที่มาช่วยกรุงละโว้ครั้งนี้มาจากกรุงรัตนปุระ ทัพหนึ่ง เมืองชากังราวทัพหนึ่ง และเมืองอัตตะปืออีกทัพหนึ่ง ล้วนแต่กษัตริย์และพระราชวงศ์องค์สำคัญทรงนำทัพมาเองทั้งสิ้น


title: ฤๅษีวาสุเทพ

text: ครั้งท้องฟ้าแจ่มใส เห็นเป็นศุภมิตรอันดีแล้ว พระเจ้ากรุงละโว้จึงพระราชทานพระแสงอาญาสิทธิ์แก่พระธิดาของพระองค์เจ้าหญิง จามเทวีทรงนำไพร่พลเดินทางออกจากละโว้ทันที เมื่อเดินทัพไปถึงเขตนครเขื่อนขัณฑ์ จึงส่งม้าเร็วเชิญพระอักษรไปกราบทูลพระคู่หมั้นว่าพระนางกำลังนำทัพไปช่วย แล้ว ขอให้ทรงทิ้งเมืองเสีย อพยพชาวเมืองออกไปแล้วแกล้งทำเป็นล่าถอยทัพไปเรื่อยๆ ไปทางเทือกเขาสุวรรณบรรพต ซึ่งเจ้าชายรามราชก็ทรงทำตามแผนการนั้นทุกอย่าง ดังนั้นเมื่อทหารรามบุรีชุดสุดท้ายทิ้งพระนครไปแล้วฝ่ายโกสัมพีเข้ายึดเมือง ได้ จึงพบกับเมืองร้างที่ไม่มีคนอยู่อาศัย เมื่อเห็นว่ากองทัพและประชาชนชาวรามบุรีกำลังมุ่งหน้าไปทางเทือกเขาสุวรรณ บรรพต จึงรีบเร่งติดตามไปทันที


title: ฤๅษีวาสุเทพ

text: ส่วนพระธิดาแห่งกรุงลวปุระก็ทรงนำกองทัพ ทั้งหมดไปตั้งค่ายรอที่เขาสุวรรณบรรพตเรียบร้อยแล้ว และทรงแบ่งกองทัพทั้งหมอออกเป็น ๓ ส่วนโอบล้อมเทือกเขา เมื่อกองทัพฝ่ายรามบุรีล่าถอยมาถึง กองทัพฝ่ายโกสัมพีได้ตามติดเพื่อไล่ขยี้อย่างเมามันจนกระทั่งเข้ามาตกในวง ล้อมฝ่ายละโว้ ด้วยเหตุนั้นทัพหน้าของโกสัมพีทั้งหมดจึงถูกโจมตีย่อยยับภายในเวลาอันรวด เร็ว รี้พลมากมายต้องสูญเสียไปในสมรภูมินี้


title: ฤๅษีวาสุเทพ

text: ในที่สุดทัพหลวงของทั้งสองฝ่ายก็เข้าห้ำ หั่นกัน กองทัพละโว้และพันธมิตรสามารถยันทัพฝ่ายโกสัมพีได้อย่างเหนียวแน่น และได้รับความเสียหายมากมายด้วยกันทั้งสองฝ่าย พระนางจามเทวีจึงได้ส่งพระราชสาส์นถวายเจ้าชายโกสัมพีว่า


title: ฤๅษีวาสุเทพ

text: “ข้าแต่เจ้าพี่ สงครามครั้งนี้เหตุเกิดจากเรื่องส่วนตัวระหว่างเจ้าพี่กับหม่อมฉัน มิควรที่จะให้ชีวิตทวยราษฏร์ทั้งหลายต้องมาล้มตาย จะเป็นที่ครหาแก่หมู่เทพยาดาและมนุษย์ทั้งหลายเปล่าๆ ขอเชิญเจ้าพี่แต่ทหารมาทำการสู้รบกันตัวต่อตัว ให้เป็นขวัญตาแก่ไพร่ฟ้าเข้าแผ่นดินเถิด”


title: ฤๅษีวาสุเทพ

text: จอมทัพแห่งโกสัมพีเมื่อประจักษ์ความจริง จากราชสาส์นนั้นว่าหญิงที่ตนหลงรักกลายเป็นผู้นำทัพฝ่ายตรงข้ามที่จะต้องมา ประหัตประหารกัน ก็ทรงวิตกไปหลายประการ พระองค์ไม่คาดคิดเลยว่าจะต้องมาสัประยุทธ์กับเจ้าหญิงโฉมงามที่พระองค์หมาย ปอง และยังเป็นเจ้าหญิงพระองค์เดียวกับที่วางแผนการอันชาญฉลาดที่ทำให้กองทัพของ พระองค์ต้องประสบความพินาศย่อยยับถึงเพียงนี้ อีกทั้งพระองค์ยังเคยทรงทราบมาว่า เจ้าหญิงทรงเป็นศิษย์พระฤๅษีคาถาอาคมก็คงจะเชี่ยวชาญ มิฉะนั้นไหนเลยจะมาเป็นแม่ทัพ สถานการณ์เช่นนี้ก็ทำให้พระองค์ไม่อาจตัดสินพระทัยอย่างไรได้ ต่อจากนั้นอีก ๒ วัน กองทัพทั้งสองจึงหยุดการสู้รบในรูปแบบของการระดมกำลังทหารทั้งหมด แล้วเปลี่ยนเป็นจัดขุนศึกของแต่ละฝ่ายออกสู้รบกันตัวต่อตัวแทน


title: ฤๅษีวาสุเทพ

text: ล่วงไปได้ ๖ วันในการทำสงครามนี้ บรรดากษัตริย์และทวยทหารทั้งสองฝ่ายต้องเอาชีวิตไปทิ้งเป็นอันมาก โดยเฉพาะที่ได้รับความเสียหายหนักที่สุดคือ กองทัพฝ่ายโกสัมพี เพราะเสียขุนศึกที่เป็นเจ้านายประเทศพันธมิตรไป ๒ พระองค์ ในขณะที่ขุนศึกพันธมิตรของละโว้สิ้นพระชนม์ไปเพียงพระองค์เดียวเท่านั้น


title: ฤๅษีวาสุเทพ

text: ลุวันที่ ๗ ก็ถึงเวลาที่ทั้งสองต้องเผชิญหน้ากัน เพื่อผลแพ้ชนะที่เด็ดขาด ท่ามกลางสายตาของทหารหาญทั้งหลาย เจ้าชายแห่งโกสัมพีถึงแก่ทรงตกตะลึง เมื่อเจ้าหญิงจามเทวีผู้ทรงพระสิริโฉมงดงามยิ่งกว่าสตรีใดที่พระองค์ทรงเคย ทอดพระเนตรมาก่อนปรากฏพระองค์ในชุดขุนศึกฝ่ายละโว้อันงดงามวิจิตรแพรวพราย พร้อมด้วยพระแสงอาญาสิทธิ์เลอค่าที่ได้รับพระราชทานมาจากพระบิดา เจ้าหญิงผู้เลอโฉมทอดพระเนตรเห็นอีกฝ่ายตกตะลึงอยู่เช่นนั้น จึงตรัส


title: ฤๅษีวาสุเทพ

text: “เจ้าพี่จะมัวยืน เหม่ออยู่ด้วยเหตุอันใดเล่า หม่อมฉันขอเชิญเจ้าพี่มาประลองฝีมือกัน อย่าให้ทหารทั้งหลายต้องพลอยยากลำบากด้วยเราต่อไปอีกเลย”


title: ฤๅษีวาสุเทพ

text: เจ้าชายแห่งโกสัมพีได้สดับเช่นนั้นพระสติจึงกลับคืนมา ทรงมีรับสั่งย้อมถามทันทีว่า


title: ฤๅษีวาสุเทพ

text: “การศึกครั้งนี้ใยพระนางต้องทำพระวรกายมาให้เปรอะเปื้อนโลหิตอันมิบังควรสำหรับสตรีเพศ หรือละโว้นั้นจะสิ้นแล้วซึ่งชายชาตรี”


title: ฤๅษีวาสุเทพ

text: “ อันละโว้จะสิ้นชายชาตรีนั้นหามิได้” เจ้าหญิงทรงมีพระดำรัสตอบ “ แต่หม่อมฉันเป็นราชธิดาแห่งเสด็จพ่อ เสด็จแม่ เป็นเอกธิดาภายใต้เศวตฉัตร อันบุรุษมีใจสตรีก็มีใจ ผิว่าหม่อมฉันพลาดพลั้งเจ้าพี่ก็เอาชีวิตหม่อมฉันไปเถิด หากเจ้าพี่พลาดพลั้งก็ขอได้โปรดอภัยให้แก่หม่อมฉัน”


title: ฤๅษีวาสุเทพ

text: เจ้าชายโกสัมพีทรงเห็นความหาญกล้าของพระ นางเช่นนั้น ก็ยังไม่ทรงตัดสินพระทัยจะประลองฝีมือกันโดยทันที และเนื่องจากเห็นว่าเวลาใกล้เที่ยงวันด้วย จึงทรงมีรับสั่งว่าขอเชิญน้องหญิงและไพล่พลพักเหนื่อยกันก่อนเถิด พอบ่ายอ่อนเราจึงค่อยมาสู้กั้น พระนางก็ทรงเห็นชอบด้วย


title: ฤๅษีวาสุเทพ

text: และแล้ว เมื่อเวลาที่จะต้องสู้รบกันจริงๆ มาถึง เจ้าชายแห่งโกสัมพีจึงได้ทรงประจักษ์แก่พระองค์เองอีกคำรบหนึ่งว่า เจ้าหญิงแห่งลวปุระที่พระองค์หมายปองนี้ไม่เพียงแต่จะทรงมีพระสิริโฉมงดงาม และทรงพระปรีชาเยี่ยมยอดในการวางแผนการรบเท่านั้น พระนางเธอยังทรงมีวิชาเพลงดาบที่เหนือกว่าพระองค์อีกด้วย ในที่สุดหลังจากการดวลดาบกันตัวต่อคัว เจ้าชายทรงเพลี่ยงพล้ำถูกนางจามเทวีฟันพระกรได้รับบาดเจ็บ ผลแพ้ชนะก็ปรากฏแก่ตาเหล่าทหารทั้งหลาย และด้วยเหตุนั้นเองทหารฝ่ายโกสัมพีทั้งปวงเกิดแตกตื่นพากั้นถอยทัพ ทหารละโว้ก็ติดตามตีซ้ำ ยังความเสียหายย่อยยับแก่กองทัพผู้รุกรานเป็นอันมาก เจ้าชายแห่งโกสัมพีทรงอับอายและเสียพระทัยเกินกว่าจะทรงยอมรับความพ่ายแพ้ ครั้งนี้ ได้ปลงพระชนม์พระองค์เองเสียในที่รบ กองทัพโกสัมพีที่เหลือก็เสียขวัญแตกพ่ายถูกจับเป็นเชลยจำนวนมาก


title: ฤๅษีวาสุเทพ

text: ชัยชนะในการสงครามนี้นำมาซึ่งความชื่นชม ยินดีแก่พระเจ้าแผ่นดินและพระมเหสี ตลอดจนบรรดาเสนาอำมาตย์ ทหารและประชาชนชาวละโว้เป็นอันมาก เมื่อพระธิดาแห่งกรุงลวปุระทรงนำกองทัพกลับถึงพระนครจึงได้มีการเฉลิมฉลอง อย่างยิ่งใหญ่ ตามตำนานว่าอยู่ในช่วงสามเดือน ปีพุทธศักราช ๑๑๙๖


title: ฤๅษีวาสุเทพ

text: แต่เจ้าหญิงจามเทวีนั้น มิได้ทรงปิติยินดีในชัยชนะที่ทรงได้รับเลย แม้จะทรงได้รับการสรรเสริญจากราชสำนักรวมทั้งประชาชน ตลอดจนกษัตริย์ผู้ครองนครที่เป็นพันธมิตรตลอดไปจนถึงประเทศราชและอาณาจักร อื่นๆ ที่อยู่ห่างไกลออกไป จนชื่อเสียงของพระนางขจรขจายไปทั่ว พระนางยังทรงระลึกถึงภาพอันสยดสยองของเหล่ากษัตริย์และทหารทั้งสองฝ่ายที่ ต้องล้มตายเพราะพระนางเป็นต้นเหตุ จึงทรงมีรับสั่งให้สร้างศาลาเป็นจำนวนเท่ากับกษัตริย์ที่สิ้นพระชนม์ในครั้ง นี้ ทรงสร้างวัดขึ้นในพื้นที่อันเป็นสมรภูมิรบนั้นด้วยวัดหนึ่งและเปลี่ยนชื่อ สุวรรณบรรพตเสียใหม่ว่า “วังเจ้า” เพราะเหตุที่กษัตริย์และเจ้านายทั้งหลายมาสิ้นพระชนม์ที่นี่จำนวนมากนั่นเอง


title: ฤๅษีวาสุเทพ

text: ส่วนพระศพของเจ้าชายแห่งโกสัมพีนั้น พระนางได้ทรงนำปรอทจากสุวรรณบรรพตมากรอกพระศพ ทำการตกแต่งให้สมพระเกียรติก่อนที่จะตั้งพระศพบำเพ็ญกุศลไว้ระยะหนึ่งแล้ว จึงถวายพระเพลิงร่วมกับกษัตริย์และเจ้านายพระองค์อื่น หลังจากนั้นทรงจัดให้มีพิธีสงฆ์เพื่อบำเพ็ญกุศลแก่ดวงพระวิญญาณและทหารที่ เสียชีวิตอีกครั้ง พระอัฐิก็โปรดฯให้อัญเชิญกลับไปยังโกสัมพีและนครที่มาช่วยโกสัมพีรบ


title: ฤๅษีวาสุเทพ

text: ภายหลังพิธีการต่างๆ เสร็จสิ้น พระเจ้ากรุงละโว้จึงทรงจัดพระราชพิธีสยุมพรพระธิดาของพระองค์กับเจ้าชายราม ราช โดยจัดอย่างยิ่งใหญ่ครบครันตามราชประเพณีโบราณทุกประการ ตำนานว่าวันประกอบพระราชพิธีอภิเษกสมรสนั้นตรงกับวันข้างขึ้น เดือน ๖ ปีขาล หรือพุทธศักราช ๑๑๙๘ จากนั้นองค์ขัตติยนารีแห่งละโว้เสด็จไปเมืองรามบุรีกับพระสวามีเพื่อปรับ ปรุงสภาพภายในเมืองเสียใหม่พร้อมทั้งวางแผนราชการงานเมืองให้เป็นปึกแผ่น จะเห็นว่าเจ้าหญิงจามเทวีได้ทรงแสดงให้เห็นพระปรีชาญาณอันเหมาะสมแก่การที่ จะต้องทรงเป็นจอมกษัตริย์ต่อไปในกาลข้างหน้าตั้งแต่ยังดำรงพระยศเป็นพระธิดา แห่งเจ้ากรุงละโว้เท่านั้น


title: ฤๅษีวาสุเทพ

text: สุเทวฤๅษีสร้างนครหริภุญไชย


title: ฤๅษีวาสุเทพ

text: ณ ดินแดนทางภาคเหนือซึ่งเป็นถิ่นประสูติของเจ้าหญิงจามเทวีนั้น เดิมเป็นที่ตั้งของเมืองมิคสังคร ซึ่งท่านสุเทวฤๅษีได้สร้างไว้ให้โอรสธิดาของท่าน ซึ่งบังเกิดจากนางเนื้อที่ได้มาดูดกินน้ำมูตรของท่านฤๅษีที่มีอสุจิปนอยู่ เข้าไป รวมกับผู้บังเกิดอย่างอัศจรรย์ในรอยเท้าสัตว์ ๓ ชนิด คือ ช้าง แรด และวัว หรือ โคลานซึ่งท่านฤๅษีไปพบเข้าภายหลังลงจากดอยสุเทพ เจ้าผู้ครองมิคสังครองค์แรกนี้มีพระนามว่า กุนรฤษี โดยมีพระชายาเป็นพี่น้องกันคือ มิคุปปัตติ ทั้งสองพระองค์ได้ครองนครโดยตั้งอยู่ในโอวาทของพระสุเทวฤๅษีได้ ๗๗ ปี มีโอรส ๓ พระองค์ คือ เจ้ากุนริกนาสหรือกุนริสิคนาส เจ้ากุนริกทังษะ และเจ้ากุนริกโรส พระธิดาอีก ๑ องค์ ชื่อเจ้าปทุมาเทวี ท่านสุเทวฤๅษีจึงได้สร้างเมืองให้พระโอรสทั้ง ๓ ปกครององค์ละเมือง เมื่อพระเจ้ากุนรฤษีสวรรคต เจ้ากุนริกนาสจึงเสด็จกลับไปครองเมืองมิคสังคร แล้วกลับไปครองเมืองรันนปุระที่ท่านฤๅษีสร่างไง้ให้แต่เดิมอีก บางตำนานก็ว่าท่านฤๅษีเนรมิตเมืองใหม่ให้อีกเมืองหนึ่งให้เจ้ากุนริกนาสละ จากเมืองมิคสังครไปปกครอง ชื่อรมยนคร เพราะท่านฤๅษีเกิดเห็นว่าเมืองมิคสังครเป็นที่ไม่สมควร


title: ฤๅษีวาสุเทพ

text: รมยนครแห่งนี้ต่อมาได้ประสบภัยพิบัติ เนื่องจากเจ้าครองนครเป็นผู้ปราศจากทศพิธราชธรรม ไม่เอาใจใส่ในความเดือดร้อนของอาณาประชาราษฎร์ คือ เกิดมีคดีลูกตบตีมารดาของตน เมื่อมารดาเข้าร้องทุกข์ต่อเจ้าครองนคร กลับได้รับกาตัดสินว่าการใดๆ ที่ลูกกระทำไปเป็นการถูกต้องแล้ว ซ้ำลงโทษให้ไล่ผู้เป็นแม่นั้นไปจากเมืองอีกด้วย หญิงนั้นจึงได้ร้องไห้วิงวอนต่อสิ่งศักดิ์สิทธิ์ ยังผลให้เทวะทั้งหลายพิโรธ บันดาลให้เกิดอาเพศและภยันตรายต่างๆ ผู้คนในเมืองนั้นได้รับความเดือดร้อน จนในที่สุดบรรดาผู้มีศีลธรรมได้พากันอพยพไปเสียจากเมือง เทวดาทั้งหลายจึงบันดาลให้มหาอุทกท่วมนครนั้นล่มจมไปหมดสิ้น กล่าวกันว่าที่ที่เคยเป็นเมืองรมยนครนั้นมีชื่อปรากฏภายหลังว่า หนองมอญ


title: ฤๅษีวาสุเทพ

text: ท่านสุเทวฤๅษีเฝ้ามองความเป็นไปต่างๆ ด้วยความสลดใจ และเห็นว่าบรรดาผู้มีศีลธรรมจากนครเหล่านั้นยังคงพากันเร่ร่อนอยู่ จึงได้เชิญฤๅษีพี่น้องของท่านคือ ท่านสุกทันตฤๅษีที่ละโว้ ท่านสุพรหมฤๅษีที่สุภบรรพต รวมทั้งเหล่าฤๅษีผู้มีตบะแก่กล้าอื่นๆ มาประชุมกันและช่วยกันสร้างเมืองขึ้นมาใหม่ โดยให้นกหัสดีลิงก์นำหอยสังข์ขนาดใหญ่จากมหาสมุทรมาเป็นแบบ แล้วใช้ไม้ขีดแผ่นดินเป็นวงไปตามสัณฐานของเปลือกหอยสังข์นั้น วงขอบปากหอยก็เกิดเป็นคูน้ำคันดินขึ้น พระดาบสทั้งสองจึงประกาศไล่รุกขเทวดาทั้งหลายภายในเขตเมืองใหม่ให้ออกไปอยู่ ที่อื่น ยังแต่รุกขเทวดาอนาถาองค์หนึ่งทุพพลภาพไม่สามารถจะย้ายไปจากที่นั่นได้ จึงขออาศัยอยู่ที่เดิมต่อไปจนกว่าจะจุติ ท่านฤๅษีทั้งสองก็อนุญาตและสถานที่ซึ่งรุกขเทวดาเฒ่านั้นอาศัยเป็นเนินดิน พูนสูงกว่าที่อื่น นครนี้จึงมีชื่อเรียกต่อมาว่า ลำพูน


title: ฤๅษีวาสุเทพ

text: พระนางจามเทวีเสด็จไปหริภุญไชย


title: ฤๅษีวาสุเทพ

text: เมื่อคณะท่านสุกทันตฤๅษีและนายควิยะถึง เมืองละโว้ พระบิดาของเจ้าหญิงจามเทวีได้จัดให้ทั้งหมดพำนักอยู่ทางทิศตะวันออกของเมือง วันต่อมาทั้งหมดจึงได้เข้าเฝ้า ณ พระราชวังแห่งลวปุระ ท่านสุกทันตฤๅษีได้ถวายพระพรว่า


title: ฤๅษีวาสุเทพ

text: “ในวันนี้ตูทั้ง หลายชื่อดังนี้น้อมนำมายังบรรณาการของฝากอันท่านสุเทวฤๅษีมาถวายมหาราชเจ้า และท่านสุเทวฤๅษีตนนี้เป็นสหายด้วยเราแท้จริง เธอชวนเราไปช่วยสร้างพระนครอันหนึ่งหนน้ำขุนโพ้น พระนครอันนั้นก็สำเร็จบริบูรณ์เรียบร้อยทุกประการแล้ว บัดนี้สุเทวฤๅษีมีความปรารถนาอยากจะใคร่ได้เชื้อชาติท้าวพระยาที่อื่นที่ ประกอบไปด้วยศีลและปัญญา ทรงตั้งอยู่ในทศพิธราชธรรมไปเสวยราชสมบัติในพระนครที่นั้น อำมาตย์จึงได้แนะนำว่า เชื้อชาติท้าวพระยาผู้ดีหาไม่มีในที่แห่งอื่น แต่รู้ข่าวว่าพระราชธิดาของมหาราชเจ้าพระองค์หนึ่ง ทรงพระนามว่านางจามเทวี ถ้าเราได้พระนางมาเสวยราชสมบัติเป็นนางพระยาในพระนครนี้จะสมควรยิ่งนัก


title: ฤๅษีวาสุเทพ

text: เหตุดังนี้ ท่านสุเทวฤๅษีจึงได้ให้นายควิยะพร้อมด้วยบริวารมีประมาณ ๕๐๐ คน น้อมนำมายังเครื่องบรรณาการของฝากกับด้วยตัวเรา ให้นำทูลถวายมหาราชเจ้า เพื่อให้เราทูลขอพระนางจามเทวีราชธิดาของพระองค์ไปเสวยราชสมบัติเป็นนาง พระยาในนครนั้นด้วย ขอมหาราชเจ้าได้ทรงพระเมตตา โปรดประทานพระอนุญาตให้พระนางได้ไปเสวยราชสมบัติในพระนครนั้นด้วย”


title: ฤๅษีวาสุเทพ

text: พระเจ้ากรุงละโว้เมื่อทรงสดับข่าวอันเป็นมหามงคลเช่นนั้น จึงทรงมีพระดำรัสตอบว่า


title: ฤๅษีวาสุเทพ

text: “ข้าแต่เจ้าฤๅษี เราจะตอบในบัดเดี๋ยวนี้ยังไม่ได้ จะต้องไต่ถามลูกเขาดูเสียก่อน เหตุว่าข่าวสาส์นอันพระสุเทวะให้มาถึงเรานั้นยากนักหนา ถ้าหากเราให้เขาไป เขาพอใจไปก็ดีอยู่ ถ้าเขาไม่พอใจจะไป เราจะบังคับให้เขาไปนั้นเป็นไปไม่ได้”


title: ฤๅษีวาสุเทพ

text: จากนั้นจึงทรงมีรับสั่งให้อำมาตย์นำข้อ ความที่ท่านสุกทันตฤๅษีกราบทูลนั้นไปทูลเจ้าหญิงจามเทวี เมื่อพระนางสดับแล้ว ก็ทรงเข้าพระทัยได้ดีทุกอย่าง จึงได้กราบทูลพระบิดาว่า


title: ฤๅษีวาสุเทพ

text: “ข้าแต่พระบิดาเจ้า หม่อมฉันขอกราบทูลใต้เบื้องบาทพระบิดาเป็นเจ้า เมื่อพระบิดาทรงมีพระประสงค์จะให้หม่อมฉันไปเสวยราชสมบัติในพระนครหนขุนน้ำ โพ้น หม่อมฉันขอรับพระราชทานไปตามพระประสงค์พระบิดาทุกประการ ถ้าหากว่าพระบิดาไม่พอพระทัยในการไปเช่นนั้น หม่อมฉันก็ไม่สามารถจะล่วงพระอาญาพระบิดาไปได้”


title: ฤๅษีวาสุเทพ

text: พระเจ้ากรุงละโว้ทรงสดับเช่นนั้นแล้ว จึงทรงมีพระดำรัสแก่พระธิดาว่า “ข่าว สารอันเจ้าฤๅษีผู้ประกอบไปด้วยฤทธานุภาพให้มาถึงเรา ๒ พ่อลูกนี้เป็นอันประเสริฐยิ่งนัก บัดนี้พ่อจักให้เจ้าไปเสวยราชสมบัติเป็นนางพระยาหนขุนน้ำตามคำพ่อเจ้าฤๅษีขอ มานั้นแท้จริง”


title: ฤๅษีวาสุเทพ

text: ในการตัดสินใจเสด็จกลับมาครองเมืองหริภุญชัยของพระนางจามเทวีนั้น พระนางได้ทูลเชิญเจ้ารามพระสวามีมาด้วย แต่ได้รับการปฏิเสธ ดังนั้นพระนางจึงต้องเสด็จมาโดยลำพัง ขณะนั้นได้กำลังทรงพระครรภ์ได้ราว ๓ เดือน ตำนานมูลศาสนากล่าวว่าส่วนพระสวามีนั้น พระเจ้ากรุงละโว้ก็ทรงตั้งให้เป็นที่อุปราชครองเมืองรามบุรี และเพราะว่าเวลานั้นเจ้าหญิงจามเทวีทรงพระครรภ์อยู่ พระเจ้ากรุงละโว้จึงทรงมีพระราชโองการให้เจ้าชายรามราชเข้าเฝ้า ว่าการที่ท่านสุเทวฤๅษีส่งทูตมาขอเจ้าหญิงจามเทวีไปเป็นนางพระยา พ่อก็มีความปรารถนาอยากจะให้ไปนี้แหละ เจ้าจงอยู่เป็นอุปราชากับพ่อ หากมีความพอใจในหญิงใดพ่อจะจัดให้ตามความประสงค์ทุกประการ เจ้าชายรามราชจึงกราบทูลว่าขุนน้ำโพ้นไกลนักหนาทีเดียว ผิว่าตามใจของพระองค์แล้วพระองค์ก็ไม่อยากจะให้พระนางจากไป จึงแม้เช่นนั้นพระองค์ก็เห็นดีในพระประสงค์พระเจ้ากรุงละโว้ทุกอย่าง ทูลแล้วเสด็จกลับวัง และแก่เจ้าหญิงจามเทวีว่า


title: ฤๅษีวาสุเทพ

text: “น้องรัก บัดนี้พระราชบิดาเราพระองค์มีพระประสงค์จะให้น้องไปเป็นนางพระยาในพระนครขุน น้ำโพ้น พระองค์ตรัสดังนี้ พระน้องเจ้าจงไปเป็นนางพระยา เสวยราชสมบัติให้ชอบในทศพิธราชธรรมเถิด ความสวัสดีจงมีแก่พระน้องนางเทอญ”


title: ฤๅษีวาสุเทพ

text: เจ้าหญิงจามเทวีก็กราบไหว้พระสวามี แล้วทูลตอบว่า


title: ฤๅษีวาสุเทพ

text: “สาธุ ข้าแต่พระองค์ผู้มีบุญ หม่อมฉันจักได้อำลาพระบาทพลัดพรากไปไกลครั้งนี้ ขอพระราชสามีเป็นเจ้าแห่งหม่อมฉันนี้จงได้อยู่เป็นอุปราชากับด้วยพระราชบิดา ของหม่อมฉัน ตามจารีตประเพณีอันเป็นคลองแห่งอุปราชาอันดีมาแต่ก่อน ให้เหมือนดังเมื่อเราทั้งสองยังอยู่พร้อมเพรียงกันนั้นทุกประการเทอญ”


title: ฤๅษีวาสุเทพ

text: แต่ในจามเทวีวงศ์กล่าวว่าเจ้าชายรามราช ออกบวชเสียในขณะนั้น เจ้าหญิงจามเทวีจึงทรงอยู่ในฐานะไร้พระสวามี ทางลำพูนจึงได้ส่งสาส์นมาทูลขอดังกล่าว ตำนานพื้นบ้านว่าเจ้าหญิงจามเทวีทรงรับที่จะครองเมืองลำพูนเพราะว่าเมือง ลำพูนเวลานั้นราษฎรเดือดร้อนด้วยขาดผู้นำ และพระนางก็ระลึกถึงพระคุณท่านสุเทวฤๅษีที่เคยชุบเลี้ยงมาแต่ก่อน


title: ฤๅษีวาสุเทพ

text: และด้วยเหตุนั้น จึงมีพระราชโองการอภิเษกเจ้าหญิงจามเทวีขึ้นเป็นกษัตริย์ โดยเฉลิมพระนามใหม่ดังปรากฏไว้ในพระสุพรรณบัฏว่า พระนางเจ้าจามเทวี บรมราชนารีศรีสุริยวงศ์ องค์บดินทร์ ปิ่นธานีหริภุญไชย


title: ฤๅษีวาสุเทพ

text: จากนั้นได้พระราชทานพระราชทรัพย์ ข้าราชบริพารตามเสด็จจำนวนมาก รวมทั้งพระสงฆ์ พราหมณ์ ผู้เชี่ยวชาญในศิลปวิทยาต่างๆ ตามคำกราบบังคมทูลของพระนางจามเทวีสำหรับที่จะไปสร้างบ้านเมืองแห่งใหม่นั้น ให้บริบูรณ์ยิ่งขึ้น หมู่คนทั้งหลายที่พระนางจามเทวีทูลขอนั้น และได้รับพระราชทานอย่างครบถ้วนนั้นได้แก่


title: ฤๅษีวาสุเทพ

text: 1. พระมหาเถระที่ทรงปิฎก ๕๐๐ รูป


title: ฤๅษีวาสุเทพ

text: 2. หมู่ปะขาวทั้งหลายที่ตั้งอยู่ในเบญจศีล ๕๐๐ คน


title: ฤๅษีวาสุเทพ

text: 3. บัณฑิต ๕๐๐ คน


title: ฤๅษีวาสุเทพ

text: 4. หมู่ช่างแกะสลัก ๕๐๐ คน


title: ฤๅษีวาสุเทพ

text: 5. ช่างแก้วแหวน ๕๐๐ คน


title: ฤๅษีวาสุเทพ

text: 6. พ่อเลี้ยง ๕๐๐ คน


title: ฤๅษีวาสุเทพ

text: 7. แม่เลี้ยง ๕๐๐ คน


title: ฤๅษีวาสุเทพ

text: 8. หมู่หมอโหรา ๕๐๐ คน


title: ฤๅษีวาสุเทพ

text: 9. หมอยา ๕๐๐ คน


title: ฤๅษีวาสุเทพ

text: 10. ช่างเงิน ๕๐๐ คน


title: ฤๅษีวาสุเทพ

text: 11. ช่างทอง ๕๐๐ คน


title: ฤๅษีวาสุเทพ

text: 12. ช่างเหล็ก ๕๐๐ คน


title: ฤๅษีวาสุเทพ

text: 13. ช่างเขียน ๕๐๐ คน


title: ฤๅษีวาสุเทพ

text: 14. หมู่ช่างทั้งหลายต่างๆ ๕๐๐ คน (คือช่างโยธา) ๕๐๐ คน


title: ฤๅษีวาสุเทพ

text: ตามตำนานว่า พระนางจามเทวีและข้าราชบริพารทั้งหมดได้เดินทางโดยกระบวนเรือขึ้นไปตามลำน้ำ มุ่งสู่ดินแดนล้านนา และสิ่งสำคัญ ๒ สิ่ง ซึ่งพระนางได้นำไปด้วย คือ พระแก้วขาว ซึ่งว่ากันว่าเป็นองค์เดียวกับที่ประดิษฐาน ณ วัดเชียงมั่น จ.เชียงใหม่เวลานี้องค์หนึ่ง กับ พระรอดหลวง ซึ่งประดิษฐานที่วัดมหาวัน จ.ลำพูนอีกองค์หนึ่ง บางตำนานว่าระหว่างที่ยังมิได้เสด็จถึงนครลำพูนนั้น พระนางได้ทรงศีลและฉลองพระองค์ขาวโดยตลอด


title: ฤๅษีวาสุเทพ

text: จากเรื่องในตำนาน เส้นทางที่เสด็จโดยชลมารคนั้นเกินระยะเวลายาวนานกว่า ๗ เดือน โดยได้หยุดพัก ณ ตำบลต่างๆ ตายรายทาง ได้แก่


title: ฤๅษีวาสุเทพ

text: * เมืองบางประบาง ว่ากันว่าจะเป็นปากบางหมื่นหาญ ใกล้ปากน้ำพุทราเวลานี้


title: ฤๅษีวาสุเทพ

text: * เมืองคันธิกะ ว่ากันว่าจะเป็นนครสวรรค์


title: ฤๅษีวาสุเทพ

text: * เมืองบุราณะ ยังไม่แน่ใจว่าเป็นเมืองอะไรในปัจจุบัน


title: ฤๅษีวาสุเทพ

text: * เมืองเทพบุรี ปัจจุบันคือ บ้านโดน


title: ฤๅษีวาสุเทพ

text: * เมืองบางพล ปัจจุบันอยู่ใน จ.กำแพงเพชร


title: ฤๅษีวาสุเทพ

text: * เมืองรากเสียด คือ เกาะรากเสียดเวลานี้


title: ฤๅษีวาสุเทพ

text: * หาดแห่งหนึ่ง เกิดน้ำรั่วเข้าเรือพระที่นั่ง จึงเรียกกันต่อมาว่า หาดเชียงเรือ


title: ฤๅษีวาสุเทพ

text: * ตำบลหนึ่ง พระนางจามเทวีทรงมีรับสั่งให้พระพี่เลี้ยงและข้าราชบริพารนำสิ่งของทั้งหลาย อันเปียกชุ่มน้ำขึ้นตาก จึงเรียกสถานที่นี้ต่อมาว่า บ้านตาก


title: ฤๅษีวาสุเทพ

text: * ตำบลหนึ่ง เป็นที่รวมน้ำแม่วังต่อกับแม่ระมิงค์ รี้พลทั้งหลายพากันง่วงเหงาอยู่ พระนางเองก็ดูเหงาๆ ไป จึงได้เรียกต่อมาว่า จามเหงา หรือ ยามเหงา ครั้นต่อมาจึงเพี้ยนเป็นสามเงาในทุกวันนี้ ตำนานว่าพระนางโปรดให้สร้างวัดขึ้นแห่งหนึ่ง ประดิษฐานพระพุทธรูปและพระสาวกให้คนทั้งหลายสักการบูชาสรณาคมน์ ที่นั้นจึงได้ชื่อเวลาต่อมาว่า พุทธสมาคม


title: ฤๅษีวาสุเทพ

text: * ตำบลหนึ่ง มีแก่งน้ำมีหน้าผาชะโงกเงื้อมลงปรกแม่น้ำ ที่นั่นนางกำนัลคนหนึ่งเสียชีวิต พระนางจามเทวีจึงพระราชทานเพลิงศพและฝั่งอัฐิไว้ ต่อมาพระนางเสด็จลงสรง ทรงเสี่ยงสัตยาธิฐานว่า


title: ฤๅษีวาสุเทพ

text: “ข้าน้อยจักนำพระศาสนาและราชประเพณีไป ประดิษฐานยังแว่นแคว้นลำพูนในครั้งนี้ หากเจริญรุ่งเรืองดังมโนรถอันมุ่งหมาย ขอเทพยดาจงดลบันดาลให้มีน้ำไหลหลั่งลงมาจากเงื้อมผานี้ให้ข้าน้อยได้สรง สรีระในกาลบัดนี้เถิด พอสิ้นคำอธิษฐาน ก็บังเกิดเหตุอัศจรรย์มีอุทกธาราโปรยปรายหลั่งไหลตกลงมาจากเงื้อมผานั้นให้ พระนางได้สรงสนานเป็นที่สำราญพระหฤทัย สถานที่นั้นจึงได้ปรากฏชื่อต่อมาว่า ผาอาบนาง ยังมีน้ำตกโปรยจากผาลงมาในลำน้ำจนถึงทุกวันนี้


title: ฤๅษีวาสุเทพ

text: * ตำบลหนึ่ง ปรากฏว่ามีผาตั้งขวางทางน้ำอยู่ ไม่เห็นช่องที่เรือจะผ่านไปได้ พระนางจามเทวีจึงทรงมีรับสั่งให้คนไปสำรวจพบช่องทางน้ำเลี้ยวพันหน้าผานั้น อยู่อีกด้านหนึ่ง จึงเคลื่อนกระบวนเรือไปถึงบริเวณหน้าผา ณ ที่นั่น พระนางโปรดฯ ให้ช่างเขียนทำรูปช้างแปรหน้าคืนไว้ สถานที่นั้นจึงมีนามปรากฏต่อมาว่า ผาแต้มบ้าง ผาม่านบ้าง เพราะเหตุว่ารูปทรงของหน้าผาเหมือนผ้าม่านขึงขวางลำน้ำไว้


title: ฤๅษีวาสุเทพ

text: * เมืองร้างแห่งหนึ่ง ที่นี่พระนางจามเทวีทรงให้หยุดกระบวนเรือพักแรม ปรากฏว่ามีเต่าจำนวนมากมายมารบกวนคน สถานที่นั้นจึงเรียกว่า ดอยเต่า


title: ฤๅษีวาสุเทพ

text: * ตำบลหนึ่ง มีชื่อว่า บ้านโทรคาม เป็นรมณียสถานอันพอพระทัยนัก พระนางโปรดฯ ให้พักแรมอยู่ ณ ที่นี้ และทรงสร้างพระสถูปขึ้นพระองค์หนึ่ง ประทานพระนามว่า วิปะสิทธิเจดีย์ เมื่อสร้างเสร็จได้มีพิธีฉลองและกระทำการสักการบูชาเป็นอันมาก


title: ฤๅษีวาสุเทพ

text: * ท่าเชียงทอง มีชาวบ้านหญิงชายพากันออกมาคอยรับเสด็จจำนวนมาก พระนางจึงทรงมีรับสั่งให้พระนางกำนัลผู้หนึ่งถามคนทั้งหลายนั้นว่า


title: ฤๅษีวาสุเทพ

text: “ดูกร ชาวพ่อชาวแม่ทั้งหลาย แต่นี้ถึงเมืองลำพูน ยังประมาณมากน้อยเท่าไร” คนเหล่านั้นตอบว่า “ข้าแต่มหาราชเทวีเป็นเจ้า แต่นี้ถึงเมืองลำพูนนั้น ข้าทั้งหลายได้ยินมาว่าหนึ่งโยชน์แล”


title: ฤๅษีวาสุเทพ

text: ด้วยเหตุดังกล่าว สถานที่นี้จึงได้ชื่อต่อมาว่า เมืองฮอด และได้มีการหยุดประทับแรมกันเป็นครั้งสุดท้ายที่ท่าเชียงทองนั้นเอง พระนางจามเทวีทรงมีพระดำริว่าแม้จะใกล้ชานเมืองลำพูนแล้ว แต่ก็ควรจะหยุดพักกระบวนเรือและตั้งเวียงเล็กขึ้นบริเวณนอกเมืองเสียก่อน ไม่ควรรีบร้อนเข้าไปในเมือง จากนั้นทรงปรึกษากับข้าราชบริพารทั้งหลายเพื่อกำหนดสถานที่ตั้งค่ายประทับ แรม โหราจารย์ได้ถวายความเห็นให้ทรงเสี่ยงธนูดูตามประเพณีที่มีมาแต่ก่อน จึงโปรดฯ ให้กระทำดังนั้น ปรากฏว่านายขมังธนูน้าวคันศรส่งลูกธนูไปทางทิศเหนือด้วยกำลังแรง ลูกธนูไปตกอยู่ ณ สถานที่แห่งหนึ่งเป็นชัยภูมิอันเหมาะสม พระสงฆ์ทั้งหลายจึงเจริญพระพรว่าพระนางควรจะหยั่งรากพระศาสนาลง ณ ที่นั้นเป็นเบื้องแรก พระนางจึงโปรดฯ ให้ก่อพระอารามขึ้น พร้อมด้วยพระมหาเจดีย์ยังจุดที่ลูกธนูตก และยังโปรดฯ ให้หล่อพระพุทธรูปเท่าพระองค์บรรจุพระบรมธาตุประดิษฐานไว้ในพระอารามตามที่ บรรดาพระเถระทั้ง ๕๐๐ ได้ถวายพระพร พระมหาเจดีย์นั้นปัจจุบันอยู่ในวัดละโว้ ส่วนพระพุทธรูปนั้นต่อมาก็มีปาฏิหาริย์ศักดิ์สิทธิ์ในการรักษาโรคภัยไข้เจ็บ คนทั้งหลายจึงเรียกว่า “พระยา” มาจนทุกวันนี้


title: ฤๅษีวาสุเทพ

text: นอกจากพระพุทธรูปซึ่งพระนางโปรดฯ ให้สร้างเท่าพระองค์สำหรับประดิษฐานพระบรมสารีริกธาตุนั้นแล้ว บรรดาเสนามหาอำมาตย์ที่ตามเสด็จ เป็นต้นว่าพระยาแขนเหล็ก และพระยาบ่เพกก็โดยเสด็จพระราชกุศลสร้างพระพุทธรูปด้วยคนละองค์สององค์ พระพุทธรูปทั้งหลายจึงเกิดขึ้นเป็นครั้งแรกในเมืองเหนือตั้งแต่นั้น


title: ฤๅษีวาสุเทพ

text: จากนั้น พระนางจามเทวีจึงทรงสถาปนาเวียงเล็กขึ้น ประกอบด้วยพระราชนิเวศน์เรือนหลวงสำหรับเสด็จประทับรวมทั้งที่พักคณะผู้ ติดตามทั้งหมด พระนางและปวงเสนาประชาราษฏร์ที่ตามเสด็จต่างอาศัยอยู่ในเวียงเล็กนั้นด้วย ความสุขสบาย สถานที่ดังกล่าวจึงได้ชื่อว่า รมย์คาม และคนทั้งหลายเรียกกั้นสืบมาว่า บ้านระมัก จากนั้นท่านสุกทันตฤๅษีและนายควิยะได้เดินทางล่วงหน้าต่อไปยังเมืองลำพูน เพื่อแจ้งข่าวการเสด็จมาถึง


title: ฤๅษีวาสุเทพ

text: ท่านสุเทวฤๅษีรวมทั้งไพร่บ้านพลเมือง ทั้งหลายพอทราบข่าวก็พากันตกแต่งพลับพลารับเสด็จไว้ทางทิศตะวันออก ซึ่งสมเด็จพระสัมมาสัมพุทธเจ้าทรงเคยเสด็จประทับตรัสพุทธพยากรณ์มาแต่ก่อน และสองข้างถนนที่จะเสด็จพระดำเนินด้วยราชวัตรฉัตรธงบุปผชาติต่างๆ จากนั้นท่านสุเทวฤๅษีจึงนำชาวเมืองเชิญเครื่องบูชาสักการะอย่างเต็มอัตราไป เฝ้าเตรียมรับเสด็จตั้งแต่ชานเมืองด้วยความปิติอย่างยิ่ง ไม่ช้ากระบวนเสด็จของพระนางจามเทวีก็มาถึงโดยสถลมารค พระนางเมื่อทอดพระเนตรเห็นท่านสุเทวฤๅษีซึ่งเปรียบเสมือนบิดาก็ตื้นตัน พระทัยเสด็จออกจากราชยานมากราบ พระฤๅษีทั้งสองได้กราบบังคมทูลขอให้พระนางสละเพศนักพรตกลับเป็นกษัตริย์และ ขอให้ทรงเสวยราชย์ยังพระนครแห่งนี้ จากนั้นจึงแห่แหนพระนางไปยังพลับพลา ที่นั่นได้มีพระราชพิธีราชาภิเษก ท่านสุเทวฤๅษีกราบบังคมทูลเชิญพระนางเสด็จขึ้นประทับบนกองสุวรรณอาสน์เพื่อ ทรงสรงน้ำพระมูรธาภิเษกทและวันที่เสด็จขึ้นเสวยสิริราชสมบัตินั้นตรงกับวัน ขึ้น ๒ ค่ำ เดือน ๗ ปีมะเมีย พุทธศักราช ๑๒๐๒ พระชนมายุได้ ๒๖ พรรษา ปรากฏพระนามเมื่อทรงรับการราชาภิเษกในพระสุพรรณบัฏว่า พระนางเจ้าจามเทวี บรมราชนารี ศรีสุริยวงศ์ องค์บดินทร์ ปิ่นธานีหริภุญไชย


title: ฤๅษีวาสุเทพ

text: เมื่อขึ้นครองราชย์แล้ว ๗ วัน พระครรภ์ได้ครบทศมาส พระนางจามเทวีจึงทรงมีประสูติกาลพระโอรส ๒ พระองค์ในวันเพ็ญเดือน ๓ ราชกุมารทั้งคู่ทรงศิริลักษณ์งามละม้ายกัน เป็นที่ปิติยินดีไปทั้งพระนคร พระนางได้พระราชทานนามพระเชษฐาว่า พระมหันตยศ และพระอนุชาว่า พระอนันตยศ


title: เหอ เจ้า

text: เหอ เจ้า


title: ฮี ลิผิง

text: ฮี ลิผิง (; เกิดเมื่อวันที่ 13 พฤศจิกายน ค.ศ. 1972) เป็นนักซอฟต์บอลจากประเทศจีน เคยเข้าร่วมการแข่งขันโอลิมปิกฤดูร้อน 1996 และได้รางวัลประเภทเหรียญเงิน


title: หวัง ลีซู

text: หวัง ลีซู (เกิดเมื่อวันที่ 9 ตุลาคม ค.ศ. 1987) สูง 174 เซนติเมตร และหนัก 71 กิโลกรัม เป็นนักแข่งเรือจากประเทศจีนเคยเข้าร่วมการแข่งขันโอลิมปิกฤดูร้อน 2016 ที่รีโอเดจาเนโร ประเทศบราซิล


title: หวง เซียนย่วน

text: หวง เซียนย่วน (, เกิดเมื่อวันที่ 2 กุมภาพันธ์ ค.ศ. 1966) เป็นนักกายกรรมลีลาจากประเทศจีน เคยเข้าร่วมการแข่งขันโอลิมปิก 1984 แต่ได้อันดับที่ 32


title: จี เฟิงชิน

text: จี เฟิงชิน (เกิดเมื่อวันที่ 17 เมษายน ค.ศ. 1974) เป็นนักแข่งเรือจากประเทศจีน เคยเข้าร่วมการแข่งขันโอลิมปิกฤดูร้อน 1996


title: จิ่ง รุ่ยเฉว

text: จิ่ง รุ่ยเฉว (景瑞雪, Jǐng Ruìxuě, เกิดเมื่อวันที่  4 กรกฎาคม ค.ศ. 1988 ที่เมืองซีอาน) เป็นนักมวยปล้ำหญิงจากประเทศจีน


title: จิ่ง รุ่ยเฉว

text: เคยเข้าร่วมการแข่งขันโอลิมปิกฤดูร้อน 2012 กีฬามวยปล้ำในโอลิมปิกฤดูร้อน 2012 – ฟรีสไตล์ไม่เกิน 63 กิโลกรัม หญิง ได้รับรางวัลเหรียญเงิน


title: เจียง อี่หลุน

text: เจียง อี่หลุน (; เกิดเมื่อวันที่ 12 กุมภาพันธ์ ค.ศ. 1993) เป็นเคอร์ลิงจากประเทศจีน เกิดที่เมืองฮาร์บิน เคยเข้าร่วมการแข่งขันโอลิมปิกฤดูหนาว 2014 ที่โซชี


title: เจียง สีชาง

text: เจียง สีชาง (เกิดเมื่อวันที่ 15 พฤษภาคม ค.ศ. 1980) เป็นนักฮอกกี้จากประเทศจีน เคยเข้าร่วมการแข่งขันโอลิมปิกฤดูร้อน 2008 ที่ปักกิ่ง


title: ลี หงเซี่ย

text: ลี หงเซี่ย


title: ลี หงฉวน

text: ลี หงฉวน (เกิดเมื่อวันที่ 9 กันยายน ค.ศ. 1969 มณฑลฝูเจี้ยน) เป็นนักแข่งเรือจากประเทศจีน เคยเข้าร่วมการแข่งขันโอลิมปิกฤดูร้อน 2008


title: ลี เคอ (นักแข่งเรือ)

text: ลี เคอ (เกิดเมื่อวันที่ 1 กรกฎาคม ค.ศ. 1969) เป็นนักแข่งเรือจากประเทศจีน เคยเข้าร่วมการแข่งขันโอลิมปิกฤดูร้อน 1996


title: หลี่ จินซี่

text: หลี่ จินซี่ (李金子; "Lǐ Jīnzǐ", เกิดเมื่อวันที่ 4 มีนาคม ค.ศ. 1990 ที่มณฑลเฮย์หลงเจียง) เป็นนักมวยสากลหญิงจากประเทศจีน โดยเป็นนักมวยตั้งแต่อายุ 14 ปี เคยเข้าร่วมการแข่งขันโอลิมปิกฤดูร้อน 2012 ได้รับเหรียญทองแดง


ด้านล่างนี้เป็น รายนามผู้นำฝ่ายค้านในสภาผู้แทนราษฎรบังกลาเทศ () อย่างเป็นทางการ ซึ่งปัจจุบันผู้นำฝ่ายค้านในสภาผู้แทนราษฎรบังกลาเทศ คือ จาติยา รังสาด


title: ฝ่ายค้าน (ประเทศพม่า)

text: ฝ่ายค้าน เป็นพรรคการเมืองที่เป็นตัวแทนในรัฐสภาแห่งสหภาพ ที่ไม่ใช่รัฐบาล หรือเป็นพรรคร่วมรัฐบาล ด้านล่างนี้เป็นหัวหน้าฝ่ายค้านในรัฐสภาแห่งสหภาพ  ของประเทศพม่า


ด้านล่างนี้เป็น รายนามผู้นำฝ่ายค้านในสภาผู้แทนราษฎรมาเลเซีย.


ด้านล่างนี้เป็น รายนามผู้นำฝ่ายค้านในสภาผู้แทนราษฎรสิงคโปร์ ซึ่งเริ่มขึ้นเมื่อวันที่ 6 เมษายน ค.ศ. 1955 โดยลี กวนยู หัวหน้าพรรคพรรคกิจประชาชนเป็นผู้นำฝ่ายค้าน (ทางพฤตินัย)


title: รายนามผู้นำฝ่ายค้านในสภาผู้แทนราษฎรสิงคโปร์

text: ปัจจุบันพริทาม ซิงห์ หัวหน้าพรรคพรรคแรงงานสิงคโปร์ เป็นผู้นำพรรคฝ่ายค้านในรัฐสภาสิงคโปร์


title: การลงประชามติเอกราชนิวแคลิโดเนีย ค.ศ. 2018

text: การการลงประชามติแยกเป็นเอกราชเกิดขึ้นที่นิวแคลิโดเนียในวันที่ 4 พฤศจิกายน ค.ศ. 2018 โดยมีทางเลือกระหว่างอยู่กับประเทศฝรั่งเศสต่อไป หรือเป็นประเทศอิสระ หากการลงประชามติครั้งนี้ยังไม่สนับสนุนให้ประกาศเอกราช นิวแคลิโดเนียมีสิทธิ์ที่จะให้มีการลงประชามติเอกราชใหม่ได้ หากสภาเห็นชอบด้วยคะแนนเสียง 1 ใน 3


text: ผลการนับคะแนนการลงประชามติในครั้งนี้คือ เห็นชอบให้ประกาศเอกราช ร้อยละ 43.6 และไม่เห็นชอบต่อการประกาศเอกราช ร้อยละ 56.4


title: รายชื่อประเทศเรียงตามระดับความสูงเฉลี่ย

text: ด้านล่างนี้เป็นรายชื่อประเทศเรียงตามระดับความสูงเฉลี่ยบนระดับน้ำทะเล[1][1][./List_of_countries_by_average_elevation#cite_note-1 [1]]


title: การออกเสียงประชามติร่างรัฐธรรมนูญมัลดีฟส์ ค..ศ. 2007

text: การออกเสียงประชามติร่างรัฐธรรมนูญ จัดขึ้นในประเทศมัลดีฟส์ เมื่อวันที่ 18 สิงหาคม ค.ศ. 2007 โดยเป็นการแก้ไขระบบการปกครองว่า ประเทศมัลดีฟส์จะให้ปกครองในระบบไหน ระหว่างระบบรัฐสภาที่มีนายกรัฐมนตรี และรัฐสภามีอำนาจ มีบทบาท หรือ ระบบประธานาธิบดี ที่ให้อำนาจและบทบาทแก่ประธานาธิบดีมาก


title: การเลือกตั้งทั่วไปในประเทศภูฏาน พ.ศ. 2561

text: ประเทศภูฏานมีการจัดการเลือกตั้งสภาผู้แทนราษฎรภูฏาน ขึ้นรอบแรกเมื่อวันที่ 15 กันยายน และรอบสองในวันที่ 18 ตุลาคม พ.ศ. 2561 โดยมีสภาผู้แทนราษฎรภูฏานจำนวน 47 คน เขตละ 1 คน ทำการเลือกตั้งสองรอบ


title: การลงมติเลือกประธานาธิบดี ค.ศ. 2014

text: การลงมติเลือกประธานาธิบดี เกิดขึ้นที่ประเทศอิสราเอล เมื่อวันที่ 10 มิถุนายน ค.ศ. 2014 ผลปรากฎว่าริวเวน ริฟลิน ได้รับการลงมติให้เป็นประธานาธิบดี ด้วยคะแนนเสียง 63 ต่อ 53 งดออกเสียง 3 เสียง โดยผู้ลงมติ 119 เสียง ซึ่ง 1 คนที่ไม่ได้มาใช้สิทธิ์ คือ เมียร์ โพรัช ไปต่างประเทศ ซึ่งริวเวน ริฟลิน จะดำรงตำแหน่งอย่างเป็นทางการในวันที่ 24 กรกฎาคม ค.ศ. 2014


title: การลงมติเลือกประธานาธิบดี ค.ศ. 1993

text: การลงมติเลือกประธานาธิบดีอิสราเอลเกิดขึ้นเมื่อวันที่ 24 มีนาคม ค.ศ.1993 โดยอีเซอร์ ไวซ์แมน ได้รับการลงมติให้เป็นประธานาธฺิบดีอิสราเอล ด้วยคะแนนเสียง 66 เสียง จาก 120 เสียง ชนะผู้ท้าชิงอย่าง โดฟ ซีลันสกี้ ที่ได้รับคะแนนเสียงไป 53 เสียง


title: ผจญนรกแดนทมิฬ 20,000 ปี

text: ผจญนรกแดนทมิฬ 20,000 ปี เป็นภาพยนตร์แนวผจญภัยอิงประวัติศาสตร์จากประเทศสหรัฐอเมริกา ออกฉาย ค.ศ. 2018 กำกับโดย Albert Hughes เขียนบทโดย Daniele Sebastian Wiedenhaupt จากเรื่องต้นฉบับโดย Hughes นำแสดงโดย Kodi Smit-McPhee รับบทเป็นนักล่าหนุ่มที่ผูกมิตรกับสุนัขป่าบาดเจ็บในช่วงปลายยุคน้ำแข็ง


title: เหลี่ยมโบตั๋น

text: เครซี่ ริช เอเชี่ยนส์ เหลี่ยมโบตั๋น เป็นภาพยนตร์แนวโรแมนติกคอเมดี้ดราม่าจากประเทศสหรัฐอเมริกา ออกฉายเมื่อ พ.ศ. 2561 กำกับโดย Jon M. Chu เขียนบทโดย Peter Chiarelli และ Adele Lim ดัดแปลงจากนวนิยายเรื่อง "Crazy Rich Asians" เขียนโดย Kevin Kwan นำแสดงโดย Constance Wu, Henry Golding, Gemma Chan, Awkwafina, Nico Santos, Lisa Lu, Ken Jeong, และ Michelle Yeoh เล่าเรื่องของศาสตราจารย์เชื้อสายจีนอเมริกันที่ต้องเดินทางไปพบครอบครัวของแฟนหนุ่มและได้พบว่าเป็นครอบครัวที่มีฐานะมั่งคั่งอันดับต้นๆ ของประเทศสิงคโปร์


title: เดอะนัทแครกเกอร์กับสี่อาณาจักรมหัศจรรย์

text: เดอะนัทแครกเกอร์กับสี่อาณาจักรมหัศจรรย์ เป็นภาพยนตร์แนวแฟนตาซีดราม่าจากประเทศสหรัฐอเมริกา มีกำหนดออกฉาย พ.ศ. 2561 กำกับโดย Lasse Hallström และ Joe Johnston เขียนบทโดย Ashleigh Powell และ Tom McCarthy ดัดแปลงจากนิทานเรื่อง "The Nutcracker and the Mouse King" แต่งโดย E. T. A. Hoffmann และละครบัลเลต์เรื่อง "เดอะนัทแครกเกอร์" ของ ปิออตร์ อิลิช ไชคอฟสกี เล่าเรื่องของเด็กสาวที่ค้นพบตุ๊กตา Nutcracker ในของขวัญของครอบครัว และได้รับคำสั่งให้ดูแลมันเป็นอย่างดี นำแสดงโดย Keira Knightley, Mackenzie Foy, Eugenio Derbez, Matthew Macfadyen, Richard E. Grant, Misty Copeland, Helen Mirren และ Morgan Freeman


title: เวน่อม (ภาพยนตร์ พ.ศ. 2561)

text: เวน่อม (ภาษาอังกฤษออกเสียงว่า"เวเนิม ")เป็นภาพยนตร์แนวซูเปอร์ฮีโรจากประเทศสหรัฐอเมริกา ออกฉายเมื่อเดือนตุลาคม พ.ศ. 2561 ดัดแปลงจากตัวละคร Venom ของมาร์เวลคอมิกส์ ผลิตโดย Columbia Pictures ร่วมกับ Marvel Entertainment จัดจำหน่ายโดย Sony Pictures Releasing มีงบประมาณการสร้างประมาณหนึ่งร้อยล้านเหรียญสหรัฐ สถานที่ถ่ายทำเมืองแอตแลนตาและเมืองซานฟรานซิสโก ประเทศสหรัฐอเมริกา


title: เวน่อม (ภาพยนตร์ พ.ศ. 2561)

text: 4. https://www.imdb.com/title/tt1270797/


title: การอนุรักษ์ทางทะเล

text: การอนุรักษ์ทางทะเล หมายถึงการศึกษาการอนุรักษ์ทรัพยากรทางทะเลทางกายภาพ และทรัพยากรทางทะเลทางชีวภาพตลอดจนระบบนิเวศ โดยเป็นการป้องกันและรักษาระบบนิเวศในมหาสมุทรและทะเลผ่านการจัดการตามแผนเพื่อป้องกันการแสวงประโยชน์จากทรัพยากรเหล่านี้ การอนุรักษ์ทางทะเลเป็นผลมาจากผลกระทบที่เกิดขึ้นในสิ่งแวดล้อมของเรา เช่น การสูญพันธุ์, การทำลายถิ่นฐานธรรมชาติ และการเปลี่ยนแปลงของระบบนิเวศ รวมถึงมุ่งเน้นไปที่การจำกัดความเสียหายของมนุษย์ต่อระบบนิเวศทางทะเล, การฟื้นฟูระบบนิเวศทางทะเลที่เสียหาย และรักษาสายพันธุ์ที่อ่อนแอ ตลอดจนระบบนิเวศของสิ่งมีชีวิตทางทะเล การอนุรักษ์ทางทะเลเป็นระเบียบวินัยที่ค่อนข้างใหม่ซึ่งได้พัฒนาขึ้นเพื่อตอบสนองต่อประเด็นทางชีววิทยา เช่น การสูญพันธุ์ และที่อยู่อาศัยใต้ทะเลที่เปลี่ยนไป


title: การอนุรักษ์ทางทะเล

text: นักอนุรักษ์ทางทะเลพึ่งพาหลักการทางวิทยาศาสตร์ที่ได้จากชีววิทยาทางทะเล, สมุทรศาสตร์ และวิทยาศาสตร์การประมง ตลอดจนปัจจัยต่าง ๆ ของมนุษย์ เช่น ความต้องการทรัพยากรทางทะเลและกฎหมายทางทะเล, เศรษฐศาสตร์และนโยบาย เพื่อกำหนดวิธีการที่ดีที่สุดในการปกป้องและอนุรักษ์สายพันธุ์รวมถึงระบบนิเวศทางทะเล การอนุรักษ์ทางทะเลอาจอธิบายได้ว่าเป็นสาขาย่อยของชีววิทยาเชิงอนุรักษ์


title: จุติ จำเริญเกตุประทีป

text: จุติ จำเริญเกตุประทีป หรือ เมฆ เกิดเมื่อวันที่ (14 กันยายน พ.ศ. 2536) เป็นนักแสดงชาวไทย สำเร็จการศึกษาจากมหาวิทยาลัยรังสิต คณะนิเทศศาสตร์ เริ่มเข้าสู่วงการบันเทิง ด้วยการประกวดเวทีเดินแบบหนุ่มคลีโอได้รับตำแหน่ง Gen Wire Guy 2010 เขาเริ่มเป็นศิลปินโปรเจ็กต์ The Artists I have A Dream เรียลลิตี้ที่ตามติดทุกขั้นตอนสู่การเป็นศิลปินของสังกัดจีเอ็มเอ็ม แกรมมี่ ต่อมาได้เซนต์สัญญาเป็นนักแสดงสังกัด ช่อง 7 HD อาทิ ยมบาลเจ้าขา,พราว (ละครโทรทัศน์), กาลครั้งหนึ่งในหัวใจ และมือปืนพ่อลูกติด


title: เส้นขนานที่ 54 องศาใต้

text:
เส้นขนานที่ 54 องศาใต้ คือวงกลมละติจูดที่ 55 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก มหาสมุทรอินเดีย มหาสมุทรแปซิฟิก และทวีปอเมริกาใต้
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 54° ใต้ลากผ่านพื้นที่ดังนี้:


title: เส้นขนานที่ 53 องศาใต้

text:
เส้นขนานที่ 53 องศาใต้ คือวงกลมละติจูดที่ 53 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก มหาสมุทรอินเดีย มหาสมุทรแปซิฟิก และทวีปอเมริกาใต้[1]
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 53° ใต้ลากผ่านพื้นที่ดังนี้:


title: พรรคเดโมเครติก (1912)

text: พรรคเดโมเครติก () เป็นพรรคการเมืองที่มีระยะเวลาของพรรคที่สั้นที่สุด ก่อตั้งเมื่อวันที่ 27 กันยายน ค.ศ. 1912 และสิ้นสุดเมื่อวันที่ 29 พฤษภาคม ค.ศ. 1913 พรรคเดโมเครติกเป็นพรรคการเมืองที่เกิดขึ้นหลังขบวนการรัฐธรรมนูญชิง ได้เห็นว่าก๊กมินตั๋ง และพรรครีพลับริกันก่อตั้งขึ้น ซึ่งถัง หัวหลง เป็นประธานพรรคคนแรก ภายใจ้การนำของเหลียง ชีเชา ได้นำพรรคเดโมเครติก พรรคเอกภาพ และพรรครีพลับริกัน รวมกันเป็นพรรคก้าวหน้าในวันที่ 29 พฤษภาคม ค.ศ. 1913


title: การลงประชามติเพื่อคุ้มครองแรงงานประเทศสวิตเซอร์แลนด์ ค.ศ. 1924

text: การลงประชามติเพื่อคุ้มครองแรงงาน เกิดขึ้นที่ประเทศสวิตเซอร์แลนด์ เมื่อวันที่ 17 กุมภาพันธ์ ค.ศ. 1924 โดยมีผู้ใช้สิทธิ์ลงมติ เพื่อแก้ไขกฎหมายแรงงานถึง 57.6%


title: การลงประชามติรัฐธรรมนูญเอสโตเนีย ค.ศ. 1932

text: การลงประชามติรัฐธรรมนูญ เกิดขึ้นที่ประเทศเอสโตเนีย ระหว่างวันที่ 13 ถึง 15 สิงหาคม ค.ศ. 1932 โดยมีผู้ใช้สิทธิ์แก้ไขรัฐธรรมนูญถึง 90.5%


title: การลงประชามติที่ลิกเตนสไตน์ ค.ศ. 1932

text: การลงประชามติเพื่อเปลี่ยนระบบการเลือกตั้ง เกิดขึ้นที่ประเทศลิกเตนสไตน์ เมื่อวันที่ 14 กุมภาพันธ์ ค.ศ. 1932 โดยมีผู้ใช้สิทธิ์เห็นชอบให้เปลี่ยนระบบเลือกตั้ง 54.9%


title: การลงประชามติประเทศเฮติ ค.ศ. 1935

text: การลงประชามติรัฐธรรมนูญ เกิดขึ้นที่ประเทศเฮติ เมื่อวันที่ 2 มิถุนายน ค.ศ. 1935โดยมีการแก้ไขวาระในการดำรงตำแหน่งของประธานาธิบดี


title: การลงประชามติรัฐธรรมนูญฝรั่งเศส ตุลาคม ค.ศ. 1946 (ประเทศกินี)

text: การลงประชามติรัฐธรรมนูญ เกิดขึ้นที่ประเทศกินี เมื่อวันที่ 13 ตุลาคม ค.ศ. 1946


title: ณรงค์ โชคอำนวย

text: ณรงค์ โชคอำนวย (เกิดเมื่อวันที่ 21 กันยายน พ.ศ. 2487) เป็นนักกีฬาว่ายน้ำจากประเทศไทย เคยเข้าร่วมการแข่งขัน กีฬาว่ายน้ำในโอลิมปิกฤดูร้อน 1964


title: การลงประชามติเอกราชประเทศลัตเวีย ค.ศ. 1991

text: การลงประชามติแยกเป็นเอกราช เกิดขึ้นที่สาธารณรัฐสังคมนิยมโซเวียตลัตเวีย เมื่อวันที่ 3 มีนาคม ค.ศ. 1991 โดยมีสาเหตุเพื่อให้ประเทศเป็นเอกราชและเป็นสาธารณรัฐเอสโตเนีย


title: ไม่ ชุ่ยเสียน

text: ไม่ชุ่ยเสียน (จีน:麥翠娴; พินอิน:Mài Cuìxián กวางตุ้ง:Mai4 Sui2 Chin1) เธอเป็นอดีตหนึ่งในนักแสดงหญิงแถวหน้าของสถานีโทรทัศน์เอทีวี (ATV) ชาวฮ่องกง ที่ทางค่ายเอทีวี ปลุกปั้นมาจนมีชื่อเสียงโด่งดังทั่วเอเชีย ในช่วงยุค 80s เธอมีผลงานที่ได้รับความนิยมมากมายกับทางค่ายเอทีวี และผลงานที่เธอได้ร่วมแสดง จนเป็นที่จดจำและได้รับความนิยมในระดับมาสเตอร์พีซ ของเธอ เช่นเรื่อง "ซูสีไทเฮา", "จิ๋นซีฮ่องเต้" เป็นต้น


title: ไม่ ชุ่ยเสียน

text: ต่อมาเธอได้ย้ายค่ายไปเป็นนักแสดงให้กับสถานีโทรทัศน์ทีวีบี และมีผลงานยอดนิยมที่เธอได้ร่วมแสดงหลายเรื่อง เช่น เทวราชเลือดเหล็ก, ค่าแห่งชีวิต, มังกรเจ้ายุทธจักร, วีรบุรุษแห่งเขาเหลียงซาน และ กุหลาบไฟ เป็นต้น แต่ถึงกระนั้นความดังของเธอก็ไม่ดังเท่ากับตอนที่เธออยู่กับสถานีโทรทัศน์เอทีวี


title: ไม่ ชุ่ยเสียน

text:
จนในช่วงกลางทศวรรษที่ 1990 เธอได้ตัดสินใจออกจากวงการบันเทิงและต่อมาก็ได้แต่งงานกับ กงหรู่หวา (龔汝華) ซึ่งเป็นนักธุรกิจการค้าเชิงพาณิชย์ คนหนึ่งที่มีฐานะมั่นคง
"ไม่ชุ่ยเสียน" เกิดเมื่อวันที่ 16 ตุลาคม พ.ศ. 2504 ที่ฮ่องกง ในครอบครัวที่มีฐานะค่อนข้างดี
และศึกษาจบในระดับชั้นมัธยมปลาย (ในสมัยนั้นถือว่าสูงแล้ว) แห่งหนึ่งในฮ่องกง


title: ไม่ ชุ่ยเสียน

text: ต่อมาในปีพ.ศ. 2525 เธอได้มีโอกาสได้ไปเข้าคอร์สอบรมการแสดงของสถานีโทรทัศน์เอทีวี (ATV) รุ่นเดียวกับ เหอ เจียจิ้ง และ หวง ชิวเซิง จนในปีพ.ศ. 2526 หลังจากเรียนการแสดงจบก็เซ็นสัญญาเข้าเป็นนักแสดงในสังกัดของเอทีวี และมีโอกาสได้แสดงละครหลายเรื่อง โดยในช่วงแรก ๆ นั้นเธอได้แสดงละครร่วมกับพระเอกดาวรุ่งอย่าง เหอ เจียจิ้ง อยู่หลายเรื่อง แต่ผลงานเด่นในช่วงแรก ๆ ที่เธอไต่เต้า นั่นก็คือเรื่อง "ซูสีไทเฮา" ที่ทำให้ผู้ชมละครได้รู้จักเธอ หลังจากผลงานเรื่องนี้เธอก็ได้รับความนิยมเพิ่มมากยิ่งขึ้น กับผลงานละครเรื่อง ปึงซีเง็ก ธาตุแท้วีรบุรุษ


title: เบอร์นาโด เบลโล

text: เบอร์นาโด เบลโล (8 ธันวาคม ค.ศ. 1933 – 14 กันยายน ค.ศ. 2018) เป็นนักฟุตบอลชาวชิลี เคยเข้าร่วมสโมสรโคโล โคโล ในปี ค.ศ. 1953 จนถึงปี ค.ศ. 1966


title: กองทัพปฏิวัติแห่งชาติจีน

text: กองทัพปฏิวัติแห่งชาติจีน (NRA), ในบางครั้งอาจเรียกอย่างย่อๆว่า กองทัพปฏิวัติ (革命軍) ก่อนปี ค.ศ. 1928, และเป็น กองทัพแห่งชาติ (國軍) หลังค.ศ. 1928, กองทัพปฏิวัติแห่งชาติเป็นกองทัพของพรรคก๊กมินตั๋ง (พรรคชาตินิยมจีนหรือจีนคณะชาติ) ตั้งแต่ ค.ศ. 1925 ถึง 1947 ใน สาธารณรัฐจีน กองทัพปฏิวัติได้กลายมาเป็นกองทัพประจำการของสาธารณรัฐจีนในระหว่างตลอดการปกครองของก๊กมินตั๋งเริ่มในปี ค.ศ. 1928 กองทัพปฏิวัติได้ถูกเปลี่ยนชื่อเป็นกองทัพสาธารณรัฐจีน หลังมีการร่าง รัฐธรรมนูญแห่งสาธารณรัฐจีน ค.ศ. 1947, ที่ซึ่งได้มีการริเริ่มจัดให้มีการควบคุมโดยพลเรือน


title: กองทัพปฏิวัติแห่งชาติจีน

text: โดยแรกเริ่มนั้นกองทัพปฏิวัติได้ถูกจัดตั้งโดยการช่วยเหลือทางทหารจากสหภาพโซเวียต เพื่อช่วยให้พรรคก๊กมินตั๋งในการรวบรวมประเทศจีนในช่วงยุคขุนศึก กองทัพปฏิวัติแห่งชาติด้ทำการสู้รบในการรบหลักคือ การกรีฑาทัพขึ้นเหนือ, การต่อต้านกองทัพจักรวรรดิญี่ปุ่นในสงครามจีน-ญี่ปุ่นครั้งที่สองและในการสู้รบกับกองทัพปลดปล่อยประชาชนของพรรคคอมมิวนิสต์จีนในสงครามกลางเมืองจีน


title: กองทัพปฏิวัติแห่งชาติจีน

text: ในระหว่างสงครามจีน-ญี่ปุ่น กองกำลังติดอาวุธของพรรคคอมมิวนิสต์จีนได้ถูกรวมเข้าด้วยกันกับกองทัพปฏิวัติแห่งชาติอย่างหลอมๆ (ในขณะที่ยังคงมีการแยกการบัญชาการโดยผู้นำ) เนื่องจากความจำยอมและประนีประนอมร่วมกันระหว่างพรรคก๊กมินตั๋งกับพรรคคอมมิวนิสต์จีนในการร่วมมือกันชั่วคราวในการต่อต้านการรุกรานของญี่ปุ่น


title: กองทัพปฏิวัติแห่งชาติจีน

text: และการร่วมมือยังคงมีความขัดแย้งและในที่สุดพรรคคอมมิวนิสต์ได้แยกออกไปกองทัพปลดปล่อยประชาชนของตนเองหลังสงครามกับญี่ปุ่นยุติลง ด้วยการปรักาศใช้รัฐธรรมนูญแห่งสาธารณรัฐจีนปี ค.ศ. 1947 และการสิ้นสุดการปกครองจีนแผ่นดินใหญ่ของก๊กมินตั๋ง หลังจากการพ่ายแพ้ของพรรคก๊กมินตั๋งในสงครามกลางเมืองจีนให้กับพรรคคอมมิวนิสต์จีน และกองทัพปฏิวัติแห่งชาติได้ล่าถอยอพยพไปยังเกาะไต้หวันในปี ค.ศ. 1949 ต่อมากองทัพปฏิวัติแห่งชาติได้ถูกเปลี่ยนชื่อเป็นกองทัพแห่งสาธารณรัฐจีน


title: กองทัพปฏิวัติแห่งชาติจีน

text: กองทัพปฏิวัติได้ถูกก่อตั้งโดยพรรคก๊กมินตั๋งในปี ค.ศ. 1925 ในฐานะเป็นกองทัพทางทหารเพื่อมุ่งหมายในการรวมประเทศจีนในการกรีฑาทัพขึ้นเหนือ กองทัพได้มีการจัดตั้งรวบรวมอย่างเป็นระบบด้วยความช่วยเหลือองค์การคอมมิวนิสต์สากลหรือโคมินเทิร์นและได้รับการชี้นำภายใต้การปลูกฝังของลัทธิไตรราษฎร์ของดร.ซุน ยัตเซ็นเป็นหัวใจหลัก แต่บ่อยครั้งความแตกต่างและแตกแยกภายในพรรคทำให้กองทัพมักจะไม่มีประสิทธิภาพ เจ้าหน้าที่กองทัพจำนวนมากได้ผ่านการศึกษาจากโรงเรียนนายร้อยหวังปัวและผู้บัญชาการทหารคนแรกคือ เจียงไคเชก ที่ได้เป็นจอมทัพของกองทัพในปี ค.ศ. 1925 ก่อนที่จะนำทัพเข้ารบและได้รับชัยชนะในการกรีฑาทัพขึ้นเหนือ ผู้บัญชาการผู้มีบทบาทสำคัญคนอื่นๆรวมถึง ตู ยูหมิง และ เฉิน เฉิง การกรีฑาทัพขึ้นเหนือในปี ค.ศ. 1928 ได้ถูกใช้เป็นวันที่เมื่อยุคขุนศึกจีนได้สิ้นสุดลง


title: กองทัพปฏิวัติแห่งชาติจีน

text: หลังจากการปฏิวัติซินไฮ่ปี 1912 การเปลี่ยนรูปแบบของชุดทหารไม่ได้เกิดขึ้นเป็นรูปแบบที่แน่นอนเลยสักครั้งเดียว จนกระทั่งถึงปี 1920 ซึ่งตอนนั้นทางกองทัพก็ได้มีการเปลี่ยนแปลงเช่นการ ซึ่งในช่วงแรกใช้เครื่องแบบสีน้ำเงินปนเทาพร้อมกับใส่เสื้อชั้นนอกสีเดียวกัน ซึ่งส่วนมากชุดสีน้ำเงินย้อมสีมาจากอาณานิคมฝรั่งเศสในอินโดจีน และมีการใส่หมวกหม้อตาลแบบเดิมอย่างในสมัยที่ราชวงศ์ชิงปกครอง กองทัพที่อยู่ในมณฑนเสฉวนส่วนมากใช้เสื้อคลุมตัวนอกสีกากี โดยมีการพันผ้าสีทึบที่หน้าแข้งส่วนรองเท้านั้นเป็นรองเท้าแตะไม่ก็รองเท้าหุ้มข้อที่ยาวถึงแค่ข้อเท้า มีการใช้เครื่องแบบพลเรือนด้วยเช่น เนื่องจากการขาดแคลนชุดทหาร


title: กองทัพปฏิวัติแห่งชาติจีน

text: เจียง ไคเชก (蔣中正) ขึ้นมามีอำนาจ เขาก็ได้ทำการบูรณะกองทัพใหม่หมด โดยได้รับแรงสนับสนุนมาจากสหภาพโซเวียต และ เยอรมนี ซึ่งในภายหลังจากที่เจียง เริ่มครองประเทศแบบการปกครองแบบทหาร เขาก็เริ่มปฏิเสธความช่วยเหลือด้านทหารจากสหภาพโซเวียต แล้วหันมาเข้ากับนาซีเยอรมันแทน แต่ภายในปี 1933 นั้น รัฐบาลจีนก็ไม่สามารถพัฒนากองทัพจีนให้แทบเท่ากับประเทศใหญ่ ๆ ประเทศอื่น ๆ ได้ บวกกับความขัดแย้งภายในที่มีกับพวกคอมมิวนิสต์ และ ภัยคุกคามจากจักรวรรดิญี่ปุ่น กองทัพจีนก็ต้องพึ่งพายุทโธปกรณ์ที่ล้าสมัยเพื่อต่อต้านกับภัยเหล่านั้น เมื่อญี่ปุ่นประกาศสงครามกับสาธารณรัฐจีนในกลางปี 1937 รัฐบาลจีนกับพวกคอมมิวนิสต์ก็ร่วมมือกันต่อสู้ญี่ปุ่นที่บุกเข้ามา ซึ่งตอนนั้นเองอาวุธยุทโธปกรณ์ส่วนมากของจีนก็มาจากนาซีเยอรมันเป็นส่วนใหญ่ เช่น (Stahlhelm) และ อาวุธต่าง ๆ อย่างปืนรุ่นที่ 24 (二四式) ที่เป็นตัวก็อปปี้ของคาราบีเนอร์ 98คา (Karabiner 98k)


title: กองทัพปฏิวัติแห่งชาติจีน

text: ความไร้แบบแผน และ ไร้ประสิทธิภาพของกองกำลังคณะชาติก็เริ่มหายไปในปี 1936 เมื่อยุทโธปกรณ์จากนาซีเยอรมันเพิ่มมากขึ้น และ ทางเยอรมันก็ส่งที่ปรึกษาด้านการทหารมาด้วย เพื่อให้กองทัพคล้าย ๆ กับกองทัพของเยอรมัน ประสิทธิภาพจะได้เพิ่มขึ้น ซึ่งในช่วงนี้เองเหล่านายทหารสัญญาบัตรก็เริ่มหาชุดที่เข้ากับแบบมาใส่กันเอง ซึ่งส่วนใหญ่ก็มีต้นแบบมาจากชุดทหารสัญญาบัตรเยอรมัน เมื่อเป็นเช่นนั้นแล้วก็เริ่มมีแนวคิดที่ว่าชุดทหารในหน้าร้อนนั้นจะเป็นผ้าฝ้ายสีกากีอ่อน ๆ ส่วนหน้าหนาวจะเป็นสีทาวอ่อน ๆ


title: กองทัพปฏิวัติแห่งชาติจีน

text: กองทัพของสาธารณรัฐยังคงเห็นว่าหมวกเหล็กจองกองทัพยังไม่เพียงพอ และมีการสั่งซื้อหมวกแบบ (Brodie helmet) ของกองทัพอังกฤษ ซึ่งเป็นหมวกที่ปรับให้เตี้ยและแบนลง ซึ่งหมวกเกราะดังกล่าวมีสัญลักษณ์พระอาทิตย์ของพรรคก๊กมินตั๋งติดอยู่ด้านหน้าของหมวก (แบบเดียวกับที่ติดอยู่บนธงชาติสาธารณรัฐจีน) หลังจากสงครามกับญี่ปุ่นปะทุขึ้น กองทัพจีนก็มองเห็นว่าพวกเขาขาดแคลนหมวกเหล็กเป็นอย่างมาก ทางอังกฤษก็ส่งหมวกโบรดี้ให้ ส่วนชุดทหารเป็นเสื้อชั้นนอกมีกระเป๋าสีช่อง กระดุมแบบไม้ และ ปกเสื้อแบบตั้งไม่มีแถบไหล่ ปกเสื้อนั้นมีแผ่นสีแปะไว้เพื่อแสดงถึงเหล่าทัพของทหาร สีแดงเป็นทหาารราบ, สีเหลืองคือทหารม้า, สีน้ำเงินคือทหารปืนใหญ่ และ สีขาวคือทหารช่าง กองทัพอากาศก็ใช้แบบแผนเดียวกัน ในด้านของอาวุธนั้น ทหารราบทั่วไปจะใช้ปืนไรเฟิลรุ่นที่ 24 เป็นส่วนมาก และ ขณะเดียวกันก็ใช้ปืนนำเข้าอย่าง เมาเซอร์ซี 96 (Mauser C96) และ Browning Hi-Power (บราวนิงก์ ไฮพาวเวอร์) ส่วนกองพลที่ได้รับการฝึกฝนโดยตรงจากผู้ให้คำปรึกษาชาวเยอรมันก็ใส่ชุดแบบเดียวกันกับกองพลธรรมดา แต่ใช้หมวกเหล็กของกองทัพเยอรมันอย่างหมวกปี 1916 (M1916) ที่ใช้ในสงครามโลกครั้งที่ 1 ส่วนกองพลที่ถูกส่งไปอินเดียในช่วงสงครามนั้นใช้เครื่องแบบของอังกฤษ และ อเมริกา - หลังจากที่ญี่ปุ่นเริ่มบุกจีนลึกขึ้นเรื่อย ๆ เหล่าบุคคลที่ต่อต้านรัฐบาลก๊กมินตั๋ง และ มีความคิดแบบเดียวกันกับญี่ปุ่น (ต่อต้านคอมมิวนิสต์) ก็ได้ร่วมมือกับญี่ปุ่นก่อตั้งรัฐบาลหุ่นเชิดที่มีชื่อว่ารัฐบาลปฏิรูป (汪精卫政权) ขึ้นมา โดยมีเหมือนหลวงอยู่ที่กรุงนานจิง (南京市) โดยอาวุธยุทโธปกรณ์ส่วนมากมาจากญี่ปุ่น และ เครื่องแบบก็ใช้แบบเดียวกับกองกำลังญี่ปุ่น


title: อับดอน อาลีโนวี

text: อับดอน อาลีโนวี (6 พฤษภาคม ค.ศ. 1923 – 15 กุมภาพันธ์ ค.ศ. 2018) เป็นนักการเมืองอิตาลี อับดอน อาลีโนวี เกิดที่เมืองอีโบลี เมื่อวันที่ 6 พฤษภาคม ค.ศ. 1923. โดยย้ายไปอยู่เมืองเนเปิล ก่อนที่จะมาทำงานในพรรคคอมมิวนิสต์อิตาลี และในปี 1976 จนถึงปี 1992 เป็นสมาชิกสภาผู้แทนราษฎรประเทศอิตาลี สังกัดฝ่ายเดโมแครตซ้าย


title: พอลิคาร์ป

text:
นักบุญโพลิคาร์ปแห่งสเมอร์นา หรือ พอลิคาร์ป (อังกฤษ: polycarp of smyrna) เป็นมรณสักขีและปิตาจารย์ที่สำคัญท่านหนึ่งของโรมันคาทอลิก โพลิคาร์ปเป็นศิษย์ของนักบุญจอห์นอัครสาวก ท่านอยู่ในตำแหน่งบิชอปที่เมืองสเมอร์นา ประเทศตุรกี ท่านเกิดเมื่อ ค.ศ.69 ท่านเป็นบิชอปที่ยอดเยี่ยม สังเกตได้จากบันทึกของนักบุญเยโรมที่บอกไว้ว่า "ท่านคือศิษย์ของยอห์นอัครสาวกโดยแท้ และท่านคือสุดยอดบิชอปแห่งสเมอร์นา" นอกจากนี้พอลิคาร์ปยังได้รับการยกย่องและยอมรับจากนิกายออร์ทอดอกซ์และนิกายลูเธอแรนอีกด้วย ว่ากันว่าท่านรวบรวมพระคัมภีร์พันธสัญญาใหม่ด้วย
การตายของท่านเป็นที่รู้จักกันมากในนิกายโรมันคาทอลิก ความว่า


title: พอลิคาร์ป

text: เมื่อค.ศ.155 ในสมัยนั้นบังคับว่าผู้คนในจักรวรรดิโรมันจะต้องเคารพรูปเคารพของผู้นำต่างๆ เช่น ซีซาร์ โดยการจุดเผาเครื่องหอมถวาย และต้องกล่าวคาถา พอลิคาร์ปรู้ดีว่าผิดต่อพระบัญญัติของศาสนา จึงปฏิเสธ พวกผู้นำจึงจับได้ และนำพอลิคาร์ปไปประหารชีวิตโดยการนำไปเผาทั้งเป็น แต่เขาได้วิงวอนต่อพระผู้เป็นเจ้า แล้วไฟก็ดับลงอย่างปาฏิหาริย์ ผู้นำเห็นแล้วจึงโกรธมาก จึงให้ทหารนำกริชและหอกมาแทงพอลิคาร์ปอย่างบ้าระห่ำ พอลิคาร์ปจึงเสียชีวิตในตอนนั้น สิริอายุได้ 86ปี


title: App War แอปชนแอป

text: App War แอปชนแอป เป็นภาพยนตร์ไทยแนวโรแมนติก-คอมเมดี้ กำกับโดย ยรรยง คุรุอังกูร ผลิตและจัดจำหน่ายโดย ที โมเมนต์ นำแสดงโดย ณัฏฐ์ กิจจริต วริศรา ยู พัศชนันท์ เจียจิรโชติ สิราษฎร์ อินทรโชติ ธนาภพ อยู่วิจิตร ธิชา วงศ์ทิพย์กานนท์ อภิวิชญ์ เรียร์ดอน และ ธันวา จำปาภา โดยมีกำหนดฉายอย่างเป็นทางการในวันที่ 1 สิงหาคม พ.ศ. 2561 ว่าด้วยเรื่องราวของกลุ่มนักธุรกิจหน้าใหม่ที่ต้องการชิงทุนจากบริษัทดังด้วยการสร้างแอป


title: App War แอปชนแอป

text: ภาพยนตร์เปิดตัวด้วยรายได้ 1.3 ล้านบาท รวมกับรายได้รอบพิเศษวันพุธเป็น 2.02 ล้านบาท หลังจากครบสัปดาห์แรกภาพยนตร์ทำรายได้นับเฉพาะในกรุงเทพมหานครและปริมณฑล และเชียงใหม่ด้วยรายได้ 8.64 ล้านบาท ก่อนปิดโปรแกรมการฉายด้วยรายได้ 17.8 ล้านบาท


title: Be My Boy The Series รักแล้วไง..หยุดไม่ได้แล้วล่ะ

text: Be My Boy The Series รักแล้วไง...หยุดไม่ได้แล้วล่ะ เป็นนวนิยายรักวัยรุ่นสุดฮิตจากปลายปากกาของนักเขียน “แสตมป์เบอรี่” จากสำนักพิมพ์แจ่มใสที่ถูกนำมาถ่ายทอดเรื่องราวสู่บทละคร โดยผู้ผลิตละครน้องใหม่จากค่าย JP SMILE 999 ของผู้จัด ธัญญ์ณภัส เชยวัดเกาะ และ ภิญญาพัชญ์ ศันสนียชีวิน ที่ควบตำแหน่งผู้กำกับ ออกอากาศให้ชมทุกวันศุกร์เวลา 22.30 น. ทาง สถานีวิทยุโทรทัศน์กองทัพบก และชมย้อนหลังทาง ไลน์ทีวี


title: นลินี เนคี

text: นลินี เนคี (; ) เป็นนักแสดงชาวอินเดีย มีชื่อเสียงโด่งดังจากบท "อีศานี อีศาน สิงหะ" จากซีรีส์เรื่อง "บ่วงรัก แรงปรารถนา" และบทบาท "วิสุทธี" ในซีรีส์เรื่อง "ศึกสองราชันย์ โปรุส VS อเล็กซานเดอร์" ("โปรุส ศึกสองราชันย์")


title: ณัฐรินทร์ สุวรรณเลิศ

text:
ณัฐรินทร์ สุวรรณเลิศ ชื่อเล่น ลิเบีย นักแสดงชาวไทย เกิดเมื่อวันที่ 23 สิงหาคม พ.ศ. 2535 เป็นคนเชื้อชาติลูกครึ่ง ไทย จีน
และเป็นนักแสดงจากสังกัด ช่อง 7 HD จบการศึกษาจาก มหาวิทยาลัยรังสิต คณะ นิเทศศาสตร์ เริ่มเข้าสู่วงการบันเทิง ถ่ายแบบและโฆษณา อาทิ เครื่องดื่มและผลิตภัณฑ์บำรุงผิว ต่อมา มีผลงานละครและผลงานเด่น อาทิ หนีก็ล่า ซ่าก็รัก , มรสุมสวาท , มัสยา และ พันธกานต์รัก ทาง ช่อง 7 HD และผลงานอื่นๆอาทิ บัวแล้งน้ำ ช่อง พีพีทีวี และ คุณย่าดอตคอม
ช่อง ทรูโฟร์ยู จนเป็นนักแสดงและมีชื่อเสียงอีกด้วย


title: หน่วยฐาน

text:
หน่วยฐาน หรือเรียกอีกอย่างหนึ่งว่า "หน่วยพื้นฐาน" คือ หน่วยวัดที่ใช้สำหรับวัดค่าปริมาณฐาน ปริมาณฐานเป็นหนึ่งในกลุ่มย่อยที่ได้รับเลือกตามอัตภาพของปริมาณทางกายภาพ ซึ่งจะไม่มีการระบุปริมาณในกลุ่มย่อยในแง่ของตัวแปรอื่น ๆ หน่วยฐาน (อังกฤษ:Base Units) ที่กำหนดขึ้นโดยองค์กรระหว่างชาติเพื่อการมาตรฐาน (ตัวย่อ:ISO อังกฤษ:International Organization for Standardization) หน่วยฐานเป็นหน่วยหลักของระบบหน่วยระหว่างชาติ หรือ หน่วยอนุพันธ์เอสไอ (SI:International System of Units หรือ Systeme - International d’ Unites) ประกอบด้วยทั้งหมด 7 หน่วย ดังนี้
ปริมาตร หรือ ปริมาณ (Quantities) อันประกอบด้วย ความยาว (Length), มวลสาร (Mass), เวลา (Time), กระแสไฟฟ้า (Electric Current), อุณหภูมิทางเทอร์โมไดนามิกส์ (Thermodynamic Temperature), ความเข้มของการส่องสว่าง (Luminous Intensity), และ ปริมาณมวลสาร (Amount of Substance) ทั้งนี้หน่วยฐานจะมีความสัมพันธ์กับหน่วยอนุพัทธ์ (Derived Units) โดยจะมีหน่วยฐานหลายหน่วยมาเกี่ยวข้องกัน เช่น หน่วยของความเร็วเป็น เมตร/วินาที ซึ่งมีหน่วยกำกับหมวดเวลา ที่มีหน่วยกำกับเป็น วินาที และ หมวดความยาว ที่มีหน่วยกำกับเป็น เมตร ประกอบขึ้นเป็นหน่วยอนุพัทธ์ ใน "หมวดของความเร็ว" เป็น "เมตรต่อวินาที" หรือ "เมตร/วินาที" นอกจากนี้ยังมี หน่วยเสริม (Supplimentary Units) แยกออกเป็นสาขาต่างๆ เช่น สาขาฟิสิกส์ ปรกอบด้วยหน่วยเสริม 2 หน่วยคือ เรเดียน (อังกฤษ:Radian สัญลักษณ์:rad) เป็นหน่วยวัดมุมในระนาบ และ สเตอเรเดียน (อังกฤษ:Steradian สัญลักษณ์:sr) เป็นหน่วยวัดมุมตัน เป็นต้น


title: หน่วยฐาน

text: ระบบของหน่วยฐานเกิดขึ้นในปี พ.ศ. 2503 โดยการประชุมร่วมกันของนักวิทยาศาสตร์ จากหลากหลายประเทศ เพื่อตกลงให้มีระบบการวัดปริมาณต่างๆ ให้เป็นระบบมาตรฐานระหว่างชาติเพื่อใช้อย่างสากล ตัวอย่างในอดีต มาตราวัดความยาวที่ประเทศไทยใช้คือ วา โดย 1 วา มีค่าเท่ากับ 2 เมตร และ 1 ตารางวา มีค่าเท่ากับ 4 ตารางเมตร เทียบเท่ากับ พื้นที่ 1 ไร่ มี 400 ตารางวา เป็นต้น ตั้งแต่ปีการประชุมระบบเมตริกในปี พ.ศ. 2418 เป็นต้นมามีการปรับปรุงนิยามของเอสไอและเพิ่มจำนวนหน่วยฐานเอสไอหลายครั้ง หลังจากที่มีการเปลี่ยนนิยามหน่วยเมตรใหม่ในปี พ.ศ. 2503 หน่วยกิโลกรัม จึงเป็นหน่วยเดียวที่นิยามจากสิ่งที่มนุษย์สร้างขึ้น ทั้งๆ ที่หน่วยอื่นๆ จะนิยามจากคุณสมบัติทางธรรมชาติ แต่ว่าหน่วยโมล แอมแปร์ และ แคนเดลา ก็มีนิยามที่ขึ้นต่อหน่วยกิโลกรัมด้วย ทำให้นักมาตรวิทยาหลายคนพยายามหาวิธีการนิยามหน่วยกิโลกรัมใหม่จากค่าคงที่พื้นฐานในธรรมชาติ เช่น เดียวกับการที่หน่วยเมตรถูกนิยามโดยผูกติดกับความเร็วของแสง


title: หน่วยฐาน

text: หน่วยกำกับ หรือหน่วยหลัก หน่วยที่ใช้กำกับหน่วยฐานทั้ง 7 ประกอบด้วย


title: หน่วยฐาน

text:
ตารางแสดงนิยามของหน่วยกำกับระบบหน่วยอนุพันธ์เอสไอ ทั้ง 7 โดยละเอียดมีดังนี้
เมื่อคำในหน่วยฐานมีน้อยหรือมีมากเกินไปจนยากที่จะระบุเป็นตัวเลขจำนวนมาก เราอาจเขียนคำนั้นให้อยู่ในรูปของตัวเลข คูณด้วย ตัวพหุคูณ คือ เลขสิบยกกำลังบวกหรือลบ ได้ เพื่อความสะดวกในการแสดงผล


title: ยุทธการที่คอลลา

text: ยุทธการที่คอลลา (; ) เป็นการต่อสู้ตั้งแต่วันที่ 7 ธันวาคม ค.ศ. 1939 ถึงวันที่ 13 มีนาคม ค.ศ. 1940 ในคาเรเลียของลาโดกา ประเทศฟินแลนด์ ในฐานะส่วนหนึ่งของสงครามฤดูหนาวของโซเวียต-ฟินแลนด์


title: ยุทธการที่คอลลา

text: แม้จะมีกองกำลังน้อยกว่าโซเวียต แต่กองกำลังฟินแลนด์ (กองพลที่ 12) ก็ได้ขับไล่กองทัพแดงเพราะโซเวียตกำลังเตรียมพร้อมที่จะดำเนินการต่อตามถนนเท่านั้น โดยพื้นที่คอลลามีถนนน้อยมาก ทุกเส้นได้รับการคุ้มกันโดยกองกำลังฟินแลนด์ และโซเวียตไม่สามารถดำเนินการข้ามประเทศได้โดยไม่ต้องใช้สกี


title: ยุทธการที่คอลลา

text: คอลลาร์มักถูกมองว่าเป็นหนึ่งในสถานที่ที่ยากที่สุดในการปกป้องในช่วงสงครามฤดูหนาว มีการประเมินว่ากองทัพแดงยิงกระสุนปืนใหญ่เกือบ 40,000 รอบในแนวป้องกันในวันเดียว ในขณะที่กองปืนใหญ่ฟินแลนด์สามารถยิงได้เพียง 1,000 รอบต่อวันที่มากที่สุด


title: ยุทธการที่คอลลา

text: แม้ว่ากองพลที่ 12 ของฟินแลนด์จะหยุดกองทัพแดงได้ แต่ทั้งสองฝ่ายก็ประสบความสูญเสียอย่างมาก ยุทธการที่คอลลาก็ยังดำเนินต่อไปจนกว่าจะสิ้นสุดสงครามฤดูหนาว กองทัพแดงบุกเข้าไปในแนวป้องกันของฟินแลนด์ในคอลลาร์หลายต่อหลายครั้ง เพื่อผลักดันฝ่ายฟินแลนด์ออกจากตำแหน่งของพวกเขา แต่ฝ่ายฟินแลนด์ตอบโต้อย่างเป็นระบบเพื่อเรียกคืนความมั่นคงของแนวป้องกัน การป้องกันประเทศฟินแลนด์เกือบเข้าสู่การล่มสลายในตอนท้ายของสงคราม ในความเป็นจริง โซเวียตสามารถสร้างจุดแตกหักลึกถึง 0.5–1.5 กิโลเมตรในแนวป้องกันของประเทศฟินแลนด์ในวันที่ 12 มีนาคม ผลที่ตามมา ผู้บัญชาการกองพลที่ 12 ของกองทัพบกฟินแลนด์พิจารณาทิ้งแนวป้องกันหลักที่คอลลา อย่างไรก็ตาม เนื่องจากข่าวจากแนวรบได้ประเมินสถานการณ์ว่า "ยังไม่น่ากลัว" ทางผู้บัญชาการจึงสั่งให้โต้กลับสำหรับแนวป้องกันเพื่อเอาคืนในวันรุ่งขึ้น ขณะที่ข่าวของสนธิสัญญาสันติภาพที่สรุปแล้วมาถึงแนวรบ คำสั่งเหล่านั้นถูกยกเลิกไป และคนเหล่านั้นได้รับคำสั่งให้คุ้มครองตำแหน่งปัจจุบันไว้จนกว่าจะสิ้นสุดสงคราม


title: ยุทธการที่คอลลา

text: คำพูดที่มีชื่อเสียงจากยุทธการที่คอลลา เป็นคำถามของพลตรีแฮกลุนด์ว่า "จะคุ้มครองคอลลาร์ไว้หรือไม่ ?" ("Kestääkö Kollaa ?") ซึ่งร้อยโท อาร์เน ยูติไลเนน ตอบว่า "ครับ จะคุ้มครองมันไว้ ("Kollaa kestää") เว้นเสียแต่ว่าจะสั่งให้หนีออกไป" ซึ่งคำถามและการตอบกลับง่าย ๆ นี้ ได้รับการบรรจุลงศัพทานุกรมภาษาฟินแลนด์ เพื่อแสดงออกถึงความเพียรและการแก้ปัญหาในยามเผชิญหน้ากับความยากลำบากหรือวิกฤตที่กำลังจะมาถึง และวงดนตรีพังก์ฟินแลนด์ได้นำชื่อ Kollaa Kestää มาตั้งเป็นชื่อวง


title: ยุทธการที่คอลลา

text: มือสไนเปอร์ระดับตำนานอย่างซิโม แฮวแฮ เจ้าของสมญานาม "มัจจุราชสีขาว" ได้ทำหน้าที่บนแนวรบคอลลา เขาได้รับเครดิตจากการยืนยันตามการบันทึกทางทหารของฟินแลนด์ว่าสังหารข้าศึกไป 505 คน ซึ่งจำนวนจริงอาจสังหารได้ถึง 800 คน


title: สหภาพโซเวียตในสงครามโลกครั้งที่สอง

text: สหภาพโซเวียตลงนามในกติกาสัญญาไม่รุกรานกันกับนาซีเยอรมนีเมื่อวันที่ 23 สิงหาคม 1939 นอกเหนือจากข้อกำหนดของการไม่รุกราน กติกาสัญญาได้รวมถึงพิธีสารลับที่แบ่งดินแดนของโรมาเนีย โปแลนด์ ลิทัวเนีย ลัตเวีย เอสโตเนีย เบลารุส ยูเครน และฟินแลนด์ เข้าสู่ "เขตอิทธิพล" ของเยอรมันและโซเวียตโดยคาดว่าจะมีศักยภาพ "ดินแดนและการเปลี่ยนแปลงทางการเมือง" ของประเทศเหล่านี้ โจเซฟ สตาลิน และ อดอล์ฟ ฮิตเลอร์ได้เสนอข้อเสนอภายหลังการเข้าสู่ฝ่ายอักษะของสหภาพโซเวียต


title: สหภาพโซเวียตในสงครามโลกครั้งที่สอง

text: เยอรมนีบุกครองโปแลนด์เมื่อวันที่ 1 กันยายน 1939 เปิดฉากสู่สงครามโลกครั้งที่สอง สตาลินรอจนถึงวันที่ 17 กันยายนก่อนจะเริ่มการบุกครองโปแลนด์ของตัวเอง ส่วนหนึ่งของแคว้นคาเรเลียและซัลลาของฟินแลนด์ถูกผนวกโดยสหภาพโซเวียตหลังจากสงครามฤดูหนาว ตามด้วยการผนวกเอสโตเนีย ลัตเวีย ลิทัวเนีย และบางส่วนของโรมาเนีย (เบสซาราเบีย, นอร์เทิร์นบูโควินา และ Hertza region) ในปี 1989 สหภาพโซเวียตได้ยอมรับการดำรงอยู่ของพิธีสารลับของกติกาสัญญาระหว่างเยอรมนี - โซเวียตเกี่ยวกับเขตการปกครองตามแผนของดินแดนเหล่านี้ การบุกครองบูโควินาละเมิดกติกาสัญญาโมโลตอฟ–ริบเบนทรอพ ขณะที่มันเป็นไปไกลกว่าเขตอิทธิพลของโซเวียตที่เห็นด้วยกับฝ่ายอักษะ


title: สหภาพโซเวียตในสงครามโลกครั้งที่สอง

text: ในวันที่ 22 มิถุนายน 1941 ฮิตเลอร์ได้เริ่มต้นรุกรานสหภาพโซเวียต สตาลินมั่นใจว่าเครื่องจักรสงครามสัมพันธมิตรทั้งหมดจะหยุดเยอรมนี และจากแผนให้ยืม-เช่าจากตะวันตก โซเวียตได้หยุดกองกำลังแวร์มัคท์ประมาณ 30 กิโลเมตรจากกรุงมอสโก ในอีกสี่ปีต่อมา สหภาพโซเวียตได้ต่อต้านการโจมตีของฝ่ายอักษะ เช่นที่ยุทธการที่สตาลินกราด และ ยุทธการที่คูสค์ และรุกไปข้างหน้าเพื่อชัยชนะในการรุกขนาดใหญ่ของสหภาพโซเวียต เช่นที่การรุกวิสตูลา–โอเดอร์


title: สหภาพโซเวียตในสงครามโลกครั้งที่สอง

text: การต่อสู้ของโซเวียตส่วนใหญ่เกิดขึ้นที่แนวรบด้านตะวันออก ซึ่งรวมถึงสงครามต่อเนื่องกับฟินแลนด์ แต่ก็บุกครองอิหร่าน (สิงหาคม 1941) โดยร่วมมือกับอังกฤษ และยังได้โจมตีญี่ปุ่น (สิงหาคม 1945) ซึ่งโซเวียตมีสงครามชายแดนก่อนหน้านี้จนถึงปี 1939


title: สหภาพโซเวียตในสงครามโลกครั้งที่สอง

text: สตาลินได้พบกับ วินสตัน เชอร์ชิล และ แฟรงกลิน ดี. โรสเวลต์ ในการประชุมที่เตหะราน และเริ่มพูดถึงสองแนวรบของสงครามกับเยอรมนีและอนาคตของยุโรปหลังสงคราม ในที่สุดยุทธการที่เบอร์ลินก็จบลงไปในเดือนเมษายน 1945 การต่อต้านการรุกรานของเยอรมนีและการรุกไปสู่ชัยชนะในตะวันออกต้องแลกกับการสูญเสียอย่างมหาศาลสำหรับสหภาพโซเวียต ซึ่งได้สูญเสียจำนวนทหารมากที่สุดในสงคราม โดยที่สหภาพโซเวียตสูญเสียมากกว่า 20 ล้านคน


title: ฐานปล่อยดาวเทียมทงแฮ

text: ฐานปล่อยดาวเทียมทงแฮ () หรือที่รู้จักกันในนาม มูสุดัน-รี เป็นฐานที่มีเพื่อปล่อยจรวดของประเทศเกาหลีเหนือ


title: เจี่ยนตู๋

text: เจี่ยนตู๋ (; "เอกสารซีกไม้") เป็นวัสดุหลักในการเขียนหนังสือของจีนก่อนที่กระดาษจะแพร่หลาย


title: เจี่ยนตู๋

text: เจี่ยนตู๋ที่เก่าแก่ที่สุดและเหลือรอดอยู่ในปัจจุบันมีอายุราว 500 ปีก่อนคริสตกาล ตรงกับช่วงรณรัฐ (戰國) แต่มีการกล่าวถึงเจี่ยนตู๋ในเอกสารที่เขียนบนวัสดุอย่างอื่นมาก่อนช่วงเวลาดังกล่าว จึงเป็นที่แน่ชัดว่า ก่อนหน้าเจี่ยนตู๋ ก็มีวัสดุรูปแบบอื่นใช้งานกันอยู่ ซึ่งอย่างน้อยใช้มาตั้งแต่ปลายราชวงศ์ชาง (ราว 1250 ปีก่อนคริสตกาล) ต่อมาในช่วงราชวงศ์ฮั่น เจี่ยนตู๋กลายเป็นวัสดุมาตรฐานในการเขียนหนังสือ และมีการขุดค้นพบเจี่ยนตู๋จากยุคนี้อย่างมากมาย ภายหลังเมื่อขันทีไช่ หลุน (蔡倫) แห่งราชวงศ์ฮั่น ผลิตกระดาษขึ้น กระดาษก็เริ่มเป็นที่ใช้งานแพร่หลายแทนเจี่ยนตู๋ จนช่วงคริสต์ศตวรรษที่ 4 เจี่ยนตู๋ก็เลิกใช้ไปแทบทั้งประเทศจีน


title: เจี่ยนตู๋

text: เจี่ยนตู๋มักประกอบด้วยซีกไม้แคบยาว แต่ละซีกมักใช้เขียนอักษรเป็นแถวยาว ซีกเจี่ยนตู๋มักยาวราวตะเกียบหนึ่งข้าง และกว้างราวตะเกียบหนึ่งคู่ เมื่อเขียนข้อความยาว ๆ แต่ละซีกมักนำมาเย็บหรือร้อยต่อกันแล้วม้วนเข้า


title: เจี่ยนตู๋

text: ประเพณีฝังเอกสารที่เขียนบนเจี่ยนตู๋ลงในสุสานหลวงทำให้งานหลายชิ้นเหลือรอดผ่านกาลเวลายาวนานมา ม้วนเจี่ยนตู๋เก่าแก่ชุดหนึ่ง อายุ ค.ศ. 279 บันทึกเอกสารสำคัญเรื่อง "จี๋จ่ง" (汲冢) เอาไว้ โดยค้นพบในสุสานของกษัตริย์พระองค์หนึ่งแห่งรัฐเว่ย์ (魏国)


title: จู๋ชูจี้เหนียน

text: จู๋ชูจี้เหนียน (; "หนังสือไม้ไผ่รายปี") หรือ จี๋จ่งจี้เหนียน (; "หนังสือรายปีแห่งเนินจี๋") เป็นพงศาวดารจีนโบราณ ตั้งต้นด้วยยุคสมัยปรัมปราของจักรพรรดิเหลือง (黃帝) ยาวมาจนถึง 299 ปีก่อนคริสตกาล โดยเนื้อหาช่วงหลังมุ่งเน้นที่ประวัติของรัฐเว่ย์ (魏国) ในช่วงรณรัฐ (戰國) เอกสารนี้จึงว่าด้วยยุคสมัยใกล้เคียงกับในหนังสือ "ฉื่อจี้" (史記) ที่ซือหม่า เชียน (司馬遷) เขียนขึ้นเมื่อ 91 ปีก่อนคริสตกาล


title: จู๋ชูจี้เหนียน

text: ต้นฉบับเชื่อว่าสูญหายไปในช่วงราชวงศ์ซ่ง (宋朝) ส่วนเนื้อความที่ปรากฏในปัจจุบันนั้นมีอยู่ไม่สมบูรณ์ และนักประวัติศาสตร์เชื่อกันอย่างกว้างขวางว่า เป็นของปลอม เพราะมีหลายส่วนขัดแย้งกับเอกสารที่เก่าแก่กว่า แต่นักประวัติศาสตร์บางคนก็แย้งว่า เนื้อหาบางส่วนไม่ผ่านการแต่งเติมแก้ไขและเชื่อถือได้


title: จู๋ชูจี้เหนียน

text: เอกสารต้นฉบับฝังไว้กับพระศพของพระเจ้าเว่ย์เซียง (魏襄王) แห่งรัฐเว่ย์ ซึ่งสวรรคตเมื่อ 296 ปีก่อนคริสตกาล และค้นพบในราว 600 ปีต่อมาเมื่อ ค.ศ. 281 ตรงกับช่วงราชวงศ์จิ้น (晋朝) ดังนั้น เอกสารนี้จึงไม่ถูกทำลายไปในคราวที่ฉินฉื่อหฺวังตี้ (秦始皇帝) รับสั่งให้เผาหนังสือเมื่อ 213 ปีก่อนคริสตกาล


title: จู๋ชูจี้เหนียน

text: เอกสารอื่นที่พบในสุสานเดียวกัน มี "กั๋วอฺวี่" (國語), "อี้จิง" (易經), และ "มู่เทียนจื่อจ้วน" (穆天子傳) เป็นต้น


title: จู๋ชูจี้เหนียน

text: ผู้รวบรวมและคัดลอกเอกสารนี้เป็นราชบัณฑิต เนื้อหาเขียนไว้บนม้วนไม้ไผ่ที่เรียก "เจี่ยนตู๋" (简牍) ทำให้ได้ชื่อว่า "จู๋ชูจี้เหนียน" อันแปลว่า "หนังสือไม้ไผ่รายปี" ขุนนางนาม ตู้ อฺวี้ (杜預) ได้เห็นต้นฉบับ ระบุว่า เนื้อหาเริ่มต้นด้วยราชวงศ์เซี่ย (夏朝) และใช้ปฏิทินโบราณก่อนสมัยราชวงศ์ฮั่นหลายแบบ แต่ต่อมาร่ำลือกันว่า เนื้อหาเริ่มด้วยยุคสมัยของจักรพรรดิเหลือง ประกอบด้วยม้วนไม้ไผ่สิบสามม้วน ซึ่งภายหลังได้สูญหายไปในช่วงราชวงศ์ซ่ง ส่วนเอกสารสมัยราชวงศ์ซ่งชื่อ "ซ่งฉือ" (宋史) ซึ่งเขียนเมื่อ ค.ศ. 1345 ระบุว่า ม้วนไม้ไผ่มีสามม้วน


title: จู๋ชูจี้เหนียน

text: ฉบับที่ปรากฏในปัจจุบันประกอบด้วยม้วนไม้ไผ่สองม้วน ตีพิมพ์ครั้งแรกเมื่อปลายคริสต์ศตวรรษที่ 16 ม้วนแรกเริ่มต้นด้วยข้อความบรรยายย่อ ๆ เกี่ยวกับพระเจ้าแผ่นดินสมัยก่อนมีราชวงศ์ ตั้งต้นด้วยจักรพรรดิเหลือง ตามมาด้วยเรื่องราชวงศ์เซี่ยและราชวงศ์ชาง (商朝) และมีข้อความบรรยายยาว ๆ เกี่ยวกับลางร้ายต่าง ๆ แทรกอยู่เป็นระยะ ๆ ซึ่งเป็นเนื้อหาอย่างเดียวกับในหนังสือ "ซ่งฉือ" ส่วนม้วนที่สองมีเนื้อหาพิสดารมากขึ้น ว่าด้วยราชวงศ์โจวตะวันตก (西周朝), รัฐจิ้น (晋国), และรัฐเว่ย์ โดยไม่มีคำบรรยายเกี่ยวกับลางร้ายเหมือนในม้วนแรก ฉบับดังกล่าวนี้ใช้ปฏิทินแบบกานจือ (干支) ซึ่งเริ่มใช้ในราชวงศ์ฮั่น แต่มีข้อความขัดแย้งกับเอกสารสมัยก่อนหน้านี้หลายประการ ทำให้นักประวัติศาสตร์แต่เดิมมา เช่น เฉียน ต้าซิน (錢大昕) แห่งราชวงศ์ชิง (清朝) และซินโซ ชินโจ (新城新蔵) แห่งมหาวิทยาลัยเกียวโต เชื่อว่า ฉบับนี้เป็นของปลอม และปัจจุบันก็ยังเชื่อกันอย่างกว้างขวางว่า เป็นของปลอม แต่นักประวัติศาสตร์ตะวันตกบางคน เช่น เดวิด เชเพิร์ด นิวิสัน (David Shepherd Nivison) และเอดเวิร์ด แอล. เชาเนสซี (Edward L. Shaughnessy) แย้งว่า เนื้อความบางส่วนคัดลอกจากต้นฉบับมาอย่างเที่ยงตรง ปราศจากการแก้ไขเพิ่มเติม


title: จู๋ชูจี้เหนียน

text: มีนักประวัติศาสตร์บางคน เช่น หวัง กั๋วเหวย์ (王國維) แห่งราชวงศ์ชิง พยายามกระเทาะเอาเนื้อความส่วนที่เชื่อว่าไม่ผ่านการแต่งเติมออกมา เรียกว่า "เนื้อความเก่า" (古本) โดยเทียบกับเอกสารสมัยก่อนราชวงศ์ซ่ง


title: พิชาภา ลิมศนุกาญจน์

text: พิชาภา ลิมศนุกาญจน์ หรือ นิโคลีน พิชาภา ลิมศนุกาญจน์ หรือ นิโคลีน พิชาภา บุญชู ชื่อเล่น นิโคล, นิโคลีน เป็นชาวไทยเชื้อสายไทย-จีน-อเมริกัน นางงามผู้ครองตำแหน่งมิสไทยแลนด์เวิลด์ 2561 และเป็นสาวไทยที่สร้างประวัติศาสตร์ให้กับประเทศ โดยได้รับตำแหน่งเป็น Continental Queen Asia (ราชินีแห่งทวีปเอเชีย) คนที่ 3 ของประเทศไทย และเป็นรองอันดับ 1 ของเวที มิสเวิลด์ 2018 คนแรกจากประเทศไทย


title: พิชาภา ลิมศนุกาญจน์

text: นิโคลีน พิชาภา ลิมศนุกาญจน์ เกิดในลองบีช รัฐแคลิฟอร์เนีย สหรัฐอเมริกา เธอเป็นนักศึกษา คณะบริหารธุรกิจ มหาวิทยาลัยหอการค้าไทย


title: พิชาภา ลิมศนุกาญจน์

text: โคลีน พิชาภา ลิมศนุกาญจน์ ได้เข้าร่วมประกวดมิสไทยนิวเยียร์ยูเอสเอ 2014 และเธอสามารถคว้าตำแหน่งมิสไทยนิวเยียร์ยูเอสเอ 2014 พร้อมด้วยรางวัล ชุดกีฬายอดเยี่ยม, ชุดไทยยอดเยี่ยม


title: พิชาภา ลิมศนุกาญจน์

text: นิโคลีน พิชาภา ลิมศนุกาญจน์ ได้เข้าร่วมประกวดมิสทีนเอเชียยูเอสเอ 2015 และเธอสามารถคว้าตำแหน่งมิสทีนเอเชียยูเอสเอ 2015 พร้อมด้วยรางวัล บุคลิกภาพยอดเยี่ยม, ชุดประจำชาติยอดเยี่ยม


title: พิชาภา ลิมศนุกาญจน์

text:
นิโคลีน พิชาภา ลิมศนุกาญจน์ ได้เข้าร่วมประกวดมิสยูนิเวิร์สไทยแลนด์ 2561 โดยได้หมายเลขประจำตัว คือ หมายเลข 1 โดยนิโคลีนสามารถเข้ารอบ 10 คนสุดท้ายได้ พร้อมด้วยรางวัล People's Choice Award โดยผู้ชนะในปีนั้นคือโศภิดา กาญจนรินทร์ ณ รอยัลพารากอนฮอลล์ สยามพารากอน
หลังจากการประกวดมิสยูนิเวิร์สไทยแลนด์ได้จบลงซักพัก นิโคลีนก็ได้สมัครเข้าประกวดมิสไทยแลนด์เวิลด์ต่อ โดยได้หมายเลขประจำตัว คือ หมายเลข 7 ในช่วงการประกวดนิโคลีนถูกจัดอยู่ในกลุ่มตัวเก็งในประกวดมาโดยตลอด และเธอสามารถคว้าตำแหน่งมิสไทยแลนด์เวิลด์ 2561มาครองได้สำเร็จ พร้อมด้วยรางวัลพิเศษดังต่อไปนี้
นิโคลีนเป็นตัวแทนของประเทศไทยไปประกวดมิสเวิลด์ 2018ที่ประเทศจีน และสามารถคว้าตำแหน่งรองอันดับ 1 และราชินีแห่งทวีปเอเชีย (Continental Queen of Asia). การประกวดครั้งนี้ถือว่าเป็นการสร้างประวัติศาสตร์กับเวทีมิสเวิลด์ของนางงามชาวไทย โดยนิโคลีนเป็นตัวแทนจากประเทศไทยคนแรกที่สามารถคว้าตำแหน่งรองอันดับ 1 ซึ่งถือว่าเป็นลำดับที่ดีที่สุดของประเทศไทยในเวทีมิสเวิลด์ตั้งแต่เริ่มส่งตัวแทนประกวดในปี พ.ศ 2511


title: พิชาภา ลิมศนุกาญจน์

text: ในระหว่างการประกวด นิโคลีนสามารถคว้ารางวัลพิเศษดังต่อไปนี้ในปีนี้ผู้ที่ได้รับตำแหน่งมิสเวิลด์ 2018 คือ วาเนสซา ปอนเซ จากประเทศเม็กซิโก


title: พายุไต้ฝุ่นมังคุด

text: พายุไต้ฝุ่นมังคุด หรือที่ในฟิลิปปินส์เรียกว่า พายุไต้ฝุ่นโอมโปง () เป็นพายุดีเปรสชันลูกที่ 31, พายุโซนร้อนลูกที่ 22 และพายุไต้ฝุ่นลูกที่ 9 ในฤดูพายุไต้ฝุ่นแปซิฟิก พ.ศ. 2561 พายุลูกนี้ขึ้นฝั่งที่จังหวัดคากายันของฟิลิปปินส์ในวันที่ 15 กันยายน พ.ศ. 2561 ในฐานะซูเปอร์ไต้ฝุ่นที่มีความเร็วลมเทียบเท่าระดับ 5 ตามมาตราแซฟเฟอร์–ซิมป์สัน จากนั้นได้ส่งผลกระทบอย่างหนักในฮ่องกงและตอนใต้ของจีนแผ่นดินใหญ่ มังคุดเป็นพายุไต้ฝุ่นที่รุนแรงที่สุดที่เคยขึ้นฝั่งฟิลิปปินส์นับตั้งแต่พายุไต้ฝุ่นไห่เยี่ยนในเดือนพฤศจิกายน พ.ศ. 2556 และเป็นพายุไต้ฝุ่นที่รุนแรงที่สุดที่เคยพัดถล่มเกาะลูซอนนับตั้งแต่พายุไต้ฝุ่นเมกีใน พ.ศ. 2553 นอกจากนี้ยังเป็นพายุหมุนเขตร้อนที่รุนแรงที่สุดเป็นอันดับที่ 2 ของโลกใน พ.ศ. 2561 อีกด้วย


title: พายุไต้ฝุ่นมังคุด

text: ณ วันที่ 23 กันยายน พบผู้เสียชีวิตจากพายุไต้ฝุ่นมังคุดแล้ว 134 ราย แบ่งเป็น 127 รายในฟิลิปปินส์, 6 รายในจีนแผ่นดินใหญ่ และ 1 รายในไต้หวัน


title: การประชุมมอลตา (ค.ศ. 1945)

text: การประชุมมอลตา ถูกจัดตั้งขึ้นตั้งแต่วันที่ 30 มกราคม ถึง 3 กุมภาพันธ์ ค.ศ. 1945 ระหว่างประธานาธิบดีแฟรงกลิน ดี. โรสเวลต์แห่งสหรัฐอเมริกาและนายกรัฐมนตรีวินสตัน เชอร์ชิลแห่งสหราชอาณาจักรบนเกาะมอลตา จุดมุ่งหมายของการประชุมครั้งนี้คือการวางแผนการทัพครั้งสุดท้ายเข้าปะทะกับเยอรมันด้วยเหล่าคณะเสนาธิการรวม (คณะเสนาธิการร่วมแห่งกองทัพสหรัฐและคณะกรรมการเสนาธิการแห่งกองทัพอังกฤษ) ผู้นำทั้งสองต่างเห็นพ้องต้องกันกับความไม่พึงปราถนาที่จะให้กองทัพแดงรุกเข้าสู่ยุโรปกลาง


title: การประชุมมอลตา (ค.ศ. 1945)

text: การประชุมครั้งนี้ได้ให้รหัสนามว่า อาร์โกนอร์ทและคริกเกต เช่นเดียวกันกับคำอื่นๆ


title: การประชุมมอลตา (ค.ศ. 1945)

text: การประชุมมอลตาได้เริ่มต้นขึ้นเมื่อ วันที่ 30 มกราคม ค.ศ. 1945 แต่โรสเวลต์ยังไม่มาถึงงานประชุมจนกระทั่งวันที่ 2 กุมภาพันธ์ ซึ่งเป็นวันสุดท้ายของการประชุม


title: การประชุมวอชิงตัน (ค.ศ. 1943)

text: การประชุมวอชิงตันครั้งที่สาม (รหัสนามว่า ไทรเดนท์) ถูกจัดตั้งขึ้นในวอชิงตัน ดี.ซี. ตั้งแต่วันที่ 12 พฤษภาคม ถึง 25 พฤษภาคม ค.ศ. 1943 เป็นการประชุมหารือทางยุทธศาสตร์ในสงครามโลกครั้งที่สองระหว่างผู้นำของรัฐบาลสหราชอาณาจักรและสหรัฐอเมริกา เป็นการประชุมครั้งที่สามแห่งศตวรรษที่ 20 (ค.ศ. 1941, 1942 และ 1943) แต่การประชุมครั้งที่สองเกิดขึ้นในช่วงระหว่างสหรัฐได้เข้ามีส่วมร่วมในสงครามโลกครั้งที่สอง คณะผู้แทนภายใต้การนำโดยวินสตัน เชอร์ชิลและแฟรงกลิน ดี. โรสเวลต์ ตามลำดับ.


title: การประชุมวอชิงตัน (ค.ศ. 1943)

text: แผนสำหรับฝ่ายสัมพันธมิตรเข้ารุกสู่เกาะซิซิลี, ขอบเขตของกองกำลังทหาร วันที่สำหรับการบุกครองนอร์ม็องดี และความคืบหน้าของสงครามแปซิฟิกได้ถูกกล่าวถึง


title: สันติราษฎร์ กุลนพเกียรติ

text:
สันติราษฎร์ กุลนพเกียรติ ชื่อเกิด ภคณัฐ กุลนพเกียรติ ชื่อเล่น เบน เป็นนักแสดงชาวไทยมีชื่อเสียง เกิดวันที่ 26 กันยายน พ.ศ. 2530 เป็นคน จังหวัดเชียงใหม่ การศึกษา ระดับโรงเรียนประถมศึกษา โรงเรียนมงฟอร์ตวิทยาลัยเชียงใหม่ ต่อมาศึกษาต่อระดับปริญญาตรีที่ มหาวิทยาลัยราชภัฏสวนดุสิต คณะนิเทศศาสตร์ และต่อปริญญาโท มหาวิทยาลัยรามคำแหง คณะบริหารธุรกิจ เริ่มเข้าสู่วงการบันเทิง หนุ่ม เบน เข้าสู่วงการผ่านการเริ่มเดินแบบ ถ่ายแบบและโฆษณา จนกระทั่งการประกวด Asia New Star Model Face Of Thailand 2013
ผู้จัดการจึงได้พาไปแคสติ้งละคร กับทาง ช่อง 7 HD บทบาทแรกที่เล่นเป็นมาเฟียในละครกาลครั้งหนึ่งในหัวใจ จึงทำให้มีผลงานการแสดงออกมาอย่างต่อเนื่อง และได้เซ็นสัญญากับทาง ช่อง 7 HD และเป็นนักแสดงที่มีชื่อเสียงและมีฝีมือการแสดงอีกด้วย


title: ซัง เทียนเอ๋อ

text:
ซังเทียนเอ๋อ (จีน:商天娥; พินอิน:Shāng Tiān'é; กวางตุ้ง:Soeng1 Tin1 Ngo4; อังกฤษ:Kiki Sheung) มีชื่อภาษาอังกฤษว่า กิกิ ซัง เป็นนักแสดงหญิงชาวฮ่องกง ที่อดีตเคยมีชื่อเสียงในยุค 80s มาจากบท "อาเคอ/เฉินหยวนหยวน" ในเรื่องอุ้ยเสี่ยวป้อ (เวอร์ชันเหลียงเฉาเหว่ย) โดยส่วนใหญ่แล้วสถานีโทรทัศน์ทีวีบีมักจะให้เธอได้เล่นเป็นตัวสมทบหรือนางรองในละครฟอร์มใหญ่ และเป็นนางเอกในละครฟอร์มเล็กแทน
บทบาทที่เธอได้รับนั้นหลากหลาย แต่ส่วนใหญ่เธอมักจะได้เล่นเป็นตัวละครที่แกร่งนอกอ่อนในอยู่เสมอ เธอมีชื่อเสียงเป็นที่รู้จักพอสมควรในระดับเอเชีย แต่ในฮ่องกงเธออยู่ในฐานะอดีตนักแสดงหญิงคนหนึ่งที่โด่งดังในยุค 80s


title: ซัง เทียนเอ๋อ

text:
ซังเทียนเอ๋อ เข้าสู่วงการบันเทิงอย่างเต็มตัว หลังจากจบหลักสูตรการแสดงของสถานีโทรทัศน์ทีวีบี ในรุ่นที่ 12 เมื่อปีพ.ศ. 2526 โดยประเดิมบทบาทตัวประกอบเล็ก ๆ ในละครโทรทัศน์เรื่องแรกในชีวิตการแสดงของเธอ คือเรื่อง มังกรหยก ภาค1 "(Legend of the Condor Heroes 1983)" (เวอร์ชัน หวงเย่อหัว-องเหม่ยหลิง) ซึ่งในช่วงแรก ๆ ที่เธอไต่เต้าอยู่นั้นเธอไม่ได้มีชื่อเสียงมากนัก เพราะยังเป็นแค่ตัวประกอบอยู่ หลังจากนั้นก็ขยับขึ้นมาเป็นตัวสมทบบ้างเป็นนางรองบ้างจนได้เป็นนางเอกบ้างในบางเรื่อง และเธอต้องใช้เวลาเกือบสองปีถึงเริ่มจะมีชื่อเสียงขึ้นมากับบทบาท "อาเคอ" ที่เธอได้ร่วมแสดงในผลงานดัง อย่างเรื่อง อุ้ยเสี่ยวป้อ เวอร์ชันเหลียงเฉาเหว่ย ที่ถูกสร้างในปีพ.ศ. 2527 ต่อมาเธอได้ร่วมแสดงในผลงานละครที่สร้างจากบทประพันธ์ดัง ๆ ในหลายต่อหลายเรื่อง ทำให้เธอมีชื่อเสียงเพิ่มขึ้น เช่น ตำนานอักษรกระบี่ เวอร์ชันในปีพ.ศ. 2530 , เพ็กฮ่วยเกียม จอมดาบงูทอง หรือแม้กระทั่งละครเรื่อง ศึกอภินิหารเหมาซาน และ เลือดล้างแผ่นดิน เป็นต้น ซึ่งผลงานละครเหล่านี้ก็นำพาซึ่งความนิยมให้แก่ตัวเธอได้เป็นอย่างดี อีกทั้งเธอยังมีส่วนร่วมแสดงในละครยอดนิยมสูงสุดตลอดกาล อย่างเรื่อง คู่แค้นสายโลหิต กับบทบาททนายสาว ฝงเหม่ยซิน อีกด้วย นอกจากนี้เธอยังเคยมีรายชื่อ เข้าชิงนักแสดงสมทบหญิงยอดเยี่ยม ในปีพ.ศ. 2533 จากบทบาทสมทบที่เธอเล่นในภาพยนตร์เรื่อง จ้างคนดีมาเป็นคนเลว (Sentenced to Hang 1989) กับงานรางวัล
ฮ่องกงฟิล์มอวอร์ด ครั้งที่ 9 (The 9th Hong Kong Awards)


title: ซัง เทียนเอ๋อ

text: ต่อมาเธอเริ่มมีปัญหาทางด้านสุขภาพส่งผลให้น้ำหนักตัวของเธอขึ้น ๆ ลง ๆ ทำให้เธอรับงานแสดงได้ไม่เต็มที่ เพราะเธอต้องพักรักษาตัว ซึ่งบางช่วงงานละครก็ขาดหายไปเป็นปี แล้วกลับเข้ามาเล่นอีก ทำให้ชื่อเสียงของเธอเริ่มลดลง ในปีพ.ศ. 2538 หลังจากที่ควบคุมน้ำหนักกลับมาได้เหมือนเดิม เธอได้ย้ายไปเป็นนักแสดงให้กับสถานีโทรทัศน์เอทีวี และแจ้งเกิดอีกครั้ง กับผลงานที่เธอได้ร่วมแสดงนำกับ เติ้ง ชุ่ยเหวิน ในละครเรื่อง ดรุณีรักนี้ไม่แปรเปลี่ยน ซึ่งถือได้ว่าบทบาทการแสดงของเธอในเรื่องนี้เป็นที่ชื่นชอบของผู้ชมละครมากที่สุดอีกเรื่องหนึ่งในชีวิตการแสดงของเธอ จากความสำเร็จของเธอในละครเรื่องนี้ทำให้เธอมีผลงานร่วมแสดงเด่น ๆ กับทางค่ายเอทีวี อีกหลายเรื่อง เช่น แผ่นดินรัก แผ่นดินเลือด, ท้าผีกัดข้ามศตวรรษ ภาค 2 และ ศึกเทพยุทธมังกรฟ้า เป็นต้น เธอแสดงละครให้กับทางค่ายเอทีวี จนถึงปีพ.ศ. 2546 ต่อมาได้ย้ายกลับไปเป็นนักแสดงให้กับทางค่ายทีวีบี ดังเดิม และมีบทบาทร่วมแสดงกับผลงานเด่น ๆ ในยุคหลัง ๆ ของทางค่ายทีวีบี เช่น ปมมรณะข้ามภพ, หมอใจเพชร, ลิขิตรักโฉมงามคู่, ไฟรัก เพลิงริษยา, เกมส์อาหารสู้ชีวิต และ ทีเด็ดแม่บ้านตลาดหุ้น เป็นต้น


title: ซัง เทียนเอ๋อ

text: ปัจจุบันเธอยังคงรับงานแสดงเป็นช่วง ๆ กับสถานีโทรทัศน์ทีวีบีและมีชีวิตครอบครัวที่มีความสุขกับสามี หลี่เหว่ยเฉิง (李偉誠) ซึ่งเป็นคนนอกวงการ โดยที่ทั้งคู่ไม่มีบุตรด้วยกัน


title: ซัง เทียนเอ๋อ

text: ซังเทียนเอ๋อ เข้าเรียนในหลักสูตรการแสดงของสถานีโทรทัศน์ทีวีบี รุ่นที่ 12 ซึ่งมีเพื่อนนักแสดงร่วมรุ่นเดียวกัน เช่น หลิวเจียหลิง, อู๋จวินหยู, หลันเจี๋ยอิง, เจิงหัวเชี่ยน, หลิวชิงหวิน, อู๋ฉีหัว และ เถาต้าหวี่ โดยใช้เวลาเรียนจนจบ 1 ปี (พ.ศ. 2525-2526) หลังจากเรียนจบการแสดงเธอก็กลายเป็นนักแสดงทันที โดยในเดือนกุมภาพันธ์ปีพ.ศ. 2526 เธอได้เข้าร่วมแสดงในบทสาวใช้กับหลิวเจียหลิงในละครโทรทัศน์เรื่องแรกในชีวิตการแสดงของเธอ คือเรื่อง มังกรหยก ภาค1 "(Legend of the Condor Heroes 1983)" (เวอร์ชัน หวงเย่อหัว-องเหม่ยหลิง) และเป็นตัวประกอบในผลงานละครสากลเรื่อง เฉือนรักเฉือนคม ซึ่งเป็นผลงานละครในปีเดียวกัน


title: ซัง เทียนเอ๋อ

text: ถัดมาในปีพ.ศ. 2527 เธอได้เป็นตัวประกอบทั้งในละครเรื่อง ยุทธจักรชิงจ้าวบัลลังค์ (The Foundation 1984) และละครเรื่อง กระบี่เย้ยยุทธจักร (The Smiling, Proud Wanderer 1984) เวอร์ชันโจวเหวินฟะ ต่อมาเธอได้ขยับขึ้นมาเป็นนางเอกในละครสั้นแนวสากลเรื่อง สายใยรัก (Once Upon an Ordinary Girl 1984) โดยเธอได้มีโอกาสแสดงคู่กับซุปเปอร์สตาร์ อย่าง เลสลี่ จาง ซึ่งละครเรื่องนี้เป็นผลงานแจ้งเกิดของเธอ ทำให้เธอมีชื่อเสียงขึ้นมาในระดับหนึ่ง ต่อมาผลงานที่ทำให้เธอโด่งดังขึ้นมาเป็นอย่างมาก กับการร่วมแสดงในละครยอดฮิตแห่งปี เรื่อง อุ้ยเสี่ยวป้อ (The Duke of Mount Deer 1984) เวอร์ชันเหลียงเฉาเหว่ย กับการสวมบทบาทเป็น "อาเคอ" ซึ่งเป็นหนึ่งในเมียทั้ง 7 ของอุ้ยเสี่ยวป้อ หลังจากประสบความสำเร็จกับผลงานละครเรื่องนี้ ทำให้เธอกลายเป็นหนึ่งในนักแสดงหญิงยอดนิยมคนหนึ่งทันที


title: ซัง เทียนเอ๋อ

text: ในปีพ. ศ. 2528 เธอได้เข้าร่วมแสดงในละครกำลังภายในยอดนิยมชุดเรื่อง เพ็กฮ่วยเกียม จอมดาบงูทอง หรือ ดาบเลือดสะท้านแผ่นดิน (sword stained with royal blood 1985) ซึ่งละครเรื่องนี้ได้รับความนิยมเป็นอย่างดี ในเดือนสิงหาคม ผลงานที่เธอร่วมแสดงนำในละครอิงประวัติศาสตร์ฟอร์มใหญ่แห่งปี เรื่อง 3 ก๊ก ตอน ศึกสองแผ่นดิน (The Battlefield 1985) ซึ่งเธอได้ร่วมแสดงนำกับ สือซิ่ว, อู๋ฉีหัว และ เฉิน อวี้เหลียน อีกทั้งละครชุดเรื่องนี้ยังเป็นละครเรื่องสุดท้ายในชีวิตของดาราชื่อดัง องเหม่ยหลิง ที่ได้ร่วมแสดงอีกด้วย ซึ่งเนื้อเรื่องในละครเรื่องนี้เป็นการบอกถึงจุดสิ้นสุดของราชวงศ์ฉิน ที่พ่ายแพ้ในการสู้รบต่อราชวงศ์ฮั่น และในปีเดียวกันนั้นเธอได้เข้าร่วมแสดงในละครดังแห่งปีเรื่อง ขุนศึกตระกูลหยาง (The Yang's Saga 1985) ซึ่งเป็นละครที่สร้างขึ้นเป็นพิเศษในวาระครบรอบ 18 ปีของสถานีโทรทัศน์ทีวีบี


title: ซัง เทียนเอ๋อ

text: ปีพ.ศ. 2529 ในเดือนมกราคม ผลงานที่เธอได้ร่วมนำแสดงในซีรีส์แนวอภินิหารเรื่อง ศึกอภินิหารเหมาซาน (Brothers Under the Skin 1986) ซึ่งได้เล่นประกบกับ หวงเย่อหัว และเติ้งชุ่ยเหวิน ตามด้วยในเดือนตุลาคม ผลงานที่เธอได้เข้าร่วมแสดงในละครเรื่อง พลังหนุ่มใจเพชร (The Turbulent Decade 1986) และในเดือนธันวาคม กับละครสากลแนวตลกเรื่อง ผมเป็นโสดนะครับ (A Taste of Bachelorhood 1986) ได้ทำการออกอากาศในฮ่องกง


title: ซัง เทียนเอ๋อ

text: ในปีพ.ศ. 2530 ประเดิมบทบาทที่ร่วมแสดงในละครชุด ฤดูสุขสันต์ (the seasons 1987) ตามด้วยละครสากลแนวชีวิตเรื่อง สุภาพบุรุษเดินดิน (The Making Of A Gentleman 1987) และละครสากลแนวแอ็คชั่น เรื่อง หน่วยฉลามขาว ล่าล้างทรชน (Operation Sharkhunt 1987) ตามด้วยผลงานฟอร์มใหญ่แห่งปี อย่างเรื่อง ตำนานอักษรกระบี่ (The Legend of the Book and the Sword 1987) ที่มีนักแสดงชั้นนำมาร่วมแสดงด้วยกันอย่างมากมาย


title: ซัง เทียนเอ๋อ

text: ปีพ.ศ. 2531 เธอได้มีโอกาสร่วมแสดงกับ หลี่เหลียงเหว่ย, หวงเย่อหัว, กัวฟู่เฉิง และ หลิวชิงหวิน ในละครฟอร์มใหญ่ยักษ์แห่งปีเรื่อง ศึกน้องพระเยซูสะท้านแผ่นดิน "(Twilight of a Nation 1988)" และผลงานฟอร์มใหญ่อีกเรื่อง คือ ศึกชิงบัลลังก์ (Bing Kuen 1988) ที่ร่วมแสดงกับ หลีหมิง และ เส้า เหม่ยฉี


title: ซัง เทียนเอ๋อ

text: ปีพ.ศ. 2532 เธอมีผลงานร่วมแสดง ในละครสากลที่ติดท็อป 10 เรตติ้งสูงสุดตลอดกาลของฮ่องกงเรื่อง คู่แค้นสายโลหิต (Looking Back in Anger 1989) ที่เธอสวมบทบาทเป็นทนายสาว ฝงเหม่ยซิน ซึ่งเธอแสดงเป็นตัวละครตัวนี้ออกมาได้ดีเกินคาด ถึงแม้ว่าจะมีบางกระแสจากผู้ชมที่วิจารณ์ในเรื่องน้ำหนักตัวของเธอที่เพิ่มขึ้นในช่วงเวลานั้นก็ตาม


title: ซัง เทียนเอ๋อ

text:
ปีพ.ศ. 2533 เธอร่วมแสดงในละครเรื่อง ตะวันทอแสง (When the Sun Shines 1990) และมีผลงานเด่น ๆ ตามมาคือ เรื่อง ศึกชิงเจ้าปฐพี (Sword Of Defence 1990) และละครตลกดราม่า เรื่อง
สามี...ขี้จุ๊ (失職丈夫 1990) เป็นต้น


title: ซัง เทียนเอ๋อ

text:
และในปีพ.ศ. 2534 ละครโทรทัศน์เรื่องท้าย ๆ ก่อนที่เธอจะห่างหายไปจากวงการละคร คือเรื่อง
เรื่องเล่า...คดีเร้นลับ (The Crime File 1991) และละครเรื่อง คุณพ่อ...ยังโสด (未婚爸爸 1991) หลังจากนั้นเธอก็ไม่มีผลงานละครออกมาให้ได้ชมอีกเลย ว่ากันว่าเธอมีปัญหาเรื่องสุขภาพ


title: ซัง เทียนเอ๋อ

text:
จนกระทั่งในปีพ.ศ. 2537 เธอกลับมาอีกครั้งกับบทบาทที่เธอได้ร่วมแสดงในละครชุดแนวสากลฟอร์มใหญ่แห่งปี เรื่อง จอมบงการ (Instinct 1994) ที่มีนักแสดงชั้นนำมากมายมาร่วมงานกัน อย่าง เจิ้งเส้าชิว, เจิ้ง อี้เจี้ยน, กั๋วจิ้งอัน,จูเจียง, เฉิน สงหลิง และ
กัวอ้ายหมิง นำแสดง และตามด้วยผลงานในปีถัดมา คือเรื่อง กามเทพจอมจุ้น (A GOOD MATCH FROM HEAVEN 1995) หลังจากละครเรื่องนี้ เธอได้ย้ายไปอยู่กับทางสถานีโทรทัศน์เอทีวี


title: ซัง เทียนเอ๋อ

text:
ในปีพ.ศ. 2539 เธอมีผลงานดังกับทางค่ายเอทีวีหลายเรื่อง โดยประเดิมเรื่องแรกนั้น เธอได้ร่วมแสดงนำกับอดีตเพื่อนร่วมค่ายทีวีบี ที่ได้ย้ายมาอยู่ค่ายเอทีวี เช่นกันอย่าง เติ้ง ชุ่ยเหวิน กับละครเรื่อง ดรุณีรักนี้ไม่แปรเปลี่ยน (I Have a Date With Spring 1996) ซึ่งเป็นผลงานละครแนวคอมเมดี้ ที่ได้รับความนิยมมากเรื่องหนึ่งของทางค่ายเอทีวี และบทบาทของเธอในละครเรื่องนี้ถือได้ว่าเป็นผลงานที่ถูกจดจำมากที่สุดเรื่องหนึ่งของเธอ ตามด้วยละครฟอร์มใหญ่เรื่อง แผ่นดินรัก แผ่นดินเลือด (the good old days 1996) ที่ได้รับความนิยมเช่นกัน ต่อด่วยละครเรื่อง ท้าผีกัดข้ามศตวรรษ ภาค 2 (Vampire ExpertII 1996) ที่เธอได้เป็นนางเอกเต็มตัว
เธอมีผลงานกับทางสถานีโทรทัศน์เอทีวี จนถึงปีพ.ศ. 2546 เธอได้ย้ายกลับไปอยู่ค่ายทีวีบี อย่างเดิม


title: ซัง เทียนเอ๋อ

text:
ปีพ.ศ. 2547 เธอได้กลับมาร่วมงานกับสถานีโทรทัศน์ทีวีบี อีกครั้ง โดยประเดิมบทบาทเด่นในละครเรื่อง ปมมรณะข้ามภพ (To Get Unstuck In Time 2004) ทำให้เธอได้รับความสนใจอีกครั้ง ตามด้วยละครเรื่อง วอลเล่ย์บอลสื่อรัก (Sunshine Heartbeat 2004) และ
หมอใจเพชร (The Last Breakthrough 2004) นับตั้งแต่นั้นเป็นต้นมา เธอก็ได้ร่วมแสดงในผลงานเด่น ๆ กับทางค่ายทีวีบีมากมาย มาจนถึงปัจจุบัน


title: ซัง เทียนเอ๋อ

text: ในอดีต ซังเทียนเอ๋อ เป็นนักแสดงหญิงทรงเสน่ห์คนหนึ่ง ถึงเธอจะไม่ใช่คนสวยจัด ในสายตาของใครหลายคนก็ตาม แต่เธอก็เคยมีข่าวถึงความสัมพันธ์รักกับดาราชายชื่อดังในยุคสมัยนั้น มาแล้วหลายต่อหลายคน เช่น เลสลี่ จาง , อู๋ฉี่หัว (吴启华) และ เถาต้าหวี่ (陶大宇) มีทั้งที่เป็นข่าวลือและที่เป็นเรื่องจริง ระหว่างเธอกับเสลลี่จาง นั้นว่ากันว่าเป็นกลยุทธ์ทางการตลาดของสถานีโทรทัศน์ทีวีบี (ที่มักจะใช้นักแสดงที่มีชื่อเสียงโด่งดังอยู่แล้วมาผลักดันนักแสดงที่ยังไม่เป็นที่รู้จักมากนักให้มีชื่อเสียงขึ้นมา โดยการสร้างข่าวให้เป็นที่สนใจ) ที่ใช้ในการโปรโมตละครที่ทั้งคู่เล่นร่วมกัน แต่...ความสัมพันธ์รักระหว่างเธอกับอู๋ฉี่หัว และ เถาต้าหวี่ นั้นเธอเคยคบหาดูใจกับนักแสดงทั้งสอง จริง ๆ แต่ทว่าก็ไปไม่รอดจนต้องเลิกลากันไป และเธอก็ครองโสดอยู่นาน


title: ซัง เทียนเอ๋อ

text: จนกระทั่งเมื่อวันที่ 3 ตุลาคม พ.ศ. 2553 ซังเทียนเอ๋อ ผู้ซึ่งมีอายุ 48 ปี ได้ตัดสินใจแต่งงานกับ หลี่เหว่ยเฉิง (李偉誠) ซึ่งเป็นแฟนหนุ่มอายุ 47 ปีที่มีอายุอ่อนกว่าเธอ 1 ปี หลังจากที่ทั้งคู่คบหาดูใจกันมานานถึงสี่ปี และทั้งคู่ยังคงครองรักกันดีมาจนถึงปัจจุบัน


title: ซัง เทียนเอ๋อ

text:
(พ.ศ. 2527)
(พ.ศ. 2528)
(พ.ศ. 2529)
(พ.ศ. 2530)
(พ.ศ. 2531)
(พ.ศ. 2532)
(พ.ศ. 2533)
(พ.ศ. 2534)
(พ.ศ. 2537)
(พ.ศ. 2538)
(พ.ศ. 2547)
(พ.ศ. 2548)
(พ.ศ. 2548)
(พ.ศ. 2549)
(พ.ศ. 2551)


title: ซัง เทียนเอ๋อ

text: (พ.ศ. 2543)


title: เคออติกซ์

text: เคออติกซ์เป็นกลุ่มของตัวละครจากซีรีส์เกมโซนิคเดอะเฮดจ์ฮ็อก ของเซก้า ปรากฏตัวในเกม Knuckles' Chaotix ปี พ.ศ. 2538 เป็นครั้งแรก หลังจากหายตัวไปนานแปดปี เคออติกส์กลับมาในเกม โซนิคฮีโร่ส์ ปี พ.ศ. 2546 และได้ปรากฏตัวในซีรีส์อยู่เรื่อยๆ กลุ่มนี้มีหน้าที่เป็นหน่วยงานสืบสวนที่เปิดตัวหลังจากนัคเคิลส์ ได้ช่วยชีวิต ไมทตี้ ดิอาร์มาดิโล, เอสปิโอ เดอะคามิเลี่ยน, เวกเตอร์ เดอะคร็อกโคไดล์ และ ชาร์มมี่บี จากดอกเตอร์เอ็กแมน


title: เคออติกซ์

text: เคออติกซ์อยู่ในเกม Knuckles' Chaotix เพื่อแทนที่ โซนิคเดอะเฮ็ดจ์ฮ็อก และ เทลส์ ซึ่งในตอนนั้นเคออติกซ์ประกอบไปด้วยนัคเคิลส์, ไมทตี้, เอสปิโอ, เวกเตอร์ และชาร์มมี่ ในช่วงหลังๆ ของซีรีส์ มีเฉพาะตัวละครสามตัวหลังอยู่ในกลุ่มนี้เท่านั้น นัคเคิลส์มีความสัมพันธ์กับตัวละครหลักของซีรีส์มากขึ้น (โซนิคกับเทลส์) ในขณะที่ไมทตี้ปรากฏตัวน้อยครั้งลงมาก


title: เคออติกซ์

text: เคออติกส์ได้รับคำติชมจากสื่อทั้งในทางดีและทางลบ สื่อบางสำนักชื่นชมบทบาทของกลุ่มในเกม Knuckles' Chaotix ว่ามีความสามารถและเกมเพลย์หลากหลาย แต่บางสำนัก เช่น GamesRadar กล่าวหาว่ากลุ่มนี้นำมาซึ่งตัวละครอันมากมายมหาศาลในซีรี่สโซนิคเดอะเฮ็ดจ์ฮ็อก


title: เคออติกซ์

text: เคออติกส์ถูกสร้างขึ้นโดยเซก้าเพื่อใช้ในเกม Knuckles' Chaotix ปี พ.ศ. 2538 เป็นสปินออฟของซีรีส์โซนิคเดอะเฮ็ดจ์ฮ็อก นำโดยนัคเคิลส์ เคออติกซ์แทนที่โซนิคกับเทลส์ ถึงแม้ว่าตอนแรกจะต้องการให้ตัวละครทั้งสองตัวอยู่ในเกมนี้ แต่ก็ยกเลิกไปเมื่อการพัฒนาเกมเปลี่ยนจากเซก้าจีเนซิสไปเป็นแอดออน 32X


title: มหาวิบัติเอเลี่ยนถล่มโลก

text: มหาวิบัติเอเลี่ยนถล่มโลก (, "Prityazhenie") เป็นภาพยนตร์ไซไฟแนวชีวิตจากประเทศรัสเซีย กำกับโดย ฟิโอดอร์ บอนดาร์ชุค เนื้อเรืองจะเล่าเกี่ยวกับยานอวกาศของมนุษย์ต่างด้าวที่ตกลงในเขตเชียร์ตาโนโว (Chertanovo) ชานกรุงมอสโก รัฐบาลรัสเซียได้ประกาศกฎอัยการศึก หลังชาวบ้านเริ่มไม่พอใจมากขึ้นกับแขกที่ไม่ได้รับเชิญ ภาพยนตร์นำแสดงโดย Irina Starshenbaum, Alexander Petrov, Rinal Mukhametov และ Oleg Menshikov


title: มหาวิบัติเอเลี่ยนถล่มโลก

text: บอนดาร์ชุคกล่าวว่าภาพยนตร์เรื่องนี้เป็นการเปรียบเทียบทางสังคม นักเขียนบทกล่าวว่าภาพยนตร์ได้รับแรงบันดาลใจจากการจลาจลวีรูย๋ลิออโว (Biryulyovo) ในปี 2013


title: มหาวิบัติเอเลี่ยนถล่มโลก

text: โครงการนี้กลายเป็นภาพยนตร์รัสเซียเรืองที่ 4 ที่ถ่ายโอนไปยังรูปแบบ IMAX 3D ภาพยนตร์ฉายรอบปฐมทัศน์ในรัสเซียในวันที่ 26 มกราคม 2017 "มหาวิบัติเอเลี่ยนถล่มโลก" กลายเป็นภาพยนตร์ที่ทำรายได้ทะลุบ็อกซ์ออฟฟิศในรัสเซีย โดยทำรายได้มากกว่า 1 พันล้านรูเบิลและได้รับการตอบรับอย่างดีในสื่อรัสเซีย


title: ฝ่ายชาตินิยม (สงครามกลางเมืองสเปน)

text: ฝ่ายชาตินิยม () หรือฝ่ายกบฏ() เป็นฝ่ายที่สำคัญในสงครามกลางเมืองสเปน ตั้งแต่ปี ค.ศ. 1936 ถึง ค.ศ. 1939 ประกอบไปด้วยกลุ่มนักการเมืองหลายกลุ่มที่สนับสนุนการก่อรัฐประหารสเปนในเดือนกรกฎาคม ค.ศ. 1936 เพื่อต่อกรกับสาธารณรัฐสเปนที่ 2 รวมทั้งกลุ่ม Falange, พรรค CEDA และสองคู่แข่งผู้เรียกร้องสิทธิราชบัลลังก์ ฝ่ายอัลฟอนซิสท์และฝ่ายคาลิสท์ ในปี ค.ศ. 1937 กลุ่มทั้งหมดได้เข้าร่วมกับกลุ่ม Falange หนึ่งในผู้นำหลัก()ของการก่อรัฐประหาร ปี ค.ศ. 1936 นายพล ฟรันซิสโก ฟรังโก ได้นำฝ่ายกลุ่มนี้ตลอดในช่วงสงครามและต่อมาก็ได้กลายเป็นผู้นำเผด็จการแห่งเสปน ตั้งแต่ปี ค.ศ. 1939 ถึง ค.ศ. 1975


title: ฝ่ายชาตินิยม (สงครามกลางเมืองสเปน)

text: คำว่า ฝ่ายชาตินิยม หรือ ชาตินิยม (nacionales) ได้ถูกเรียกโดยโยเซ็ฟ เกิบเบิลส์ ภายหลังได้เข้ามาพบกันคณะผู้แทนลับเสปนภายใต้การนำโดยร้อยเอก Francisco Arranz ที่ได้มาร้องขอทรัพยากรและยุทธภัณฑ์ เมื่อวันที่ 24 กรกฎาคม ค.ศ. 1936 ในคำสั่งเพื่อมอบการปกปิดความชอบธรรมต่อความช่วยเหลือของนาซีเยอรมนีแก่ทหารฝ่ายกบฏสเปน ผู้นำของฝ่ายกบฏ, ที่ได้รับการตั้งชื่อเป็น 'ครูเซเดอร์'โดยบิชอปแห่งซาลามังกา Enrique Pla y Deniel —และยังได้ใช้คำว่า 'Cruzada' จากการทัพของพวกเขา— ด้วยคำนี้เป็นที่ความชื่นชอบอย่างรวดเร็ว


title: ฝ่ายชาตินิยม (สงครามกลางเมืองสเปน)

text: คำว่า Bando nacional —ส่วนใหญ่เป็นคำว่า rojos (สีแดง) เพื่อความหมายถึงฝ่ายภักดี —ได้ถูกพิจารณาถือโดยผู้เขียนบางคนเป็นคำที่เชื่อมโยงด้วยโฆษณาชวนเชื่อของฝ่าย ดังนั้นในแวดวงวิชาการมักจะวงเล็บคำว่า กบฏ (Bando sublevado) ตามที่ต้องการ ตลอดในช่วงสงครามกลางเมือง คำว่า ฝ่ายชาตินิยมมักจะถูกใช้เป็นส่วนใหญ่โดยสมาชิกและผู้สนับสนุนของฝ่ายกบฏ ในขณะที่ฝ่ายตรงข้ามได้ใช้คำว่า fascistas (ฟาสซิสต์) หรือ facciosos (สมาชิกพรรค) เพื่อเรียกถึงฝ่ายนั้น


title: ฝ่ายนิยมสาธารณรัฐ (สงครามกลางเมืองสเปน)

text: ฝ่ายนิยมสาธารณรัฐ (), ยังเป็นที่รู้จักกันคือ ฝ่ายจงรักภักดี ( or "bando gubernamental"), เป็นฝ่ายในสงครามกลางเมืองสเปน ในปี ค.ศ. 1936 ถึง ค.ศ. 1939 ที่สนับสนุนการจัดตั้งรัฐบาลของสาธารณรัฐสเปนที่ 2 เพื่อต่อกรกับฝ่ายชาตินิยมหรือฝ่ายกบฏของการก่อการกำเริบของทหาร ชื่อนามว่า พวกนิยมสาธารณรัฐ เป็นคำที่ถูกใช้เป็นส่วนใหญ่โดยสมาชิกและฝ่ายสนับสนุน ในขณะที่ฝ่ายตรงข้ามได้ใช้คำหยาบคายว่า Rojos (สีแดง) เพื่อเรียกถึงฝ่ายนั้น


title: โฮมสวีตโฮม (วิดีโอเกม)

text: Home Sweet Home เป็นเกมแนวผจญภัยสยองขวัญมุมมองบุคคลที่หนึ่ง ที่สร้างขึ้นโดยอิงจากความเชื่อและเรื่องลึกลับของไทย ระบบการเล่นจะเน้นไปที่การดำเนินเรื่อง การหนี และหลบซ่อนจากวิญญาณร้ายที่จ้องจะเอาชีวิตของเรา เสริมด้วยการแก้ปริศนาเล็กน้อยตามทาง โดยตัวเกมได้มีการจำลองบรรยากาศความน่ากลัวในแบบไทยรวมทั้งเหตุการณ์สยองต่างๆที่จะให้ผู้เล่นใช้ทักษะไหวพริบในการเอาตัวรอดจากสถานการณ์นั้นๆ


title: โฮมสวีตโฮม (วิดีโอเกม)

text: Home Sweet Home เป็นเรื่องราวของ ติม ชายหนุ่มที่ต้องมีชีวิตเปลี่ยนไปเมื่อภรรยาของเขาหายตัวไปอย่างลึกลับ หลังต้องทนทุกข์กับความเศร้าที่ถาโถมเข้ามา คืนหนึ่งเขาตื่นขึ้นมาและพบว่าที่ที่ควรจะเป็นบ้านของเขาได้เปลี่ยนไป ในขณะที่กำลังหาทางออกเขาก็ถูกตามล่าเอาชีวิตโดยวิญญาณหญิงสาวพยาบาท เขาจะหนีรอดได้หรือไม่ ที่นี่คือบ้านของเขาจริง ๆ งั้นหรือ และมันเกี่ยวข้องอะไรกับการหายตัวไปของภรรยาของเขาหรือไม่ ความลับอันดำมืดแฝงตัวอยู่ในบ้านหลังนี้ บ้านที่เคยเป็นสถานที่แสนสุข แต่ไม่ใช่อีกต่อไปแล้ว


title: ป้อมเบรสต์

text: ป้อมเบรสต์ (, '; , '; ) เป็นที่รู้จักกันก่อนในชื่อ ป้อมเบรสต์-ลีตอฟสก์ เป็นป้อมปราการรัสเซียในคริสต์ศตวรรษที่ 19 ในเมืองเบรสต์ ประเทศเบลารุส อดีตสาธารณรัฐสังคมนิยมโซเวียตเบียโลรัสเซีย ในปี 1965 ลำดับเกียรติป้อมวีรชนให้ถูกมอบให้ป้อมนี้เพื่อรำลึกถึงการป้องกันป้อมปราการในช่วงสัปดาห์แรกของมหาสงครามของผู้รักชาติ เมื่อนาซีเยอรมนีรุกรานสหภาพโซเวียตในวันที่ 22 มิถุนายน 1941 กับการเปิดฉากของปฏิบัติการบาร์บารอสซา ในช่วงสงครามโลกครั้งที่สอง ลำดับเกียรติป้อมวีรชนตรงกับลำดับเกียรตินครวีรชน ซึ่งได้มอบให้กับเมืองรวมทั้งสิ้น 12 เมืองในสหภาพโซเวียต


title: ป้อมเบรสต์

text: ป้อมเบรสต์ตั้งอยู่ที่ระดับความสูง 135 เมตร


title: บริติชอินเวชัน

text: บริติชอินเวชัน () เป็นปรากฏการณ์ทางวัฒนธรรมช่วงกลางคริสต์ทศวรรษ 1960 ในรูปแบบเพลงร็อกและป็อปในสหราชอาณาจักร และมุมมองด้านอื่นของวัฒนธรรมอังกฤษ ที่ได้รับความนิยมในสหรัฐและถือได้ว่าเป็นขาขึ้นของ "วัฒนธรรมแหกคอก" (counterculture) ทั้งสองฝั่งมหาสมุทรแอตแลนติก กลุ่มดนตรีป็อปและร็อกอย่างเช่น เดอะบีเทิลส์, เดอะเดฟคลากไฟฟ์, เดอะคิงส์, เดอะโรลลิงสโตนส์, เฮอร์แมนส์เฮอร์มิตส์, และ ดิแอนิมอลส์ ถือเป็นแถวหน้าของการโจมตีครั้งนี้


title: สเปนภายใต้การนำของฟรังโก

text: สเปนภายใต้การนำของฟรังโก () หรือระบอบฟรังโก () ยังเรียกอีกอย่างที่เป็นทางการว่า รัฐสเปน (), เป็นช่วงเวลาของประวัติศาสตร์ชาติสเปนในช่วงระหว่างปี ค.ศ. 1939 เมื่อฟรันซิสโก ฟรังโกได้เข้ามาควบคุมประเทศสเปนภายหลังฝ่ายสเปนชาตินิยมได้รับชัยชนะในสงครามกลางเมืองสเปนซึ่งได้ก่อตั้งระบอบเผด็จการ และในปี ค.ศ. 1975 เมื่อฟรังโกได้เสียชีวิตลงและเจ้าชายควน การ์โลสได้ขึ้นครองราชย์เป็นพระมหากษัตริย์สเปน ในช่วงสงครามโลกครั้งที่สอง การเข้าร่วมสงครามต่อฝ่ายอักษะได้รับการขัดขวางขนาดใหญ่โดยความพยายามของหน่วยราชการข่าวกรองลับของอังกฤษ (เอ็มไอ-6) ซึ่งได้รวมถึงมีการติดสินบนแก่เจ้าหน้าที่สเปนด้วยจำนวน 200 ล้านดอลลาร์ สเปนยังคงให้ความช่วยเหลือแก่เยอรมนีและอิตาลีในวิธีต่างๆ ภายหลังสงคราม ระบอบฟรังโกได้มีการวิวัฒนาการไปสู่ระบอบเผด็จการคลาสสิคมากขึ้น


title: สเปนภายใต้การนำของฟรังโก

text: สงครามกลางเมืองสเปนได้เริ่มต้นขึ้นด้วยการก่อรัฐประหารโดยทหารสเปนบน peninsula (peninsulares) และในโมร็อกโกสเปน (africanistas) เมื่อวันที่ 17 กรกฎาคม ค.ศ. 1936 การก่อรัฐประหารครั้งนี้ได้รับการสนับสนุนจากกลุ่มที่เห็นชอบเป็นส่วนใหญ่ไปยังฝ่ายขวา ชนวนเหตุในสเปน รวมทั้งส่วนใหญ่ของเหล่าคณะนักบวชคาทอลิกของสเปน, กลุ่ม Falange และฝ่ายอัลฟอนซิสท์และฝ่ายคาลิสท์ที่นิยมกษัตริย์ การก่อรัฐประหารครั้งนี้ได้ขยายไปสู่สงครามกลางเมืองที่ยืดเยื้อเป็นเวลาสามปี เมื่อครั้งที่ฟาสซิสต์อิตาลีและนาซีเยอรมนีได้ตกลงกันที่จะให้การสนับสนุนฟรังโก ได้เริ่มต้นด้วยการขนส่งทางอากาศของ africanistas เข้าสู่แผ่นดินแม่ ฝ่ายสนับสนุนอื่นรวมทั้งระบอบเอสตาโด โนโวของโปรตุเกสภายใต้การนำโดย António de Oliveira Salazar ในขณะที่มีการเสนอตั้งชื่อของสงครามกลางเมืองครั้งนี้ว่าเป็น"สงครามครูเสด"หรือเรกองกิสตาใหม่ เพื่อดึงดูดความเห็นชอบของชาวคาทอลิกระดับสากลและการมีส่วนร่วมของอาสาสมัครชาวไอริชคาทอลิก แม้ว่ารัฐบาลสหราชอาณาจักรมีความเห็นใจอย่างมากต่อฝ่ายฟรังโก ในขณะที่แนวร่วมประชาชนของรัฐบาลฝรั่งเศสเกิดความร้อนใจที่จะให้การสนับสนุนสาธารณรัฐ ทั้งสองฝ่ายต่างเฝ้าสังเกตการณ์กับข้อตกลงที่จะไม่เข้าแทรกแซงของเดือนตุลาคม ค.ศ. 1936 ตั้งแต่เดือนธันวาคม ค.ศ. 1936 สาธารณรัฐสเปนที่ 2 ได้รับการหนุนหลังโดยสหภาพโซเวียต (ในเวลาเดียวกันก็มีพันธมิตรร่วมอุดมการณ์เดียวกันของสาธารณรัฐประชาชนตูวาและสาธารณรัฐประชาชนมองโกเลีย) และเม็กซิโก แต่ให้ความช่วยเหลือที่น้อยกว่าที่ให้กับฝ่ายชาตินิยมสเปน


title: โฮริโอะ โยชิฮารุ

text: โฮริโอะ โยชิฮารุ ( 堀尾 吉晴,ค.ศ.1542-ค.ศ.1611 ) เป็น 1 ในไดเมียวแห่งยุคเซ็งโงะกุ เขาเป็นผู้นำคนแรกแห่งตระกูลมัตสึเอะ มีอีกชื่อหนึ่งว่า โฮริโอะ โมะสุเกะ ( 堀尾 茂助 )


title: โฮริโอะ โยชิฮารุ

text: โยชิฮารุได้สร้างวีรกรรมโดยการแข่งมวยปล้ำเอาชนะหมูป่าขนาดยักษ์ได้อย่างง่ายดาย โทโยโทมิ ฮิเดโยชิเห็นในความสามารถของเขาจึงชวนเข้าเป็นพวก โยชิฮารุได้ออกศึกหลายครั้งและสามารถสังหารแม่ทัพศัตรูได้หลายคน


title: โฮริโอะ โยชิฮารุ

text: 1.การล้อมทากามัตสึ เขาสังหารชิมิสุ มุเนะฮารุ แม่ทัพโมริ


title: โฮริโอะ โยชิฮารุ

text: 2.ยุทธการยะมะซากิ


title: โฮริโอะ โยชิฮารุ

text: 3.ยุทธการชิสุกาทาเกะ สามารถสังหารไซโตะ โทชิกาสุ แม่ทัพของชิบาตะ คัตสึอิเอะ


title: โฮริโอะ โยชิฮารุ

text: 4.ผลงานที่สร้างชื่อเสียงให้กับเขามากสุดคือ การล้อมปราสาทโอดะวาระ ซึ่งตัวฮิเดโยชิเองได้ปูนบำเหน็จให้โยชิฮารุอย่างงาม


title: โฮริโอะ โยชิฮารุ

text: 5.ในยุทธการเซกิงาฮาระ โยชิฮารุได้เข้าร่วมกับโทกุงาวะ อิเอยาสุ และได้รับมอบหมายให้ร่วมทัพกับขุนพลมิซุโนะ ทาดะชิเกะ ช่วงนั้นขุนพลมิซุโนะจัดงานเลี้ยงระหว่างสงคราม จึงถูกทหารของอิชิดะซึ่งนำโดยคากาโนอิ ชิเกะโมชิเข้าโจมตี มิซุโนะตายในที่รบ ส่วนโยชิฮารุนั้นสามารถสังหารคากาโนอิ ชิเกะโมชิได้สำเร็จ แต่ก็ต้องแลกกับการบาดเจ็บ


title: โฮริโอะ โยชิฮารุ

text: ลูกชาย คือ โฮริโอะ ทาดะอุจิ


title: โฮริโอะ โยชิฮารุ

text: หลานชาย คือ โฮริโอะ ทาดะฮารุ


โฮริโอะ โยชิฮารุ


title: เฮนรี ดีวาร์ บารอนที่ 3 แห่งฟอร์ทีไวออต

text: เฮนรี ดีวาร์ บารอนที่ 3 แห่งฟอร์ทีไวออต () เกิดเมื่อวันที่ 22 กุมภาพันธ์ 2449 ณ สกอตแลนด์ เป็นบุตรของ จอห์น ดีวาร์ บารอนที่ 1 แห่งฟอร์ทีไวออต และ มาร์กาเร็ต เอลิซาเบล ฮอลแลนด์ บิดาของเขาเป็นขุนนางชนชั้นสูงของสกอตแลนด์และเป็นนักธุรกิจเขาได้รับการศึกษาที่วิทยาลัยอีตัน ในรุ่น 1,929 เขาจบการศึกษาจากเซนต์จอห์นวิทยาลัย และ มหาวิทยาลัยออกซฟอร์ด สาขาศิลปศาสตรบัณฑิต (BA) ต่อมาในปี 2486 เขาได้รับ เครื่องราชอิสริยาภรณ์จักพรรดิแห่งบริติช


title: เฮนรี ดีวาร์ บารอนที่ 3 แห่งฟอร์ทีไวออต

text: เขาแต่งงานกับ ซินเธีย สตาร์กี เมื่อวันที่ 25 เมษายน 2476 โดยมีบุตร-ธิดาดังนี้


title: เฮนรี ดีวาร์ บารอนที่ 3 แห่งฟอร์ทีไวออต

text: เฮนรี ดัวาร์ บารอนที่ 3 แห่งฟอร์ทีไวออต เสียชีวิตเมื่อวันที่ 25 มีนาคม 2536 สิริอายุรวม 87 ปี ด้วยโรคชรา


title: ญดา สุวรรณปัฏนะ

text:
ญดา สุวรรณปัฏนะ หรือ คุกกี้ นักแสดงชาวไทยมีชื่อเสียง เป็นคน จังหวัดขอนแก่น เกิดเมื่อวันที่ 24 ธันวาคม พ.ศ. 2538 การศึกษาระดับมัธยมโรงเรียน โรงเรียนเตรียมอุดมศึกษาพัฒนาการ รัชดา ต่อมาศึกษาต่อ โรงเรียนสาธิตมหาวิทยาลัยขอนแก่น จนจบการศึกษาระดับโรงเรียนมัธยม ต่อมาศึกษาต่อระดับปริญญาตรี มหาวิทยาลัยศรีนครินทรวิโรฒ คณะ ศิลปกรรมศาสตร์ เริ่มเข้าสู่วงการบันเทิง ประกวดเวที มิสทีนไทยแลนด์ ปี 2012
ต่อมา มีผลงานในด้านต่างๆ อาทิ มิวสิควิดีโอ ภาพยนตร์ และ โฆษณาจนเป็นนักแสดงและดาราที่มีชื่อเสียง
หลังจากนั้นคุกกี้เป็นนักแสดงสังกัดช่อง 7 มีผลงาน อาทิ มือปืนพ่อลูกติด , สุดรักสุดดวงใจ และ รักหวานบ้านวุ่น จนมีผลงานละครต่อเนื่องและเป็นแสดงมีฝีมืออีกด้วย


title: การส่งทหารกลับเข้าไรน์ลันท์

text: การส่งทหารกลับเข้าไรน์ลันท์ () โดยกองทัพเยอรมัน เกิดขึ้นเมื่อวันที่ 7 มีนาคม ค.ศ. 1936 เมื่อกองทัพเยอรมันได้เคลื่อนทัพเข้าสู่ไรน์ลันท์ ครั้งนี้เป็นเรื่องที่สำคัญเพราะเป็นการละเมิดเงื่อนไขของสนธิสัญญาแวร์ซายและสนธิสัญญาโลคาร์โน เป็นครั้งแรกนับตั้งแต่สิ้นสุดของสงครามโลกครั้งที่หนึ่งที่ทหารเยอรมันเคยอยู่ในภูมิภาคนี้ การยึดครองเขตปลอดทหารได้เปลี่ยนความสมดุลของอำนาจในยุโรปจากฝรั่งเศสไปยังเยอรมนี และทำให้เยอรมนีสามารถแสวงหานโยบายที่ก้าวร้าวในยุโรปตะวันตกที่เป็นไปได้ที่สถานะเขตปลอดทหารในไรน์ลันท์ได้ยุติลงไปแล้ว


title: ซุนหวน (ชูอู่)

text: ซุนหวน (, ? – ?) หรือ ซุนหฺวาน ในภาษาจีนกลาง ชื่อรอง ชูอู่ () ขุนพลของรัฐ ง่อก๊ก ระหว่าง ยุคสามก๊ก เขาเป็นพระญาติห่าง ๆ กับ พระเจ้าซุนกวน ปฐมจักรพรรดิแห่งรัฐ ง่อก๊ก


title: ซุนหวน (ชูอู่)

text: ซุนหวนเป็นบุตรชายคนที่ 3 ของ ซุนเหอ () ชื่อสกุลดั้งเดิมคือ ยู () ซุนเหอเป็นหลานห่าง ๆ ของขุนศึก ซุนเกี๋ยน ซึ่งได้เปลี่ยนชื่อสกุลจาก ยู เป็น ซุน ซุนหวนเป็นที่รู้จักจากบุคลิกภาพที่ดีของเขาและการเขียนและทักษะในการโต้วาที เขาได้รับการให้เกียรติอย่างสูงจาก ซุนกวน บุตรชายคนที่ 2 ของซุนเกี๋ยนและจักรพรรดิผู้ก่อตั้ง ง่อก๊ก


title: ไบนารี่ ออฟชั่น

text: ไบนารี่ ออฟชั่นคือ ระบบการเทรดในตลาดตราสารการเงินรูปแบบหนึ่ง โดยเป็นการซื้อสัญญาล่วงหน้ากับโบรกเกอร์ผู้ให้บริการ ไบนารี่ ออฟชั่น โดยมีการกำหนดระยะเวลาในการซื้อสัญญาไบนารี่ ออฟชั่นคืนจากผู้ถือสัญญา ผู้เทรดมักนิยมซื้อสัญญาไบนารี่ ออฟชั่นมาเพื่อป้องกันความเสี่ยงในความผันผวนของสินทรัพย์ หรือหุ้น ตลอดจนเงินทุนต่าง ๆ ที่ผู้เทรดได้ซื้อไว้ ปัจจุบันคาดว่ามีผู้อยู่ในตลาดไบนารี่ ออฟชั่นมากกว่า 15 ล้านคน และเพิ่มขึ้นเรื่อย ๆ ทุกปี


title: ไบนารี่ ออฟชั่น

text: โดยปกติแล้ว สัญญาไบนารี่ ออฟชั่นที่เราพบได้ในตลาด มักแบ่งออกเป็น 2 ประเภทด้วยกันประกอบไปด้วย


title: ไบนารี่ ออฟชั่น

text: 1.สัญญาซื้อ หรือ Call หรือในภาษาเทรดยุคใหม่อาจเรียกว่า Buy ก็ได้ ความหมายของ สัญญาซื้อ (Call) หมายถึง สัญญาที่ผู้เทรดทำการซื้อสัญญาออฟชั่นล่วงหน้า โดยพยาการณ์ว่าราคาของสินทรัพย์ในอนาคตในวันที่สิ้นสุดสัญญาออฟชั่น ราคาของสินทรัพย์จะสูงกว่าวันที่ทำการซื้อสัญญา


title: ไบนารี่ ออฟชั่น

text: 2.สัญญาขาย หรือ Put หรือในภาษาเทรดยุคใหม่อาจเรียกว่า Sell ก็ได้ ความหมายของ สัญญาขาย (Put) หมายถึง สัญญาที่ผู้เทรดทำการซื้อสัญญาออฟชั่นล่วงหน้า โดยพยาการณ์ว่าราคาของสินทรัพย์ในอนาคตในวันที่สิ้นสุดสัญญาออฟชั่น ราคาของสินทรัพย์จะต่ำกว่าวันที่ทำการซื้อสัญญา


title: ไบนารี่ ออฟชั่น

text: โดยปกติเมื่อเทรดเดอร์ซื้อสัญญาออฟชั่นจากโบรกเกอร์ โดยมีกำหนดระยะเวลาการถือสัญญา เช่น 5 นาที 30 นาที หรือ 30 วัน เมื่อถึงระยะเวลากำหนด ระบบจะบังคับให้สัญญายุติลงและขายสัญญาคืนให้กับโบรกเกอร์ทันที ส่งผลให้ผู้ถือสัญญา สามารถได้รับผลกำไรจากส่วนต่างของการพยากรณ์ราคาที่ถูกต้อง หรืออาจสูญเสียเงินทุนทั้งหมดอันเกิดจากการพยากรณ์ราคาที่ผิดพลาด


title: ไบนารี่ ออฟชั่น

text: เนื่องจากรูปแบบของการซื้อสัญญาไบนารี่ ออฟชั่นนั้นมีความเกี่ยวข้องกับการพยากรณ์ราคาในอนาคต ทำให้มีนักออกแบบโปรแกรมการเทรด นำระบบและรูปแบบของการเทรดไบนารี่ ออฟชั่นไปใช้ในเชิงการพนัน ส่งผลให้เกิดภาพลักษณ์บางส่วนที่ไม่ดีต่อการเทรดสัญญาออฟชั่น ดังนั้นผู้เทรดต้องเลือกพิจารณาโบรกเกอร์ไบนารี่ออฟชั่นให้ดี มิฉะนั้นอาจมีความเสี่ยงทางการเงินเกิดขึ้น และอาจถูกโกงก็ได้ ดังปรากฏข่าวล่าสุดของบริษัท siamoption ที่ดำเนินการผิดกฎหมายในประเทศไทย


title: ปิยะ ตรีกาลนนท์

text: ปิยะ ตรีกาลนนท์ หรือ กัปตันปิยะ ปัจจุบันดำรงตำแหน่งประธานกรรมการบริหาร บริษัท บางกอกเอวิเอชั่นเซ็นเตอร์ จำกัด หรือ โรงเรียนการบินกรุงเทพ (BAC) ซึ่งเป็นโรงเรียนด้านการบินเอกชนแห่งแรกในไทย ที่เปิดสอนหลักสูตรด้านการบิน


title: ปิยะ ตรีกาลนนท์

text: นาวาอากาศโทปิยะ ตรีกาลนนท์ เกิดวันที่ 27 มีนาคม พ.ศ. 2509 เข้าเป็นนักศึกษาเตรียมทหารรุ่นที่ 27 และเข้าฝึกบินในโรงเรียนการบินกองทัพอากาศ และเริ่มรับราชการกองทัพอากาศตั้งแต่ปี พ.ศ 2526


title: ปิยะ ตรีกาลนนท์

text: ปี พ.ศ 2533           :  ปริญญาตรี วิทยาศาสตรบัณฑิต ( สาขาคอมพิวเตอร์) โรงเรียนนายเรืออากาศ


title: ปิยะ ตรีกาลนนท์

text: ปี พ.ศ 2534           :  ประจำ โรงเรียนการบินกำแพงแสน  กองทัพอากาศ


title: ปิยะ ตรีกาลนนท์

text: ปี พ.ศ 2540           : โรงเรียนนายทหารชั้นผู้บังคับฝูง รุ่นที่ ๘๘


title: ปิยะ ตรีกาลนนท์

text: ปี พ.ศ 2545           : โรงเรียนเสนาธิการกองทัพอากาศ รุ่นที่ ๔๖


title: ปิยะ ตรีกาลนนท์

text: ตำแหน่งงานปัจจุบัน


title: ปิยะ ตรีกาลนนท์

text: :  ประธานกรรมการบริหาร บริษัท บางกอกเอวิเอชั่นเซ็นเตอร์ จำกัด


title: ปิยะ ตรีกาลนนท์

text: ตำแหน่งงานที่ผ่านมา


title: ปิยะ ตรีกาลนนท์

text: : ตำแหน่ง นายทหารตรวจสอบมาตราฐาน กองทัพอากาศ


title: ปิยะ ตรีกาลนนท์

text: :  อนุกรรมการ ในคณะอนุกรรมการอากาศวิถี


title: ปิยะ ตรีกาลนนท์

text: :  นักบินที่ ๑ ประจำอากาศยานแบบ C-130


title: ปิยะ ตรีกาลนนท์

text: :  นักบินที่ ๑ ประจำอากาศยานแบบ Boeing 737-200, -400


title: ปิยะ ตรีกาลนนท์

text: :  นักบินเครื่องบินพระที่นั่ง Boeing 737-400


title: ปิยะ ตรีกาลนนท์

text: : ราชองครักษ์เวร


title: ปิยะ ตรีกาลนนท์

text: :  ครูการบิน Boeing 737-200, -300, -400


title: ปิยะ ตรีกาลนนท์

text: :  นักบินยืมตัวบริษัท การบินไทย จำกัด (มหาชน)


title: ปิยะ ตรีกาลนนท์

text: :  Instructor Pilot บริษัท ไทยแอร์เอเซีย จำกัด


title: ปิยะ ตรีกาลนนท์

text: :  อาจารย์พิเศษภาควิชาเทคโนโลยีนักบินพาณิชย์ มหาวิทยาลัยรังสิต


title: ปิยะ ตรีกาลนนท์

text: :  อาจารย์พิเศษภาควิชาวิศวกรรมอากาศยาน มหาวิทยาลัยอัญสัมชัน (ABAC)


title: โรงเรียนการบินกรุงเทพ

text:
โรงเรียนการบินกรุงเทพ หรือ Bangkok aviation Center (BAC) เป็นสถาบันการฝึกอบรมในด้านการบินเอกชนแห่งแรกในไทย ที่มีการเปิดสอนหลักสูตรนักบินพาณิชย์ตรี
โรงเรียนการบินกรุงเทพ ก่อตั้งขึ้นเมื่อปี พุทธศักราช 2545 ตั้งอยู่ที่ สนามบินนานาชาติดอนเมือง (โรงเก็บอากาศยาน 4414 สนามบินดอนเมือง) และเมื่อวันที่ 17 เมษายน 2557 ได้ย้ายฐานการฝึกหลักไปที่สนามบินธารวนา จังหวัดนครนายก (รังสิต-นครนายก คลอง 15) และมีสนามบินนครราชสีมาเป็นสนามฝึกบินสำรองอีกแห่งหนึ่ง


title: โรงเรียนการบินกรุงเทพ

text: ในปี 2560 โรงเรียนการบินกรุงเทพ (BAC) สร้าง BAC Academy บนเนื้อที่ 15 ไร่ ที่บริเวณปากทางเข้าท่าอากาศยานนครราชสีมา อำเภอเฉลิมพระเกียรติ จังหวัดนครราชสีมา ภายในประกอบไปด้วยห้องเรียน หอพัก 2 อาคาร รวม 200 ห้อง ห้องประชุม ศูนย์กีฬา และพื้นที่สันทนาการ


title: โฮมสเตย์ (ภาพยนตร์ไทย พ.ศ. 2561)

text: โฮมสเตย์ () เป็นภาพยนตร์ไทยแนวดราม่า-แฟนตาซี-ระทึกขวัญ ร่วมเขียนบทและกำกับโดย ภาคภูมิ วงศ์ภูมิ ซึ่งบทได้รับแรงบันดาลใจจากนวนิยายญี่ปุ่นเรื่อง "" โดย เอโตะ โมริ ว่าด้วยเรื่องราวของวิญญาณที่ได้กลับมามีชีวิตอีกครั้งในร่างของเด็กหนุ่มชั้น ม.ปลาย และต้องสืบหาสาเหตุการตายของร่างตัวเองก่อนที่จะต้องตายอย่างถาวร


title: โฮมสเตย์ (ภาพยนตร์ไทย พ.ศ. 2561)

text: ภาพยนตร์เรื่องดังกล่าวผลิตโดยจอกว้างฟิล์ม และจัดจำหน่ายโดยจีดีเอช ห้าห้าเก้า นำแสดงโดย ธีรดนย์ ศุภพันธุ์ภิญโญ เฌอปราง อารีย์กุล และ นพชัย ชัยนาม และเข้าฉายอย่างเป็นทางการในโรงภาพยนตร์ตั้งแต่วันที่ 25 ตุลาคม พ.ศ. 2561


title: โฮมสเตย์ (ภาพยนตร์ไทย พ.ศ. 2561)

text: ในคืนที่เงียบสงัด เต็มไปด้วยสีดำ มีเสียงปริศนาเรียกร้องเหมือนชวนให้เข้าไปหา "มึงได้รางวัลนะ" นี่คือคำพูดสุดท้ายที่ได้ยินก่อนที่จะได้เห็นแสงไฟรำไรอยู่ตรงหน้า เขาได้ตื่นขึ้นมาในห้องดับจิตที่รอบข้างรายล้อมไปด้วยศพ ทันทีที่เขาเดินไปหาพยาบาล ร่างกายของเขาก็ถูกพาเข้าห้องผ่าตัดอย่างหนักเพื่อช่วยชีวิต และล้างพิษฟอร์มาลีนออกจากร่างกายโดยเร็วที่สุด สองวันต่อมาเขาได้ฟื้นขึ้นและได้รู้ว่าเขาได้กลับมาอยู่ในร่างของเด็กผู้ชายคนหนึ่ง เขาจำอะไรไม่ได้ทุกอย่างนอกจากชื่อ "มิน" (ธีรดนย์ ศุภพันธุ์ภิญโญ) ซึ่งเป็นชื่อที่แม่ (สู่ขวัญ บูลกุล) เรียกตลอดเวลาที่เขาโดนพาเข้าห้องผ่าตัด เขาตกใจมากที่ตัวเองได้กลับมามีชีวิต จึงเตลิดเปิดเปิงไปทั่วทั้งชั้น พริบตาที่เขาเดินชนคนที่ถูกชนก็ทักเขาเหมือนรู้จักกันมาก่อน "รางวัลอะไร" "นี่เรื่องจริงใช่ไหม" นี่คือสองอย่างที่วนเวียนอยู่ในหัวของเขา พริบตาที่เขาปีนออกนอกหน้าต่างและกำลังจะตกตึกลงไป โลกทั้งหมดก็บิดเบี้ยว ชายร่างใหญ่คนหนึ่งที่เป็นพนักงานเช็ดกระจก (นพชัย ชัยนาม) ก็เดินเข้ามาหาเขาแบบสบาย ๆ ราวกับเรื่องทั้งหมดเป็นเรื่องปกติที่เกิดขึ้นโดยทั่วไป


title: โฮมสเตย์ (ภาพยนตร์ไทย พ.ศ. 2561)

text: เขาไม่พูดพร่ำทำเพลงมาก และอธิบายเรื่องราวทั้งหมดอย่างรวดเร็ว ชายคนนั้นแทนสรรพนามตัวเองว่า "ผู้คุม" เค้ามีหน้าที่เพียงอย่างเดียว คือคุมทุกการกระทำของเขา จับตา และดูอย่าให้เขาฆ่าตัวตายอีกเป็นครั้งที่สอง เขาตกใจมากที่เรื่องนี้เป็นเรื่องจริง แต่ผู้คุมก็ไม่ปล่อยให้เวลาเดินไปอย่างช้า ๆ แต่ให้เขาได้กลับไปใช้ชีวิตอยู่ในห้องผู้ป่วยตามปกติ แต่ไม่ทันจะได้พักผู้คุมได้กลับมาอีกครั้งในร่างนางพยาบาลสาวสวย (เฌอมาลย์ บุญยศักดิ์) แต่มาคราวนี้ผู้คุมกลับมาบอกเรื่องราวทั้งหมดแบบละเอียด สิ่งที่เกิดขึ้นคือเขาได้กลับมาอยู่ในร่างของมินในฐานะ "โฮมสเตย์" แต่การกลับมาครั้งนี้ไม่ได้เป็นการกลับมาแบบถาวร เพราะเขามีเวลาแค่ 100 วันที่จะได้ใช้ชีวิตใหม่อีกครั้ง ถ้าเขาอยากอยู่ต่อ เขาต้องหาคำตอบให้ได้ว่า เจ้าของร่างที่ชื่อมิน ตายเพราะใคร? ถ้าตอบไม่ได้ เขาก็จะตายและวิญญาณเขาก็จะตายไปพร้อมกันและจะไม่ได้ไปผุดไปเกิดใหม่อีกเลย พร้อมกับให้นาฬิกาชีวิตกับเขาไว้ เขารู้ทันทีว่าเรื่องนี้เริ่มไม่ชอบมาพากลแปลก ๆ เขาจึงตัดสินใจที่จะออกสืบว่า มินตายเพราะใคร ด้วยเวลาที่เหลือเพียง 98 วัน และข้อแม้ว่าห้ามไม่ให้ใครรู้เด็ดขาดว่าเขาไม่ใช่มิน


title: โฮมสเตย์ (ภาพยนตร์ไทย พ.ศ. 2561)

text: เบาะแสแรกที่เขาสามารถหาได้ คือบ้านของมินเอง เพราะนั่นคือสถานที่ที่มินต้องใช้ชีวิตตลอด 24 ชั่วโมง แต่เมื่อเขากลับมา สภาพบ้านที่เห็นคือทุกรูปที่เกี่ยวกับมินนั้นหายไปหมด รวมถึง เม่น (ณัฐสิทธิ์ โกฏิมนัสวนิชย์) ก็ไม่ค่อยจะพอใจที่มินกลับมาบ้าน เขาเริ่มค้นหาว่าอะไรพอที่จะชี้ทางไปหาสาเหตุการตายของมินได้บ้าง แต่ทุกอย่างกลับเป็นศูนย์ เพราะข้าวของเครื่องใช้ทุกอย่างของมินหายไปทั้งหมด แม้แต่ในห้องของมินเอง สิ่งที่เขาทำได้มีเพียงอย่างเดียว คือต้องปะติดปะต่อเรื่องราวที่เกิดขึ้นให้ได้มากที่สุด นั่นคือทางเดียวที่จะเอาชนะเกมบ้า ๆ นี้ได้ เขาเริ่มกลับไปเรียนหนังสือที่โรงเรียน และได้พบกับ ลี้ (ศรุดา เกียรติวราวุธ) คนที่น่าจะเป็นเพื่อนสนิทที่สุดของมิน ลี้อธิบายว่ามินหายไปนานมากและไม่ได้สอบปิดภาคเรียนแรก แต่โชคดีที่ทางบ้านมาบอกว่ามินเข้าโรงพยาบาล ทางโรงเรียนจึงอนุโลมให้มินเข้าสอบย้อนหลังได้ ทันใดนั้นเองชมรมเชียร์ของโรงเรียนก็ได้เรียกประชุมด่วนเพื่อวางแผนการประชุมเชียร์และแปรอักษร เขาได้รู้ทันทีว่ามินมีปัญหากับคนรอบตัวจากรูปวาดที่มีความเกลียดชังต่อสังคม รวมถึงรูปวาดที่จงใจจะทำร้ายร่างกายและชีวิต ทางชมรมให้โอกาสสุดท้ายกับมินที่จะต้องวาดภาพเพื่อนำขึ้นแปรอักษร แต่คราวนี้ขอภาพที่มีความสร้างสรรค์และสื่อถึงความสุขออกมาให้ได้มากที่สุด เย็นวันนั้นเองเขาได้รับจดหมายจากผู้ที่อ้างว่าเป็นพี่รหัส เมื่อไปถึงเขาได้พบกับ พาย (เฌอปราง อารีย์กุล) หญิงสาวที่เต็มไปด้วยความน่ารัก แถมยังเรียนเก่ง และเขารู้สึกแปลก ๆ ราวกับว่าทำไม เขากับพายถึงเข้ากันได้ดีมากกว่าความเป็นพี่รหัส เขาเริ่มมีความสุขที่ได้รับรางวัลนี้ และเพื่อไม่ให้พายต้องเสียใจ เขาจึงเริ่มเปลี่ยนแปลงตัวเองให้กลายเป็นคนใหม่ เต็มไปด้วยความสดใส และสนุกกับชีวิตใหม่อย่างจริงจัง ไปพร้อมกับคนข้าง ๆ อย่างพาย


title: โฮมสเตย์ (ภาพยนตร์ไทย พ.ศ. 2561)

text: เวลาผ่านไปอย่างรวดเร็ว เหลือไม่ถึง 70 วัน ผู้คุมปรากฏกายขึ้นอีกครั้งในร่างของอาจารย์หมอ (ธเนศ วรากุลนุเคราะห์) มาคราวนี้ผู้คุมบอกกติกาเพิ่มเติมว่า เพราะรางวัลนี้เป็นรางวัลใหญ่ เขามีสิทธิ์ตอบคำถามนี้ได้เพียงแค่ครั้งเดียวเท่านั้น ถ้าตอบถูก นาฬิกาชีวิตจะหยุดลง แต่ถ้าตอบผิด ร่างกายจะเกิดการต่อต้าน และเมื่อหมด 100 วัน เขาก็จะตายอย่างเลี่ยงไม่ได้ นั่นจึงทำให้เขาต้องเริ่มลงมือค้นหาอย่างจริงจังว่ามินตายเพราะใคร โดยเบาะแสเริ่มต้นคือที่ชมรม


title: โฮมสเตย์ (ภาพยนตร์ไทย พ.ศ. 2561)

text: ที่ชมรมเขาได้พังล็อกเกอร์ของมินเพื่อที่จะหาว่าอะไรอยู่ข้างใน แต่ลี้กลับมาบอกว่าทุกอย่างมินฝากไว้ที่ล็อกเกอร์ของตัวเองทั้งหมด รวมถึงคอมที่มินสั่งให้ลี้เอาไปให้ที่บ้านในวันที่ 23 ตุลาคม และคนที่เอาคอมไปคือเม่น เขาจึงนึกได้ทันทีว่าในวันที่สองที่เขากลับมาบ้าน เม่นขอไปนอนห้องเพื่อนและหยิบคอมสีเทาติดไปด้วย เขาจึงบุกเข้าหอพักของเม่นเพื่อที่จะได้เอาคอมคืน เขาเปิดคอมทุกเครื่องจนได้พบกับคอมของมินที่หน้าจอมีไฟล์ไฟล์หนึ่งวางอยู่บนเดสก์ทอป เพียงแค่เปิดไฟล์และได้อ่านบรรทัดแรกจึงรู้ทันทีว่านี่คือจดหมายลาตายของมิน แต่ยังไม่ทันที่จะได้อ่านเนื้อความทั้งหมด เม่นก็กลับเข้ามาก่อนและบอกว่าจะไม่มีใครได้ใช้คอมเครื่องนี้อีก และโยนคอมทิ้งลงข้างล่างทันที เขารีบวิ่งไปรับคอมเครื่องนั้น แต่ว่าผู้คุมในร่างคุณยาย (สุดา ชื่นบาน) กลับมาช่วยเซฟเวลาเอาไว้แถมบอกว่าวิธีนี้มันขี้โกงเกินไป รับไม่ได้กับรางวัลที่ได้รับ ผู้คุมจึงพังคอมเครื่องนี้ทิ้ง แต่เขาก็ไม่ยอมแพ้ นำคอมเครื่องนั้นกลับไปเปิดใช้อีกครั้ง จนได้อ่านจดหมายลาตายทั้งหมดของมิน


title: โฮมสเตย์ (ภาพยนตร์ไทย พ.ศ. 2561)

text: มินตั้งใจอย่างแน่วแน่ที่จะฆ่าตัวตาย และได้วางแผนเอาไว้ทั้งหมดตั้งแต่ต้นจนจบ ครอบครัวของมินเป็นครอบครัวที่แย่และน่าขยะแขยงมากที่สุดในชีวิตที่มินต้องเจอ พ่อ (โรจ ควันธรรม) เดิมเป็นอาจารย์มหาวิทยาลัย มีฐานะที่มั่นคง แต่เพราะความโลภอยากเป็นเจ้าของกิจการ จึงลาออกมาขายวิตามินเสริมเต็มตัว แต่เพราะขายได้ไม่ดี เขาจึงเริ่มขโมยของในบ้านไปขายทีละชิ้นสองชิ้น ส่วน เม่น เขาน้อยใจมากที่เกิดมาเป็นน้องของเม่น เพราะสายตาที่ถูกเม่นมองมามีแต่ความอิจฉา แถมเม่นยังโกรธมากที่มินเป็นต้นเหตุที่ทำให้เม่นไม่ได้ทุนไปเรียนต่อที่เยอรมนี แถมยังต้องเลิกกับแฟนเพียงคนเดียว เม่นคงดีใจมากถ้ามินตายไป ไม่เป็นก้างขวางคอชีวิตของเม่นอีก ในบ้านนี้มินไว้ใจแม่มากที่สุด แต่แม่ก็คือคนที่หักหลังมินมากที่สุดเช่นกัน แม่คงดีใจถ้ามินไม่ตามไปอยู่ที่ระยองด้วย และสุดท้าย พาย มินสับสนกับพายมากว่าควรทำอย่างไร มินต้องฆ่าพายใช่หรือไม่? ถ้ามินไม่ฆ่า คนที่จะตายก็คือมิน...


title: โฮมสเตย์ (ภาพยนตร์ไทย พ.ศ. 2561)

text: ทันทีที่เขาอ่านจดหมายลาตายของมินจบ เขาจึงเริ่มไปเคลียร์ใจก้บคนรอบข้างทีละเรื่อง เริ่มจากคนใกล้ชิดมากที่สุดอย่างพาย ทันทีที่มินไปถึงเขาได้รู้ว่าจริง ๆ แล้ว พายถูกหลอกใช้เป็นเครื่องมือระบายความใคร่ของครูประจำห้องโอลิมปิก เขาทนไม่ได้เลยพาลไปชกหน้าครูเพื่อพาตัวพายออกมาจากห้องที่โสโครกแห่งนั้น เขาระบายความรู้สึกทุกอย่างออกมาทั้งหมดว่าเขาขยะแขยงพายมากที่พายเลือกเอาอนาคตทั้งหมดไปทิ้งไว้กับผู้ชายเห็นแก่ตัวคนนั้น และเขาไม่กลัวที่จะตาย เพราะคนที่ต้องลงไปตายนั่นก็คือพาย เย็นวันนั้นเขาโดนโรงเรียนเรียกผู้ปกครองมาทำทัณฑ์บนข้อหาที่ทำร้ายร่างกายครูห้องโอลิมปิก พ่อมินโกรธมากที่มินมีนิสัยก้าวร้าวแบบนั้น เขาจึงโกรธพ่อมากและหาว่าพ่อเป็นคนที่โสโครกไม่แพ้คนอื่น ๆ และเตลิดเปิดเปิงไประยองทันที เมื่อเขาไปถึง เขาได้รู้ความจริงว่า แม่มีแฟนใหม่ที่ระยอง และมีลูกสาวด้วยกันหนึ่งคน เขาตามไปดูอย่างผิดหวังจนแม่เห็นว่ามินตามมา เขาโกรธแม่มากและหนีกลับกรุงเทพฯ โดยไม่พูดอะไรเลยแม้แต่คำเดียว เขายืนทำใจอยู่บนสะพานนานมากจนผู้คุมในร่างเด็กผู้หญิง (ณัฐธยาน์ องค์ศรีตระกูล) เข้ามาทักอีกครั้ง คราวนี้เขาตัดสินใจตอบคำถามว่ามินตายเพราะทุกคน วินาทีที่เขาพูดออกไป เขาหยิบนาฬิกาชีวิตขึ้นมาดูอีกครั้ง แต่นาฬิกากลับไม่หยุดเดิน ผู้คุมจึงบอกว่าสายไปเสียแล้ว เขาตอบผิด ก่อนที่จะอวยพรให้เขามีความสุขกับเวลาที่เหลือแค่ สามวัน